ഒറ്റ സ്പൂണ്, കൊളസ്‌ട്രോള്,പ്രമേഹം പമ്പ കടക്കും | Health Benefits Of Drinking Olive Lemon Mixture In An Empty Stomach - Malayalam BoldSky\n| Published: Thursday, May 24, 2018, 13:05 [IST]\nആരോഗ്യപരമായ ശീലങ്ങള് പലതും നാം വീട്ടില് നിന്നും തന്നെ തുടങ്ങുന്നതാണ് ഏറ്റവും നല്ലത്. ആരോഗ്യത്തിന്റെ അടിസ്ഥാനവും ഇതുതന്നെയാണ്.\nനല്ല ആരോഗ്യപരമായ ശീലങ്ങള് രാവിലെ തന്നെ തുടങ്ങണം. നേരത്തെ ഉണരുക, നേരത്തെ ഉറങ്ങുക, വ്യായാമം, നല്ല ഭക്ഷണം,സ്‌ട്രെസില്ലാത്ത ജീവിതം ഇതെല്ലാം ഇതില് പെടുന്നു.\nആരോഗ്യപരമായ ശീലങ്ങളില് പലരു ചെയ്യുന്ന ഒന്നാണ് വെറുംവയറ്റില് കുടിയ്ക്കുന്ന ചില പാനീയങ്ങള്. ഇതില് നാരങ്ങാവെള്ളമാണ് ഏറ്റവും പ്രധാനപ്പെട്ടത്. കറ്റാര് വാഴ നീര്, നെല്ലിക്കാ നീര് എന്നിവയെല്ലാം കുടിയ്ക്കുന്നവരുമുണ്ട്.\nഎന്നാല് ഇതില് നിന്നെല്ലാം ഒരു മാറ്റാമായാലോ, രാവിലെ വെറുംവയറ്റില് നാരങ്ങയക്കൊപ്പം ഒലീവ് ഓയില് ചേര്‍ത്തു കുടിച്ചാലോ, കേള്‍ക്കുമ്പോള് അല്‍പം ബുദ്ധിമുട്ടു തോന്നുമെങ്കിലും ആരോഗ്യപരമായ ഗുണങ്ങള് ഏറെയുള്ള ഒരു മിശ്രിതമാണിത്.\nനല്ല കൊഴുപ്പിന്റെ ഉറവിടമായതു കൊണ്ട് ചീത്ത കൊളസ്‌ട്രോള് നീക്കാനും നല്ല കൊളസ്‌ട്രോള് വര്‍ദ്ധിപ്പിയ്ക്കാനും സഹായിക്കുന്ന ഒന്നാണ് ഒലീവ് ഓയില്. ഇതിലെ മോണോസാച്വറേറ്റ് ഫാറ്റാണ് ഈ ഗുണം നല്‍കുന്നത്. നാരങ്ങാനീരും കൊളസ്‌ട്രോള് നീക്കാന് ഏറെ നല്ലതാണ്. ഇവ രണ്ടും ചേരുന്നത് ധമനികളില് അടിഞ്ഞു കൂടുന്ന കൊളസ്‌ട്രോള് നീക്കുന്നു. നല്ല കൊളസ്‌ട്രോള് എന്നറിയപ്പെടുന്ന എച്ച്ഡിഎല് കൊളസ്‌ട്രോള് വര്‍ദ്ധിപ്പിയ്ക്കാന് ഏറെ നല്ലതാണ് ഒലീവ് ഓയില്-നാരങ്ങ മിശ്രിതം.\nഒലീവ് ഓയില് നല്ല കൊഴുപ്പിന്റെ ഉറവിടമാണ്. പാചകത്തിന് ഉപോയോഗിയ്ക്കാവുന്ന ആരോഗ്യകരമായ ഒരു പ്രത്യേക എണ്ണയാണിത്. സാധാരണ ഒായിലുകള് പെട്ടെന്നു തിളയ്ക്കും. ഇതാണ് സ്‌മോക്കിംഗ് പോയന്റ് എന്നറിയപ്പെടുന്നത്. ഇതെത്തിയാല് പൊതുവെ എണ്ണ അനാരോഗ്യകരമാണ്. എന്നാല് ഒലീവ് ഓയിലില് ഈ പ്രശ്‌നമില്ല. ഇതിന്റെ സ്‌മോക്കിംഗ് പോയന്റ് ഏറെ ഉയര്‍ന്ന ഒന്നാണ്. അതായത് സാവധനത്തിലേ ഈ അവസ്ഥയിലെത്തൂവെന്നര്‍ത്ഥം.\nഇതേ പോലെ ആരോഗ്യപരമായ ഗുണങ്ങള് ഏറെയുള്ള ഒന്നാണ് ചെറുനാരങ്ങ. വൈറ്റമിന് സി, സിട്രിക് ആസിഡ് എന്നിവയുടെ നല്ലൊരു ഉറവിടം. ആന്റി ഓക്‌സിഡന്റുകളാല് സമ്പുഷ്ടവും.\nതടി കുറയ്ക്കാന് പറ്റിയ നല്ലൊരു കൂട്ടു കൂടിയാണ് നാരങ്ങാനീരും ഒലീവ് ഓയിലും കലര്‍ന്ന മിശ്രിതം. ഇത് ആരോഗ്യകരമായ കൊഴുപ്പിന്റെ ഉറവിടമാണ്. ഇതുകൊണ്ടുതന്നെ കൊഴുപ്പടിഞ്ഞു കൂടില്ല. നാരങ്ങ പൊതുവേ തടി കുറയ്ക്കാന് ഉത്തമമാണ്\nതലച്ചോറിന്റെ ആരോഗ്യത്തിനും ഉത്തമമാണ് ഈ മിശ്രിതം. ഇത് തലച്ചോറിന്റെ നാഡികളുടെ പ്രവര്‍ത്തനത്തിനും ഹോര്‍മോണ് ഉല്‍പാദനത്തിനുമെല്ലാം സഹായിക്കുന്ന ഒന്നാണ്. ഓര്‍മ ശക്തിയ്ക്കും ബുദ്ധി ശക്തിയ്ക്കുമെല്ലാം അത്യുത്തമം.\nഒലീവ് ഓയിലില് വൈറ്റമിന് ഇ, ആന്റിഓക്‌സിഡന്റുകള് എന്നിവ ധാരാളം അടങ്ങിയിട്ടുണ്ട്. ഇത് ശരീരത്തിലെ ക്യാന്‍സര് കോശങ്ങളുടെ വളര്‍ച്ച തടയുന്നു. ശരീരത്തിലെ ടോക്‌സിനുകള് നീക്കാന് നാരങ്ങയും ഏറെ നല്ലതാണ്. ഇതു രണ്ടും ചേരുമ്പോള് ഗുണം ഇരട്ടിയ്ക്കുകയാണ് ചെയ്യുന്നത്.\nരക്തം ശുദ്ധീകരിയിക്കാനുള്ള നല്ലൊരു വഴിയാണ് ഒലീവ് ഓയില്, നാരങ്ങാമിശ്രിതം. നാരങ്ങ രക്തോല്‍പാദനത്തിനും നല്ലതാണ്. രക്തസംബന്ധമായ പല രോഗങ്ങളും അകറ്റാനും ശരീരത്തിലെ രക്തപ്രവാഹം നല്ല രീതിയില് നടക്കാനും ഒലീവ് ഓയില്-നാരങ്ങാ നീരു മിശ്രിതം സഹായിക്കും.\nസൗന്ദര്യത്തിനും ആരോഗ്യത്തിനും ഒരുപോലെ ഉപയോഗിക്കാവുന്ന ഒന്നാണ് ഒലീവ് ഓയിലും നാരങ്ങ നീരും. നാരങ്ങയില് ധാരാളം വിറ്റാമിന് സി അടങ്ങിയിട്ടുണ്ട്. ഇത് സൗന്ദര്യകാര്യത്തില് വളരെയധികം സഹായിക്കുന്നു. മാത്രമല്ല ഒലീവ് ഓയിലും സൗന്ദര്യത്തിനുംവളരെയധികം സഹായിക്കുന്നു. ടോക്‌സിനുകള് നീക്കുക വഴി ചര്‍മത്തിന് തിളക്കം നല്‍കാനും മുഖക്കുരു പോലുള്ള ചര്‍മ പ്രശ്‌നങ്ങളെ അകറ്റാനും ഒലീവ് ഓയില്, നാരങ്ങാമിശ്രിതം കഴിയ്ക്കുന്നതു നല്ലതാണ്. ഇതു മുഖത്തു പുരട്ടാനും ചേര്‍ന്ന ഒന്നാണ്.\nഒലീവ് ഓയിലില് മോണോസാച്വറേറ്റഡ് ഫാറ്റുകള് കൂടുതലായി അടങ്ങിയിട്ടുണ്ട്. ഇത് പ്രമേഹസാധ്യത കുറയ്ക്കുന്നു. ദിവസവും രണ്ടു സ്പൂണ് ഒലീവ് ഓയില് കുടിയ്ക്കുന്നത് പ്രമേഹസാധ്യത 50 ശതമാനം കുറയ്ക്കുന്നതായി കാലിഫോര്‍ണിയന് ഹെല്‍ത്ത് ഏജന്‍സി കണ്ടെത്തിയിട്ടുണ്ട്.ഇതില് നാരങ്ങാനീരും കൂടി കലരുമ്പോള് ഗുണം ഇരട്ടിയ്ക്കുകയാണ് ചെയ്യുന്നത്. പ്രമേഹം നിയന്ത്രിച്ചു നിര്‍ത്താന് പറ്റിയ നല്ലൊന്നാന്തരം മരുന്നാണിത്.\nനെഞ്ചെരിച്ചില്, ഗ്യാസ്, അസിഡിറ്റി\nനല്ല ദഹനത്തിനു പറ്റിയ നല്ലൊന്നാന്തരം മിശ്രിതമാണിത്. നെഞ്ചെരിച്ചില്, ഗ്യാസ്, അസിഡിറ്റി പ്രശ്‌നങ്ങള് പരിഹരിയ്ക്കാന് സഹായിക്കും. ശരീരത്തെ ആല്‍ക്കലൈനാക്കി വയ്ക്കുന്ന ഒന്നാണിത്. ഇതുകൊണ്ടുതന്നെ അസിഡിറ്റിയുണ്ടാക്കുന്ന പല പ്രശ്‌നങ്ങളില് നിന്നും മോചനവും നല്‍കും.\nനല്ല ദഹനവും കുടലിന്റെ പ്രവര്‍ത്തനവും ത്വരിതപ്പെടുത്തുന്ന ഇത് മലനബന്ധത്തിനുള്ള ശാശ്വത പരിഹാരമാണ്. ഇത് രാവിലെ വെറുംവയറ്റില് കുടിച്ചു നോക്കൂ, മലബന്ധം പോലുള്ള പല പ്രശ്‌നങ്ങളും അകറ്റാന് സഹായിക്കും. വയര് ആല്‍ക്കലൈനാക്കുന്നതും ഗ്യാസ്, അസിഡിറ്റി പ്രശ്‌നങ്ങള് പരിഹരിയ്ക്കുന്നതുമെല്ലാം നല്ല ശോധനയ്ക്കു സഹായിക്കുന്ന ഒന്നാണ്.\nബിപി കുറയ്ക്കാന് പറ്റിയ നല്ലൊരു മിശ്രിതമാണിത്. ബിപിയും കൊളസ്‌ട്രോളും കുറയ്ക്കുന്നതു കൊണ്ടുതന്നെ ഹൃദയാരോഗ്യത്തിന് ഏറെ ഗുണകരമവുമാണ്. ഹൃദയത്തെ നല്ല രീതിയില് സംരക്ഷിയ്ക്കാന് സാധിയ്ക്കുന്ന ഒന്നാണിത്.\nശരീരത്തെ ക്യാല്‍സ്യം ആഗിരണം ചെയ്യാന് ഒലീവ് ഓയില് സഹായിക്കും. ഇത് എല്ലുകളുടെ ആരോഗ്യം സംരക്ഷിയ്ക്കും. നാരങ്ങയിലെ വൈറ്റമിന് സിയും എല്ലിന്റെ ആരോഗ്യത്തിന് ഏറെ ഉത്തമമാണ്. ഒലീവ്, നാരങ്ങാമിശ്രിതം എല്ലുകളുടെ ആരോഗ്യത്തിന് ഏറെ പ്രധാനമാണെന്നര്‍ത്ഥം.\nRead more about: cholesterol health body കൊളസ്‌ട്രോള് ആരോഗ്യം ശരീരം\nHealth Benefits Of Drinking Olive Lemon Mixture In An Empty Stomach\nHealth Benefits Of Drinking Olive Lemon Mixture In An Empty Stomach, read more to know about,\nStory first published: Thursday, May 24, 2018, 13:05 [IST]


ജാഗ്രത: നിരപരാധിയായ എന്നെ 19 മാസം ജയിലില് അടച്ചതെന്തിന്: പി മോഹനന്\nനിരപരാധിയായ എന്നെ 19 മാസം ജയിലില് അടച്ചതെന്തിന്: പി മോഹനന്\nകോഴിക്കോട്: ചന്ദ്രശേഖരന് വധക്കേസില് സിപിഐ എം സംസ്ഥാന സെക്രട്ടറി പിണറായി വിജയനെയും സംസ്ഥാന സെക്രട്ടറിയറ്റംഗം എളമരം കരീമിനെയും വലിച്ചിഴയ്ക്കാന് പ്രത്യേക അന്വേഷണസംഘത്തിന്റെ ഭാഗത്തുനിന്ന് വന് പ്രലോഭനങ്ങളുണ്ടായതായി കോഴിക്കോട് ജില്ലാസെക്രട്ടറിയറ്റംഗം പി മോഹനന് വാര്‍ത്താസമ്മേളനത്തില് പറഞ്ഞു.\nനേതാക്കളുടെ പേര് പറഞ്ഞാല് തന്റെ പേരിലുള്ള കുറ്റം ലഘൂകരിക്കാമെന്നായിരുന്നു വാഗ്ദാനം. 2012 ഏപ്രിലില് നടക്കുന്ന സിപിഐ എം പാര്‍ടി കോണ്‍ഗ്രസിനായി സ്വാഗതസംഘം ഓഫീസ് ആരംഭിച്ചിരുന്നു. അതിനാല് പ്രവര്‍ത്തകരും നേതാക്കളുമവിടെയാണ്. ജില്ലാകമ്മിറ്റി ഓഫീസില് തിരക്കോ ആളോ ഉണ്ടാകില്ല. ആ സമയത്ത് പിണറായിയും കരീമും ഓഫീസിലിരുന്ന് വധ ഗൂഢാലോചന ചര്‍ച്ചചെയ്യുന്നത് കേട്ടുവെന്ന് അന്വേഷകസംഘത്തിന് മൊഴിയായി നല്‍കണമെന്നാണ് നിരന്തരം ആവശ്യപ്പെട്ടത്. മുകളില്‍നിന്നുള്ള നിര്‍ദേശപ്രകാരമാണിത് ചെയ്യുന്നത്. നിങ്ങള് ഇക്കാര്യത്തില് അനുകൂലമായി പറഞ്ഞാല് കുറ്റങ്ങള് പങ്കിടാമെന്നും (ഷെയര്‍ചെയ്യാം) അനൂപ് കുരുവിള ജോണ് പറഞ്ഞു. 2012 ജൂണ് 29നാണ് തന്നെ അറസ്റ്റ്ചെയ്തത്. ആദ്യ ദിവസങ്ങളില് തുടര്‍ച്ചയായുള്ള ചോദ്യംചെയ്യലുണ്ടായി. സത്യവിരുദ്ധമായ കാര്യങ്ങള് പറയാന് തയ്യാറായില്ല. പിന്നീട് അന്വേഷണസംഘത്തിലുണ്ടായിരുന്ന ഡിവൈഎസ്പി എ പി ഷൗക്കത്തലി താനിക്കാര്യം എഐജി അനൂപ്കുരുവിള ജോണിനോട് രഹസ്യമായി പറഞ്ഞാല് മതിയെന്ന് നിര്‍ദേശിച്ചു. നിങ്ങള്‍ക്ക് രക്ഷപ്പെടാനുള്ള പ്രസ്താവനയാണ് (സ്റ്റേറ്റ്മെന്റ്) അനൂപ്സാര് പറഞ്ഞത്. രണ്ടു ദിവസം ആലോചിച്ച് പറഞ്ഞാല് മതിയെന്നും സൂചിപ്പിച്ചു. ഇതിന് തയ്യാറാകാത്ത തന്നെ ഭീഷണിപ്പെടുത്താനും ഭയപ്പെടുത്താനും ശ്രമമുണ്ടായി. മറ്റൊരു കള്ളക്കേസില് ഉള്‍പ്പെടുത്തുമെന്ന് ഭീഷണിപ്പെടുത്തി. പൊലീസ് പറയുന്നതുപോലെയുള്ള മൊഴിക്ക് വിസമ്മതിച്ചപ്പോള് കണ്ണവം വനത്തില് അസ്ഥികൂടം കണ്ടത് ഓര്‍മിപ്പിച്ചു. ആ അനുഭവമുണ്ടാകുമെന്നും ഭീഷണി മുഴക്കി. ശാരീരികമായൊഴികെ മാനസികമായ കടുത്ത ഭേദ്യമാണ് എസ്എടി ക്യാമ്പില് നേരിട്ടത്. ക്യാമ്പിലെ 12 ദിവസം 12 വര്‍ഷമായാണ് അനുഭവപ്പെട്ടത്. എസ്എടി ക്യാമ്പില് ചോദ്യംചെയ്യുന്ന മുറിയില് 12 പൊലീസുകാരെത്തി. മഫ്ടിയില് വന്ന ഇവര് മുറിയുടെ ജനാലകള് തുടര്‍ച്ചയായി വലിച്ചടച്ചു. ഒന്നും ചോദിക്കാതെ മുക്കാല് മണിക്കൂറോളം തുറിച്ചുനോക്കി. പിന്നീട് 11 പേര് പുറത്തുപോയെങ്കിലും ഒരാള് തിരിച്ചുവന്ന് കരാട്ടെയടക്കമുള്ള അഭ്യാസങ്ങള് കാട്ടി. വെള്ളക്കടലാസില് ഒപ്പിടാന് നിര്‍ബന്ധിച്ചു.\nപൊതുപ്രവര്‍ത്തകനായ തന്നെ 19 മാസം ജയിലിലടച്ചതെന്തിനെന്ന് സര്‍ക്കാര് വ്യക്തമാക്കണം. തനിക്കെതിരെ ചുമത്തിയ കുറ്റങ്ങളെല്ലാം കോടതി തള്ളിക്കളഞ്ഞു. 573 ദിവസം നാട്ടില്‍നിന്നും നാട്ടുകാരില്‍നിന്നും പിടിച്ചകറ്റി. നിരപരാധിത്വം കോടതിയില് തെളിഞ്ഞ സാഹചര്യത്തില് 19 മാസം ജയിലിടലച്ചതെന്തിനെന്ന് ഹൃദയവേദനയോടെ ചോദിക്കുകയാണ്. ജനമനസ്സില് തെറ്റായി ചിത്രീകരിക്കാനായിരുന്നു കള്ളക്കേസ്. സിപിഐ എമ്മിനെ പൊതുസമൂഹത്തില് ഇകഴ്ത്തിക്കാണിക്കാനുള്ള ശ്രമത്തിന്റെ ഭാഗമാണിതെല്ലാമെന്നും മോഹനന് പറഞ്ഞു. കേസില് രാഷ്ട്രീയപ്രേരിതമായി ഉള്‍പ്പെടുത്തിയ പി മോഹനനെ നിരപരാധിയെന്നുകണ്ട് കോടതി വിട്ടയച്ചിരുന്നു.\nസിബിഐ അന്വേഷണത്തെ സിപിഐ എം ഭയക്കുന്നില്ല: ടി പി രാമകൃഷ്ണന്\nകോഴിക്കോട്: ചന്ദ്രശേഖരന് കേസില് സിബിഐ അന്വേഷണത്തെ സിപിഐ എം ഭയക്കുന്നില്ലെന്ന് കോഴിക്കോട് ജില്ലാ സെക്രട്ടറി ടി പി രാമകൃഷ്ണന് പറഞ്ഞു. പാര്‍ടിയെ ലക്ഷ്യംവച്ചുള്ള അന്വേഷണത്തെയാണ് എതിര്‍ക്കുന്നത്. നേരത്തെ നടന്ന പ്രത്യേകാന്വേഷണസംഘത്തിന്റെ അന്വേഷണത്തില് ആരും അതൃപ്തി പറഞ്ഞിരുന്നില്ല. യുഡിഎഫ് നേതൃത്വവും അന്വേഷണത്തിനായി രംഗത്തുവന്നവരും ആഭ്യന്തരമന്ത്രിയായിരുന്ന തിരുവഞ്ചൂരുമെല്ലാം പൊലീസ് അന്വേഷണം തൃപ്തികരമെന്നാണ് പറഞ്ഞത്. ഇപ്പോള് സിബിഐ അന്വേഷണമാവശ്യപ്പെടുന്നതിനു പിന്നില് സിപിഐ എമ്മിനെ വീണ്ടും വേട്ടയാടുക എന്ന ലക്ഷ്യമാണ്. അതംഗീകരിക്കാനാവില്ല.പൊലീസ് അന്വേഷണത്തെ അഭിനന്ദിച്ച തിരുവഞ്ചൂര് സിബിഐ അന്വേഷണത്തിനുള്ള സമരപ്പന്തലില് അതിനെ ന്യായീകരിച്ച് സംസാരിക്കുന്നു. എല്ലാമാര്‍ക്സിസ്റ്റ് വിരുദ്ധരും ഇക്കാര്യത്തില് ഒത്തുചേര്‍ന്നിട്ടുണ്ട്. മാറാട് കൂട്ടക്കൊലക്കേസില് ജുഡീഷ്യല് അന്വേഷണ കമീഷന് ആവശ്യപ്പെട്ട സിബിഐ അന്വേഷണം അംഗീകരിക്കാതിരുന്നവരാണ് ഇപ്പോഴത്തെ സര്‍ക്കാരും യുഡിഎഫും എന്നത് മറക്കരുത്. ഞങ്ങളുടെ സംസ്ഥാന സെക്രട്ടറിയെ പതിനഞ്ചുവര്‍ഷം സിബിഐ അന്വേഷണത്തിന്റെ പേരു പറഞ്ഞ് വേട്ടയാടിയില്ലേ. ജനങ്ങളെ അണിനിരത്തി നേരിടുക, സത്യം ബോധ്യപ്പെടുത്താനാകുമെന്ന വിശ്വാസം ഞങ്ങള്‍ക്കുണ്ട്.\nചന്ദ്രശേഖരന് വധത്തില് പാര്‍ടിക്ക് പങ്കില്ലെന്നത് ആവര്‍ത്തിക്കുകയാണ്. തെറ്റായ നിലപാടെടുത്തും തെറ്റിദ്ധരിച്ചും പാര്‍ടി വിട്ടവര് തിരിച്ചുവരണമെന്നതാണ് നിലപാട്. ഇതാണ് ചന്ദ്രശേഖരനടക്കമുള്ളവരോടും സ്വീകരിച്ചത്. പി മോഹനനെ ആക്രമിച്ച ആര്‍എംപിക്കാര്‍ക്കെതിരായ വധോദ്യമമടക്കമുള്ള കേസ് പിന്‍വലിച്ചതടക്കം ഇതിന്റെ ഭാഗമായിരുന്നു. ആര്‍എംപിയോട് വിരോധമുണ്ടെങ്കില് കേസ് പിന്‍വലിക്കില്ലായിരുന്നു. ചന്ദ്രശേഖരന്റെ കൊലക്ക് മുമ്പ് 2011 ഒക്ടോബറിലായിരുന്നു ഈ നിലപാട്. ഇത് പരസ്യമായി പ്രഖ്യാപിച്ചതാണ്. സിപിഐ എമ്മിന് രാഷ്ട്രീയ വിരോധമില്ലെന്നതിന് തെളിവാണീ സംഭവം. ചന്ദ്രശേഖരന് കൊലക്കു പിന്നില് രാഷ്ട്രീയമല്ല വ്യക്തിപരമായ കാരണമാണെന്ന് ഡിജിപി പറഞ്ഞതാണ്. അത് തിരുത്തിയത് മന്ത്രി തിരുവഞ്ചൂരാണ്. കേന്ദ്രസഹമന്ത്രി മുല്ലപ്പള്ളി രാമചന്ദ്രനാണ് പദവിപോലും മറന്ന് നിലവിട്ട് ഇടപെട്ടത്. ജില്ലാ സെക്രട്ടറിയറ്റംഗങ്ങള്, ഏരിയാ സെക്രട്ടറിമാര്, ഏരിയാ-ലോക്കല് കമ്മിറ്റി അംഗങ്ങള് എന്നിവരെയെല്ലാം പ്രതിയാക്കി. കുറ്റക്കാരല്ലെന്ന് കണ്ട് കോടതി ഇപ്പോള് അവരെ വെറുതെവിട്ടു. ഇവരെയെല്ലാം പ്രതിചേര്‍ത്ത് സിപിഐ എമ്മിനെ വേട്ടയാടിയതെന്തിനെന്ന് വ്യക്തമാക്കണം-ടി പി രാമകൃഷ്ണന് പറഞ്ഞു.


നിലപാടുകള് വഴിപാടാക്കി കേന്ദ്രം: പഴയ നോട്ട് കൂടുതല് നിക്ഷേപിക്കുന്നവരെ ചോദ്യം ചെയ്യില്ലെന്ന് ധനമന്ത്രി • Suprabhaatham\nനിലപാടുകള് വഴിപാടാക്കി കേന്ദ്രം: പഴയ നോട്ട് കൂടുതല് നിക്ഷേപിക്കുന്നവരെ ചോദ്യം ചെയ്യില്ലെന്ന് ധനമന്ത്രി\nDecember 20, 2016 | 1:38 pm IST\nന്യൂഡല്‍ഹി: നോട്ട് നിരോധത്തിനു ശേഷം തീരുമാനങ്ങളില് ഉറച്ച് നില്‍ക്കാനാകാതെ കേന്ദ്ര സര്‍ക്കാര് കുഴങ്ങി. നിലപാടുകള് വഴിപാട് പോലെയാണ് ഇപ്പോള് കേന്ദ്രം ഉപയോഗിക്കുന്നത്.\nപഴയ നോട്ടുകള് ബാങ്ക് അക്കൌണ്ടുകളില് നിക്ഷേപിക്കുന്നതിനും മാറ്റി വാങ്ങുന്നതിനും ഇതിനോടകം പല പല നിയന്ത്രണങ്ങളാണ് ഏര്‍പ്പെടുത്തിയത്. ഇന്നലെയും പുതിയ നിയന്ത്രണം കൊണ്ടുവന്നു.\nഈ മാസം മുപ്പത് വരെ അസാധുവായ നോട്ടുകളില് 5000 രൂപയില് കൂടുതല് ഒറ്റത്തവണ മാത്രമേ ബാങ്കില് നിക്ഷേപിക്കാനാകൂവെന്ന് റിസര്‍വ്വ് ബാങ്കും കേന്ദ്ര സര്‍ക്കാരും അറിയിച്ചു. കൂടുതല് തുകയുമായി എത്തുന്നവര് ബാങ്കുദ്യോഗസ്ഥരുടെ സാന്നിധ്യത്തില് ചോദ്യം ചെയ്യലിന് വിധേയമാകേണ്ടിവരുമെന്നും മുന്നറിയിപ്പ് നല്‍കി.\nഇതാണ് കേന്ദ്ര ധനമന്ത്രി അരുണ് ജെയ്റ്റ്‌ലി മാറ്റിപ്പറഞ്ഞിരിക്കുന്നത്. പഴയ എത്ര നോട്ടുകള് വേണമെങ്കിലും നിക്ഷേപിക്കാമെന്നും എന്നാല് തുടര്‍ച്ചയായി വന്‍തുകകള് നിക്ഷേപിക്കുമ്പോള് ചോദ്യം ചെയ്‌തേക്കുമെന്നുമാണ് ജെയ്റ്റ്‌ലിയുടെ വിശദീകരണം.\nവിമര്‍ശനങ്ങള്‍ക്കനുസരിച്ച് നിലപാട് മാറ്റുന്നതാണ് സര്‍ക്കാരിന്റെ ശൈലി. സാമ്പത്തിക വിശാരദന്മാര് ഒരുപാടുള്ള സര്‍ക്കാര് പൊതുജന നന്മക്കനുസരിച്ചല്ല പ്രവര്‍ത്തിക്കുന്നതെന്നാണ് നിലപാട് മാറ്റത്തില് നിന്ന് തിരിച്ചറിയാനാകുന്നതെന്ന് മാധ്യമങ്ങള് റിപ്പോര്‍ട്ട് ചെയ്തു.\nചിലര് ദിവസവും ചെറിയ തുകകളായി ബാങ്കുകളില് നിക്ഷേപിക്കാന് എത്തുന്നുണ്ട്. കൈവശമുള്ള പഴയ നോട്ടുകള് മൊത്തമായി നിക്ഷേപിക്കാതെ പല ഘട്ടമായി ചെറു തുകകളായി ദിനേന നിക്ഷേപിക്കുന്നത് സംശയത്തിനിടയാക്കും.\nനിങ്ങളുടെ കൈവശം എത്ര പഴയ നോട്ടുകളുണ്ടെങ്കിലും ഒറ്റത്തവണയായി അക്കൌണ്ടില് നിക്ഷേപിക്കണമെന്നും ജെയ്റ്റ്‌ലി പറഞ്ഞു. പഴയ നോട്ടുകള് മാറ്റിയെടുക്കാനും നിക്ഷേപിക്കാനും ഡിസംബര് 30 വരെ സമയം അനുവദിച്ചിരിക്കെയാണ് നിക്ഷേപകരെ ചോദ്യം ചെയ്യാനുള്ള പുറപ്പാടുണ്ടായത്.\nകൊണ്ടുവന്ന നോട്ടുകള് എന്തുകണ്ട് ഇതുവരെ ബാങ്കിലിടാന് തയ്യാറായില്ല എന്നതായിരിക്കും ആദ്യത്തെ ചോദ്യം.\nഉത്തരം തൃപ്തികരം ആണെങ്കില് നിക്ഷേപകനെക്കുറിച്ച് വിശദമായി അന്വേഷിച്ചിക്കുമെന്നും കേന്ദ്ര സര്‍ക്കാര് അറിയിച്ചിരുന്നു. ഇതിനെതിരെ വ്യാപക പ്രതിഷേധമാണ് ഉയര്‍ന്നത്. ഇതേത്തുടര്‍ന്നാണ് നിക്ഷേപകരെ ചോദ്യം ചെയ്യില്ലെന്ന തിരുത്തുമായി ജെയ്റ്റ്‌ലി രംഗത്തുവന്നത്.


പൂനൂർ ഗവൺമെന്റ് ഹയർ സെക്കൻഡറി സ്കൂളിൽ കെട്ടിട ഉദ്ഘാടനം ചൊവ്വാഴ്ച\nHomeEDUCATIONപൂനൂർ ഗവൺമെന്റ് ഹയർ സെക്കൻഡറി സ്കൂളിൽ കെട്ടിട ഉദ്ഘാടനം ചൊവ്വാഴ്ച\nElettil Online September 12, 2021\nപൂനൂർ: പൂനൂർ ഗവൺമെന്റ് ഹയർ സെക്കൻ്ററി സ്കൂളിൽ കേരള സർക്കാരിന്റെ പൊതുവിദ്യാഭ്യാസ യജ്ഞത്തിന്റെ ഭാഗമായി കിഫ്ബി ഫണ്ടിൽനിന്നും അനുവദിച്ച മൂന്ന് കോടി രൂപ വിനിയോഗിച്ച് നിർമ്മിച്ച പുതിയ കെട്ടിട ചൊവ്വാഴ്ച മുഖ്യമന്ത്രി പിണറായി വിജയൻ ഉദ്ഘാടനം ചെയ്യുന്നു.\nപൊതുവിദ്യാഭ്യാസ തൊഴിൽ വകുപ്പ് മന്ത്രി വി ശിവൻകുട്ടി അധ്യക്ഷനായിരിക്കും. ധനകാര്യ വകുപ്പ് മന്ത്രി കെ എൻ ബാലഗോപാൽ വിശിഷ്ടാതിഥിയായിരിക്കും. ബാലുശ്ശേരി നിയോജക മണ്ഡലം എംഎൽഎ അഡ്വക്കേറ്റ് സച്ചിൻദേവ്, കോഴിക്കോട് ജില്ലാ പഞ്ചായത്ത് പ്രസിഡണ്ട് ഷീജ ശശി, പൊതുവിദ്യാഭ്യാസ ഡയറക്ടർ, എ പി എം മുഹമ്മദ് ഹനീഷ്, ചീഫ് സെക്രട്ടറി ഡോ. വി പി ജോയ് ഐഎസ്, ഉണ്ണികുളം ഗ്രാമപഞ്ചായത്ത് പ്രസിഡണ്ട് ഇന്ദിര ഏറാടിയിൽ, ജില്ലാ പഞ്ചായത്ത് അംഗം ഐ പി രാജേഷ്, ജില്ലാ വിദ്യാഭ്യാസ ഓഫീസർ ജ്യോതിബായ് എന്നിവർ സന്നിഹിതരായിക്കും.\nസർക്കാറിൻ്റെ കഴിഞ്ഞ ഭരണകാലത്ത് കാലത്ത് എംഎൽഎയായിരുന്ന പുരുഷൻ കടലുണ്ടിയുടെ ശ്രമഫലമായാണ് സ്ക്കൂളിന് ഫണ്ട് ലഭ്യമായത്. വർഷം തോറും കുട്ടികളുടെ എണ്ണവും ഡിവിഷനുകളും കൂടുകയും ക്ലാസ്സ് മുറികൾ അപര്യാപ്തവുമായതിനാൽ വീർപ്പുമുട്ടുന്ന അവസ്ഥയിൽ നിന്ന് സ്ക്കൂളിന് പുതിയ കെട്ടിടം താൽക്കാലിക ആശ്വാസമാവുകയാണ്.


കര്‍ഷകരെ പിന്തുണച്ച വരുണ് ഗാന്ധിയെ അഭിനന്ദിക്കണം- കര്‍ഷക സംഘടനകളോട് ശിവസേന | Shiv Sena's Message To UP Farmer Leaders urging to applaud Varun Gandhi\nOct 11, 2021, 04:48 PM IST\nഅനന്തരഫലത്തെക്കുറിച്ച് ചിന്തിക്കാതെ വരുണ് ഗാന്ധി രാഷ്ട്രീയ ധൈര്യം കാണിക്കുകയും കര്‍ഷകരുടെ കൊലപാതകത്തെ അപലപിക്കുകയും ചെയ്തുവെന്ന് സാമ്ന\nവരുണ് ഗാന്ധി | Photo:Twitter/VarunGandhi\nലഖ്‌നൗ: ലഖിംപുര് ഖേരി അക്രമസംഭവങ്ങളില് കര്‍ഷകരെ പിന്തുണച്ച വരുണ് ഗാന്ധിയെ അഭിനന്ദിച്ച് പ്രമേയം പാസാക്കണമെന്ന് കര്‍ഷക സംഘടനകളോട് ശിവസേന. മുഖപത്രമായ 'സാമ്‌ന'യില് പ്രസിദ്ധീകരിച്ച മുഖപ്രസംഗത്തിലാണ് ശിവസേനയുടെ ആഹ്വാനം.\nലഖിംപുര് ഖേരിയില് നാല് കര്‍ഷകരുള്‍പ്പെടെ എട്ട് പേര് കൊല്ലപ്പെട്ട അതിദാരുണമായ സംഭവം കണ്ടിട്ടും മറ്റ് എംപിമാരുടെ രക്തം തണുത്തുപോയെന്ന് സാമ്‌ന പറയുന്നു. വിദ്വേഷം പരത്താനുള്ള ശ്രമങ്ങള് രാജ്യത്തിന് താങ്ങാനാവില്ല. വരുണ് ഗാന്ധി മുന് പ്രധാനമന്ത്രി ഇന്ദിരാ ഗാന്ധിയുടെ ചെറുമകനും സഞ്ജയ് ഗാന്ധിയുടെ മകനുമാണ്. ലഖിംപുരിലെ ഭീകരത കണ്ടപ്പോള്, അദ്ദേഹത്തിന്റെ രക്തം തിളച്ചു, അദ്ദേഹം തന്റെ അഭിപ്രായം പ്രകടിപ്പിച്ചു. അനന്തരഫലത്തെക്കുറിച്ച് ചിന്തിക്കാതെ വരുണ് ഗാന്ധി രാഷ്ട്രീയ ധൈര്യം കാണിക്കുകയും കര്‍ഷകരുടെ കൊലപാതകത്തെ അപലപിക്കുകയും ചെയ്തു. കര്‍ഷക നേതാക്കള് വരുണ് ഗാന്ധിയെ അഭിനന്ദിച്ച് ഒരു പ്രമേയം പാസാക്കണമെന്ന് മുഖപ്രസംഗം പറയുന്നു.\nലഖിംപുര് വിഷയത്തെ അപലപിച്ച് വരുണ് ഗാന്ധി നേരത്തെ രംഗത്തെത്തിയിരുന്നു. അക്രമസംഭവം രാഷ്ട്രീയവത്കരിക്കുന്നത് അപകടകരമാണ്. ഖേരി വിഷയത്തെ ഹിന്ദു-സിഖ് യുദ്ധം ആക്കി മാറ്റാനുള്ള ശ്രമങ്ങള് ചെറുക്കണം. ഒരു തലമുറയുടെ സമയമെടുത്ത് ഉണക്കിയ മുറിവുകള് വീണ്ടും കുത്തിപ്പഴുപ്പിക്കരുതെന്നും വരുണ് ഗാന്ധി പ്രതികരിച്ചു.\nകര്‍ഷകര്‍ക്കിടയിലേക്ക് വാഹനം ഇടിച്ചു കയറ്റുന്നതിന്റെ ദൃശ്യങ്ങള് ട്വിറ്ററില് പങ്കുവച്ച അദ്ദേഹം, കര്‍ഷകരെ കൊലപ്പെടുത്തി നിശബ്ദരാക്കാനാവില്ലെന്നും കുറിച്ചു. സ്വന്തം പാര്‍ട്ടി എംപിയുടെ ട്വീറ്റ് ബിജെപിയെ പ്രതിരോധത്തിലാക്കി. വരുണ് ഗാന്ധിയെയും അമ്മയും മുന്‍മന്ത്രിയുമായ മേനക ഗാന്ധിയെയും നിര്‍വാഹക സമിതിയില്‍നിന്ന് ഒഴിവാക്കിയാണ് ബിജെപി തിരിച്ചടിച്ചത്.\nContent Highlights: Shiv Sena's Message To UP Farmer Leaders urging to applaud Varun Gandhi


തകർത്ത്, തിമിർത്ത് മെട്രോ : Deepika.com Special News\nമലയാളിയുടെ ഗതാഗത സൗകര്യ വികസനത്തിൽ പുതുചരിത്രംകുറിച്ച മെട്രോ ട്രാക്കിലായിട്ട് ഇതു രണ്ടാം മാസം. ദിനവും ആയിരകണക്കിനുപേരെ ചിറകിലേറ്റി കുത്തിച്ചു പായുന്ന മെട്രോയുടെ വരവ് കൊച്ചിയുടെ യശസ് മാത്രമല്ല ഉയർത്തിയത്, സംസ്ഥാനത്തിന്‍റേതുകൂടിയാണ്. ഗതാഗത കുരുക്കിലമർന്നു സഞ്ചരിച്ചിരുന്ന കൊച്ചിക്കാർക്കു മെട്രോയുടെ വരവ് തെല്ലല്ല ആശ്വാസം നൽകിയിട്ടുള്ളത്. റോഡിലും റെയിലിലും ബോട്ടിലും യാത്ര ചെയ്തു പരിചയിച്ച കൊച്ചിക്കാരെ മെട്രോ ഒത്തിരി മാറ്റി. മെട്രോയുടെ മേൻമതിരിച്ചറിയാനായി ഒരിക്കലെങ്കിലും കയറാത്ത കൊച്ചിക്കാർ നന്നേ കുറവാകും. നേരത്തെ സ്കൂളുകളിൽനിന്നു വിനോദ സഞ്ചാര കേന്ദ്രങ്ങളെ ലക്ഷ്യമാക്കി നടത്തിയിരുന്ന സഞ്ചാരങ്ങൾ നിലവിൽ മെട്രോയെ ലക്ഷ്യമാക്കിയാണ്. മെട്രോയുടെ മേൻമതിരിച്ചറിഞ്ഞും കൊച്ചിയുടെ സൗന്ദര്യം ആസ്വദിച്ചും മടങ്ങുന്നവർക്കു പറയാനുള്ളതും ഒന്നുമാത്രം, പൊളിച്ചു കലക്കി!\nവരുമാനത്തിന്‍റെ കാര്യത്തിലും ഒട്ടും പിന്നിലല്ല നമ്മുടെ മെട്രോ. ആദ്യ മാസ വരുമാനം സമീപ സംസ്ഥാനങ്ങളിലെ മെട്രോകളേക്കാൾ വളരെ കൂടുതൽ. കൊച്ചി മെട്രോയുടെ ആദ്യമാസ കളക്ഷൻ 4.62 കോടി രൂപയാണ്. ടിക്കറ്റ് ഇനത്തിൽനിന്നു മാത്രം ലഭിച്ച തുകയാണിത്. പ്രതിദിനം ശരാശരി 47,646 പേരാണു മെട്രോയെ അറിയാനും യാത്രയ്ക്കുമായി എത്തുന്നത്. അവധി ദിവസങ്ങളിലായിരുന്നു തിരക്കേറെയും. 98,000 പേർ വരെ ഒരു ദിവസം മെട്രോ യാത്ര നടത്തി. എന്നാൽ ചില ദിവസങ്ങളിൽ 20,000 വരെ മാത്രമായിരുന്നു യാത്രികർ.\nജൂണ് മാസം 17 നായിരുന്നു കൊച്ചി മെട്രോയുടെ ഉദ്ഘാടനം. രണ്ടു ദിവസത്തിനുശേഷമാണു യാത്രക്കാർക്കായി മെട്രോയുടെ വാതിൽ തുറന്നു നൽകിയത്. ഉദ്ഘാടനം ചെയ്ത് ആദ്യ മാസം രാജ്യത്ത് ഒരു മെട്രോയ്ക്കും ഇതുപോലെ അഭിമാനകരമായ നേട്ടം ഉണ്ടായിട്ടില്ല. ആലുവ മുതൽ പാലാരിവട്ടം വരെയുള്ള 11 കിലോമീറ്റർ ദൂരത്തെ മെട്രോ യാത്ര വന്പൻ വിജയമായതോടെ മെട്രോ മഹാരാജാസ് കോളജ് ഗ്രൗണ്ടിലേക്കെത്തുന്നതോടെ കൊച്ചിയുടെ മുഖച്ഛായതന്നെ മാറുമെന്നാണു കരുതുന്നത്.\nഇപ്പോഴത്തെ യാത്രക്കാർ സ്ഥിരം യാത്രക്കാരാണ ന്നു പറയാനാകില്ല. എങ്കിലും മെട്രോയെ ജനങ്ങൾ ഏറ്റെടുത്തുവെന്നതിന്‍റെ തെളിവാണ് ഈ ജനത്തിരക്ക്. ഉദ്ഘാടനം ചെയ്തശേഷമുള്ള മൂന്നാമത്തെ ഞായറാഴ്ചയായിരുന്നു മെട്രോയിൽ ഏറ്റവും കൂടുതൽ ആളുകയറിയത്. 98,000 പേരാണ് അന്നു മെട്രോയിൽ സഞ്ചരിച്ചത്. അധികൃതരുടെ പ്രതീക്ഷകളെപ്പോലും തകിടം മറിക്കുന്ന വരുമാനമാണുണ്ടായത്. ആദ്യ മാസം അധികൃതർ പ്രതീക്ഷിച്ചത് 2.5 കോടി മുതൽ മൂന്നു കോടിവരെ രൂപയാണ്. യാത്രക്കാരുടെ എണ്ണവും പ്രതീക്ഷിച്ചതിനും മേലെയാണ്. ചെന്നൈ മെട്രോ ഉദ്ഘാടനം ചെയ്ത മാസത്തിൽ പ്രതിദിന യാത്രക്കാരുടെ എണ്ണം 18,000 മാത്രമായിരുന്നെങ്കിൽ ബംഗളൂരു മെട്രോയിലാകട്ടെ 10,000 ത്തിലും താഴെ യാത്രികരാണു കയറിയത്.\nകൊച്ചിയിലേക്കല്ല മെട്രോയിൽ കയറാൻ\nവിനോദ സഞ്ചാരത്തിനുൾപ്പെടെ നേരത്തെ അറബിക്കടലിന്‍റെ റാണിയുടെ മടിത്തട്ടിലേക്ക് എത്തിയിരുന്നവർ പറഞ്ഞിരുന്നതു തങ്ങൾ കൊച്ചിയിലേക്കെന്നാണേൽ നിലവിൽ ഇതു മാറിയ നിലയിലാണ്. മെട്രോയിൽ കയറാൻ പോവുകയാണെന്നാണ് ഇവരിൽ ഭൂരിഭാഗംപേരുടെയും വാക്കുകൾ. മെട്രോ യാത്രികരിൽ 20 ശതമാനം മാത്രമേ സ്ഥിരം യാത്രക്കാരായുള്ളൂ. ബാക്കിയെല്ലാവരും മെട്രോ കാണാനും കയറാനും എത്തിയവരാണ്. മെട്രോ സ്റ്റേഷനുകളിൽ പാർക്കിംഗ് സ്ഥലത്തെ വാഹനങ്ങൾ കണ്ടാൽ ഇക്കാര്യം വ്യക്തമാവും.\nസംസ്ഥാനത്തിന്‍റെ വിവിധ ജില്ലകളിൽനിന്നുള്ള വാഹനങ്ങളാകും കൂടുതലായും കാണാൻ സാധിക്കുക. കോഴിക്കോടുനിന്നും പാലക്കാടുനിന്നും തിരുവനന്തപുരത്തു നിന്നുമെല്ലാം നിരവധി ആളുകളെത്തുന്നു. കുടുംബസമേതം എത്തുന്നവരുടെയും എണ്ണം കുറവല്ല. ആലുവ, പാലാരിവട്ടം, ഇടപ്പള്ളി, കളമശേരി സ്റ്റേഷനുകളിൽനിന്നാണു ടൂർ യാത്രക്കാർ അധികവും മെട്രോയിൽ കയറുന്നത്. കുടുംബ സമേതം രാവിലെ കൊച്ചിയിലെത്തി, മെട്രോയിൽ സഞ്ചരിച്ച് ഷോപ്പിംഗ് മാളുകളിലും ആരാധനാലയങ്ങളിലും കയറി ഉല്ലാസപൂർവം തിരിച്ചുപോകുന്ന ഇവരാണു മെട്രോയെ സജീവമാക്കുന്നത്.\nകുട്ടികൾക്കും കുടുംബാംഗങ്ങൾക്കുമൊപ്പം സെൽഫിയെടുത്ത് സ്റ്റേഷനിൽ പരമാവധി സമയം ചെലവിട്ടാണു യാത്ര. കുടുംബ സമേതം എത്തുന്നവർക്ക്, അവർ ആവശ്യപ്പെട്ടാൽ ഒറ്റ ടിക്കറ്റ് ലഭിക്കും. സ്കൂളുകളിൽനിന്നു ധാരാളം പേർ മെട്രോയിൽ ടൂറിനെത്തുന്നുണ്ട്. ടിക്കറ്റ് കൗണ്ടറിൽനിന്നു ഗ്രൂപ്പ് ടിക്കറ്റുകൾ ലഭ്യമാണ്. സെപ്റ്റംബർ അവസാനത്തോടെ മെട്രോ മഹാരാജാസ് കോളജ് ഗ്രൗണ്ടിലേക്കെത്തുമെന്നാണു പ്രതീക്ഷ. അപ്പോഴാകും മെട്രോയിൽ സ്ഥിരം യാത്രക്കാർ കൂടുതലായെത്തുക. ആലുവയിൽനിന്നു മഹാരാജാസ് വരെ 18 കിലോമീറ്ററായി മെട്രോയുടെ ദൂരവും വർധിക്കും.\nമലയാളിയുടെ ശീലങ്ങൾക്കും മാറ്റം\nമെട്രോയുടെ വരവോടെ മലയാളികളുടെ പല ശീലങ്ങൾക്കുംകൂടി മാറ്റംവന്നുവെന്നു പറയാം. പൊതു സ്ഥലത്തു മാലിന്യം വലിച്ചെറിയുന്നവരാണു നമ്മിൽ കൂടുതൽ പേരെങ്കിലും മെട്രോയിൽ എത്തിയാൽ മാന്യന്മാരാണ്. അല്ലേൽ പിടിയിലാകുമെന്നതുതന്നെ കാര്യം. എവിടെക്കിട്ടിയാലും അവിടെ മാലിന്യം കൊണ്ടിടുന്ന കേരളീയരുടെ സ്വഭാവം മെട്രോയെ എങ്ങനെ ബാധിക്കുമെന്നതു സംബന്ധിച്ച് നേരത്തെ മുതൽ ആശങ്കയുണ്ടായിരുന്നു. എന്നാൽ, കൊച്ചി മെട്രോയിൽ മാലിന്യം ഇല്ലെന്ന വസ്തുത അതിശയിപ്പിക്കും. എല്ലാ സ്റ്റേഷനുകളിലും വേസ്റ്റ് ബിന്നുകൾ സ്ഥാപിച്ചിട്ടുണ്ട്. യാത്രകഴിഞ്ഞ് ഇറങ്ങുന്പോൾ ടിക്കറ്റ് ഉൾപ്പെടെ ഈ ബിന്നുകളിൽ നിക്ഷേപിച്ചാണു യാത്രികരിൽ ഭൂരിഭാഗംപേരും മടങ്ങുക.\nമെട്രോയിൽനിന്നു പുറത്തേക്ക് എന്തെങ്കിലും വലിച്ചെറിഞ്ഞാലോ, മെട്രോ സ്റ്റേഷനുകൾക്കകത്തു മാലിന്യം നിക്ഷേപിച്ചാലോ വലിയ പിഴ നൽകേണ്ടിവരും. മലയാളികളുടെ മെട്രോ യാത്ര കണ്ടാൽ ഏവരും ഒരു കാര്യത്തിൽ അത്ഭുതപ്പെട്ടുപോകും. ഇത്രയും മര്യാദയും അച്ചടക്കവും നമുക്കുണ്ടോയെന്നു സ്വയം ചിന്തിക്കുന്ന തരത്തിലാണു കാര്യങ്ങൾ. തിരക്ക് ഏറെയുള്ള ഞായറാഴ്ചകളിലും മറ്റ് അവധി ദിനങ്ങളിലും പ്ലാറ്റ്ഫോമിൽ നിൽക്കാവുന്നതിന്‍റെ ഇരട്ടിയിലേറെ ആളുകൾ വന്നാൽപോലും നിർദേശങ്ങൾ അതേപടി അനുസരിക്കുന്നതിലും ക്യൂ നിൽക്കുന്നതിലും യാത്രക്കാർ കാട്ടുന്ന മാതൃക പ്രശംസനീയമാണ്. കൂടുതൽപേർ എത്തിച്ചേരുന്ന മറ്റു സ്ഥലങ്ങളെ അപേക്ഷിച്ച് വളരെ മാന്യതയോടെയും അച്ചടക്കത്തോടെയും പെരുമാറുന്ന മലയാളികളെയാകും ഇവിടെ കാണാൻ സാധിക്കുക.\nമെട്രോയുടെ തുടക്കംമുതൽ ഉയർന്നുവന്നതു കൊച്ചി വണ് കാർഡ് ടിക്കറ്റിനെക്കുറിച്ചുള്ള പരാതികളാണ്. തുടക്കകാലത്തു കാർഡ് വിതരണം ചെയ്യാൻ വളരെയേറെ കാലതാമസം നേരിട്ടെങ്കിൽ അതു കുറയ്ക്കാൻ അധികൃതർക്കായി. തുടക്കത്തിൽ കൊച്ചി വണ് കാർഡ് ലഭിക്കാൻ കൂടുതൽ സമയം വേണ്ടിവന്നിരുന്നു. കൂടാതെ വിതരണം ചെയ്ത ടിക്കറ്റുകൾ തകരാറിലുമായിരുന്നു. കൊച്ചി വണ് കാർഡ് നൽകുന്നതിനുള്ള കാലതാമസം നിലവിൽ വളരെയേറെ കുറഞ്ഞിട്ടുണ്ട്. കാലതാമസം ഒഴിവാക്കിയതോടെ പരാതികളും വളരെയേറെ കുറഞ്ഞതായി അധികൃതർ പറയുന്നു. വിതരണം ചെയ്തതിൽ തകരാർ കണ്ടെത്തിയ കാർഡുകൾക്കു പകരം പുതിയ കാർഡ് അവരുടെ വീട്ടിലെത്തിച്ചു നൽകിയാണ് അധികൃതർ മാതൃകയായത്.\nമെട്രോ മഹാരാജാസ് വരെ എത്തുന്പോഴേക്കും കൊച്ചി വണ്‍കാർഡ് ഉപയോഗിക്കുന്നവരുടെ എണ്ണം വളരെയേറെ വർധിക്കുമെന്നാണു പ്രതീക്ഷ. യാത്രാനിരക്കുകൾ സംബന്ധിച്ചായിരുന്നു മറ്റൊരു പരാതി ഉയർന്നത്. ആലുവ മുതൽ പാലാരിവട്ടംവരെയുള്ള യാത്രയ്ക്കു നിലവിൽ 40 രൂപയാണ് ചെലവ്. ഇതു കൂടുതലാണെന്നും അടുത്തഘട്ടം ഉദ്ഘാടനം ചെയ്യുന്നതോടെ യാത്രാ നിരക്ക് കുറയ്ക്കണമെന്ന ആവശ്യവും ശക്തമാണ്. നിലവിലെ യാത്രാനിരക്കു കണക്കാക്കിയാൽ മെട്രോ മഹാരാജാസ് വരെ നീട്ടുന്പോഴേക്കും യാത്രികരുടെ പോക്കറ്റ് കാലിയാകുന്ന തരത്തിലാകും.\nകൂടുതൽ യാത്രികർ എത്തുമെന്നു പ്രതീക്ഷിക്കുന്നതിനാൽ യാത്രാ നിരക്ക് കുറച്ചു സ്ഥിരം യാത്രികരെ കൂടുതലായി മെട്രോയിലേക്ക് അടുപ്പിക്കണമെന്ന ആവശ്യമാണ് ഉയരുന്നത്. നിലവിൽ ഈ റൂട്ടുകളിൽ സർവീസ് നടത്തുന്ന കെഎസ്ആർടിസി, സ്വകാര്യ ബസുകളുടെ ചാർജിനേക്കാൾ ഇരട്ടിയിലേറെ തുക മെട്രോ യാത്രയ്ക്ക് ചെലവഴിക്കേണ്ട അവസ്ഥയാണുള്ളത്. തിരക്കില്ലാത്ത, അപകടരഹിതമായ യാത്രയാണ് ഒരുക്കിയിരിക്കുന്നത് എന്നതിനാൽ മെട്രോ യാത്രയ്ക്കു വലിയ തുക ഈടാക്കുന്നില്ലെന്ന അഭിപ്രായവും ഉയരുന്നുണ്ട്. ഇടത്തരം വരുമാനമുള്ളവരെക്കൂടി സ്ഥിരം യാത്രികരാക്കി മാറ്റാവുന്ന തരത്തിലുള്ള യാത്രാനിരക്ക് വേണമെന്ന ആവശ്യമാണു കൂടുതലായും ഉയർന്നിട്ടുള്ളത്.


ക്ലീവേജ് കാണുന്നത് ന്യൂഡിറ്റി അല്ല - Boolokam\nHome Photo Gallery ക്ലീവേജ് കാണുന്നത് ന്യൂഡിറ്റി അല്ല\nക്ലീവേജ് കാണുന്നത് ന്യൂഡിറ്റി അല്ല\nവ്യക്തിപരമായി ഇങ്ങനത്തെ ഷൂട്ടുകളോട് താൽപര്യം തീരെയില്ല. ചിലതൊക്കെ നല്ലതായി തോന്നിയിട്ടുമുണ്ട്, ചിലത് അത്ര നല്ലതല്ലെന്നും. എല്ലാം ഒരോരുത്തരുടെ വ്യക്തിപരമായ ഇഷ്ടങ്ങളും സ്വാതന്ത്ര്യവും ആണല്ലൊ. ട്രെന്റിനൊപ്പം ഇപ്പോൾ മിക്കവരും ഇങ്ങനത്തെ ഷൂട്ടുകൾ ചെയ്യുന്നുമുണ്ട്.അപ്പോഴാണു ഇന്ന് വാട്ട്സപ്പിൽ ഫോർവേർഡായി കണ്ട രണ്ട് ഷൂട്ടിന്റെ ചില പടങ്ങൾ കണ്ടത്. ഇത് എന്തിനായിരിക്കും ആണുങ്ങൾ ഷേയർ ചെയ്ത് പോകുന്നതെന്ന് ചിന്തിച്ചപ്പോൾ (? സ്വാഭാവികം ) ക്ലീവേജ്, അതായിരിക്കുമല്ലോ.\nഒരു വിധത്തിൽ ഈ രണ്ട് ഷൂട്ടും പോസിറ്റീവായി എടുക്കുന്നു.ലോകത്ത് വളരെ ചുരുങ്ങിയ ചില രാജ്യത്തെ ഉള്ളൂ ഈ ക്ലീവേജ് ഇങ്ങനെ മൂടി പിടിച്ച് നടക്കുന്നത്. മറ്റ് രാജ്യങ്ങളിലെ സ്ത്രീകൾ പ്രത്യേകിച്ച് നല്ലതെങ്കിൽ അത് കുറെ കൂടി മോടിയിൽ കൊണ്ട് നടക്കാറുള്ളത്. ഇവിടെ പക്ഷെ ഷാളിടാതെ നടക്കുന്നവരെ തന്നെ ചുഴിഞ്ഞു നോക്കുന്ന ഒരു ശീലമാണു പലർക്കും. ടിക്ക് ടോക്കിൽ പോലും കാമുകിയുടെ ഷാൾ നേരെ ഇട്ട് കൊടുക്കുന്ന കാമുകൻ, അതാണല്ലൊ മിക്കവരുടേയും മനസ്ഥിതി. അങ്ങനെയുള്ള രാജ്യത്ത് കുറച്ച് പേർക്ക് അത് ഒരു മോശം കാര്യമല്ല എന്നാൽ സുന്ദരവുമാണെന്ന് തോന്നി പരസ്യമായി മുന്നിട്ട് വന്നതിനെ നല്ല രീതിയിലെടുക്കുന്നു.\nക്ലീവേജ് കാണുന്നത് ന്യൂഡിറ്റി അല്ല. അത് രണ്ടും തമ്മിൽ വ്യത്യാസമുണ്ട്. അത് മനസിലാക്കാത്തവർ ആണിത് പോലെയുള്ള ചിത്രങ്ങൾ ന്യൂഡിറ്റി എന്ന പേരിൽ ഷെയർ ചെയ്ത് പോകുന്നത്. ഇതിൽ ചില ക്ലാസ് ആൾക്കാർക്കിടയിൽ ഉള്ള അന്തരവും ഉണ്ടെന്ന് തോന്നുന്നൂ. അപ്പർ ക്ലാസ് ആൾക്കാർക്കിടയിലും ചില ഹൈമിഡിൽ ക്ലാസ് ആൾക്കാർക്കിടയിലും നമ്മുടെ രാജ്യത്ത് തന്നെ ഇതൊക്കെ പണ്ടേയുള്ളതാണ്. നമുക്ക് കണ്ട് ശീലമില്ലാത്തത് കൊണ്ടായിരിക്കാം. ഇപ്പോൾ ട്രെന്റിനൊപ്പം വരാനും വൈറലാകാനും മൽസരിക്കുമ്പോൾ ഇതൊക്കെ അൽഭുതമായി കാണുന്ന ശീലം മാറുമായിരിക്കും.വുമൺ ഹാവ് ലെഗ്സ് എന്ന ഹാഷ് ടാഗ് ഓടിക്കേണ്ടി വന്ന നാട്ടിൽ വുമൺ ഹാവ് ക്ലീവേജ് എന്ന് തുടങ്ങുന്നുന്നില്ല. ഒരോരുത്തരും അവർക്ക് കംഫർറ്റബിൾ ആയ വേഷം ധരിച്ചോട്ടെ എന്ന അഭിപ്രായം മാത്രമേ ഉള്ളൂ.\nPrevious articleഇനി വരാൻ പോകുന്നത് മിക്കവാറും പ്രൈവറ്റ് മെഡിക്കൽ കോളേജ് മൊതലാളിമാരുടെ കണ്ണീരിന്റെ വേർഷനാവും\nNext articleനിങ്ങൾക്കറിയാമോ മൈക്കിൾ ജാക്സൺ 45 ഡിഗ്രി ചരിയുന്നതിന്റെ രഹസ്യം…?


ഇനിയൊരു ബുള്ളറ്റ് പ്രേമിക്കും ഈ ഗതികേട് ഉണ്ടാകരുത് ... | nidhin-sudhakaran | bullet-service-cheating | Vartha Jalakam\nഎന്റെ പരിചയത്തിലുള്ള ബുള്ളറ്റ് പ്രേമികളെ ഞാന് വിലക്കാറുണ്ട്. വണ്ടി വാങ്ങുന്നവരും വാങ്ങിയവരും സര്‍വ്വീസിന് മുന്‍പ്3തവണ ആലോചിക്കുക. നല്ല സര്‍വ്വീസ് സെന്ററില് മാത്രം വണ്ടി കൊടുക്കുക. പറ്റിക്കപ്പെടാന് നിന്ന് കൊടുക്കാതിരിക്കുക. റോയല് എന്‍ഫീല്‍ഡിനോട് ഒരു കാര്യം, പോക്കറ്റ് കാലിയാക്കാനും, സര്‍വ്വീസ് സെന്ററില് കാവലിരിക്കാനും, രാത്രി രോഡരില് കിടക്കാനുമല്ല ഞാന് വണ്ടി വാങ്ങിയത്. വാങ്ങിയ കാശിന് തുണ്ട് പേപ്പറിന്റെ വിലയെങ്കിലും തിരിച്ചു കിട്ടണം.\nAuthor : Nidhin Sudhakaran (Bignewsauto)\nSource : Bignewsauto\n2016 ഓഗസ്റ്റിലാണ് കോഴിക്കോട് ഫ്രാന്‍സിസ് റോഡിലുള്ള ബ്ലൂമൗണ്ടേന് എന്ന എന്‍ഫീല്‍ഡ് ഡീലറില് നിന്നും റോയ്ല് എന്‍ഫീല്‍ഡ് സ്റ്റാന്‍ഡേഡ് 350 സ്വന്തമാക്കുന്നത്. ഒരു ശരാശരി യുവാവിന്റെ സ്വപ്നം. അല്ലെങ്കില് ഡ്രൈവിങ്ങിനേയും വണ്ടിയേയും മക്കളേക്കാളേറെ സ്‌നേഹിക്കുന്ന ഒരു അച്ഛന്റെ ജീനിന്റെ ഗുണം. ആദ്യമായി വണ്ടി വാങ്ങുമ്പോള് അത് ഇടിമുഴക്കങ്ങളുടെ രാജകുമാരനെയാകുമെന്ന് കൂട്ടുകാരിക്ക് കൊടുത്ത വാക്ക്. അങ്ങനെ റോയല് എന്‍ഫീല്‍ഡിലേക്ക് അടുപ്പിച്ച കാരണങ്ങള് പലതായിരുന്നു.\n18 മാസങ്ങള്‍ക്കിപ്പുറം ലൈഫില് എടുത്ത മോശം തീരുമാനങ്ങളില് ഒന്നായി എന്‍ഫീല്‍ഡ് എന്ന തീരുമാനത്തെ കാണുന്നു. ഈ കുറിപ്പ് വായിച്ചിട്ട് 'എന്തുകൊണ്ട്' എന്ന ചോദ്യം ചില ബുള്ളറ്റ് ആരാധകരെങ്കിലും ചേദിച്ചേക്കാം. അല്ലെങ്കില് നിനക്ക് അങ്ങനെ തന്നെ വേണം എന്ന് അടക്കം പറഞ്ഞ് ചിരിച്ചേക്കാം. എന്നാലും പറയാം..\nബ്ലൂ മൗണ്ടേനില് നിന്നും എനിക്ക് വണ്ടി തരുന്നത് ഒരു വൈകുന്നേരമാണ്. പതിവ് ഫോട്ടോ എടുക്കലോ മറ്റ് കലാപരിപാടികളോ ഒന്നുമില്ലായിരുന്നു. വണ്ടിയു യൂസേഴ്‌സ് മാന്വലും താക്കോലുംകൊണ്ട് ഒരു ജീവനക്കാരന് വന്നു. വണ്ടി കാണിച്ച് ഇതാണ് വണ്ടി എന്ന് പറഞ്ഞ് ഷേക്ക് ഹാന്‍ഡും തന്ന് തിരിച്ച് പോയി. വണ്ടികിട്ടിയ സന്തോഷത്തില് സിറ്റിയില് സുഹൃത്തിനേയും കൂട്ടി ചെറുതായൊന്ന് കറങ്ങി.\nവണ്ടി കിട്ടിയെന്ന് വീട്ടില് അറിയിച്ചതും അമ്മ വരാന് പറഞ്ഞു. അമ്മയെ വണ്ടികാണിക്കാന് അന്ന് രാത്രി2മണിക്ക് ഡ്യൂട്ടിയും കഴിഞ്ഞ് വീട്ടിലേക്ക് പോയി. ഞമ്മള പടച്ചോന് ഡിങ്കനായതുകൊണ്ടാകണം അച്ഛനും അമ്മയു കൂടി വണ്ടി കഴുകി. നേരെ അടുത്തുള്ള ക്ഷേത്രത്തിലൊക്കെ പോയി, ഒരു മാലയൊക്കെ ഇടിയിച്ച് നാട്ടുകാര് എല്ലാരും കണാന് പാകത്തിന് മുറ്റത്ത് വണ്ടി നിര്‍ത്തിയിട്ടു. അച്ചന് ഇടക്കിടെ തൊടുകയും ഹോണ് അടിക്കുകയും ഒക്കെ ചെയ്യുന്നത് കൗതുകത്തോടെ നോക്കി നിന്നു. വീട്ടിലെ സന്തോഷത്തിന് അതിരില്ലായിരുന്നു. ഇതിനിടെയാണ് ഷോറൂമില് നിന്നും ഒരു കോള് വന്നത്.\nസാറിന് തന്ന വണ്ടി വേറൊരാളുടേതാണ്.\nവണ്ടി തിരിച്ചു തരണം. വണ്ടി മാറ്റിയെടുക്കണം എന്ന്!!\nവായില് വന്നത് നല്ല മലയാളമാണ്. ഈ കാര്യം വീട്ടിലറിഞ്ഞാന് എന്നേക്കാള് സങ്കടം അവര്‍ക്കാവുമെന്ന് മനസിലായതുകൊണ്ട് അപ്പൊ തന്നെ ലീവ് ക്യാന്‍സല് ആയെന്ന് കള്ളം പറഞ്ഞ് വണ്ടിയുമായി ഷോറൂം വന്നു. ഒന്നും പറയാതെ ശിരിക്കും വണ്ടി എടുത്തു. ശരി ശരിക്കും മുതലാളിയെന്ന് പറഞ്ഞ് മൂപ്പര് കൂടെ പോന്നു. ഇനിയാണ് പറ്റിക്കലിന്റെ സര്‍വ്വീസ് കഥ തുടങ്ങുന്നത്. കംപ്ലെയിന്റുകളുടെ മാലപ്പടക്കം പൊട്ടുന്നത്.\n1ാം സര്‍വ്വീസ് (ബ്ലൂമൗണ്ടേന്): ആദ്യ സര്‍വ്വീസ് കഴിഞ്ഞ് ഇറങ്ങിയതും ഫ്രണ്ട് ബ്രേക്കില് നിന്നും ടിക്ക് ടിക്ക് ശബ്ദം തുടങ്ങി. സര്‍വ്വീസ് സെന്ററില് കാണിച്ചപ്പോല് ബ്രേക്ക് ഷു മാറ്റണമെന്ന് പറഞ്ഞു. 500 രൂപയുടെ മുകളില് വരും ചെലവ്. അത് വേണ്ടെന്ന് പറഞ്ഞ് പുറത്ത് ഒരു വര്‍ക്ക് ഷോപ്പില് കാണിച്ചു. അയാല് വീല് അഴിച്ച് ക്ലീന് ചെയ്ത് ഇട്ടതും കാര്യം ശരിയായി. 100 രൂപ ചെലവ്.\n2ാം സര്‍വ്വീസ് (ബ്ലൂമൗണ്ടേന്): 3000 കി.മി. ഒയില് മാറ്റി ഓഫീസിന്റെ മുറ്റത്ത് നിര്‍ത്തിയിട്ട വണ്ടിയില് നിന്നും എന്‍ജിന് ഓയില് ലീക്ക് വരുന്നു. വീണ്ടും സര്‍വ്വീസ് സെന്ററിലേക്ക്. അവര് 1 മണിക്കൂര് കാത്ത് നില്‍ക്കാന് പറഞ്ഞു. വണ്ടി തന്നു. ഒരു മറ്റവുമില്ല. അടുത്ത ദിവസം വീണ്ടും പോയി. ഓയില് കളയുന്ന നട്ട് ത്രഡ് മാറിയിട്ട് ഹോല് ലൂസ് ആയതാണെന്നും ഗം ഇട്ട് ശിയാക്കിതരാമെന്നും പറഞ്ഞ് അന്ന് ശരിയാക്കി തന്നു.\n3ാം സര്‍വ്വീസ് (ബ്ലൂമൗണ്ടേന്): 6000 കി മി. സര്‍വ്വീസ് കഴിഞ്ഞതും ബാക്ക് ബ്രെയിക്ക് ജാം. സര്‍വ്വീസ് സെന്റര് വരെ ബ്രേക്കിന് ഒരു പ്രശ്‌നവും ഉണ്ടായിരുന്നില്ല. അവര് ശരിയാക്കിതാണ് പ്രശനം. നല്ലൊരു സംഖ്യ പറഞ്ഞതുകൊണ്ട് 300 രൂപക്ക് പുറത്ത് നിന്നും വണ്ടി ശരിയാക്കിച്ചു.\n4ാം സര്‍വ്വീസ് (ബ്ലൂമൗണ്ടേന്): 9000 കി.മി ഒയില് മാത്രം മാറ്റിച്ച് വേറെ വണ്ടിയില് എവിടെയും തൊടരുതെന്നും പറഞ്ഞ് വണ്ടി പുറത്തിറക്കി. ഭാഗ്യത്തിന് ഒറ്റപോക്ക് കൊണ്ട് കാര്യം നടന്നു.\n5ാം പേയിഡ് സര്‍വ്വീസ് (ബ്ലൂമൗണ്ടേന്): 12000 കി മി ചെയിന് സോക്കറ്റ് പൊട്ടി. 3500 രൂപയിലേറെ വന്നു ചെലവ്. രണ്ടും കല്‍പ്പിച്ച് രണ്ട് ബ്രേക്ക് ഷൂവും മാറ്റി. ഇത് കഴിഞ്ഞ് ഏകദേശം ഒരു മാസം തികയും മുന്‍പ് അടുത്ത പ്രശനം തുടങ്ങി. ഏതെങ്കിലും ലൈറ്റ് കത്തിയാല് വണ്ടി ഓഫ് ആകും. പ്രശ്‌നം സര്‍വ്വീസ് സെന്ററില് അറിയിച്ചു. 100 രൂപ് ഫീസ് ചാര്‍ജ് വാങ്ങി അവര് പ്രശ്‌നം പരിഹരിച്ച് വണ്ടി തന്നു. അത് വിശ്വസിച്ച് രാത്രി വീട്ടിലേക്ക് വണ്ടിയും കൊണ്ട് പോയ ഞാന് അത്തോളി വച്ച് സമാന പ്രശനം വന്നപ്പോള് പോലീസ് സ്റ്റേഷനില് വണ്ടി പാര്‍ക്ക് ചെയ്ത് ബസ്സില് വീട്ടിലേക്ക് പോയി. പിറ്റേ ദിവസം മാനേജറോരടക്കം കാര്യം പറഞ്ഞു. ബാറ്ററിയാണ് പ്രശ്‌നം എന്നു പറഞ്ഞ അവര് 100 രൂപകൂടി വാങ്ങി വണ്ടി തിരികെ തന്നു. 2ാം ദിസവം വീണ്ടും വണ്ടി ഓഫ്. സൊക്കറ്റ് മാറ്റിയപ്പോള് എജിനില് നിന്നം വൈദ്യൂതി ഉത്പാദിപ്പിക്കന്ന കോയില് കൃത്യമായി ഘടിപ്പിക്കാത്തതാകാം പ്രശ്‌നത്തിന് കാരണമെന്ന് എന്‍ഫീല്‍ഡിന്റെ അത്തോളി ഷോറൂമില് നിന്നും അറിയിച്ചു. അത് കാര്യമാക്കാതെ വീണ്ടും ബ്ലൂ മൗണ്ടേനില്. നല്ല മലയാളത്തില് സംസാരിച്ചപ്പോള് അവര് വണ്ടി വാങ്ങി വച്ചു. മൂന്നു ദിവസത്തിന് ശേഷം പ്രശ്‌നം പരിഹരിച്ച് വണ്ടി തന്നു. മൈലേജ് കുറച്ച് കുറഞ്ഞെങ്കിലും ഓഫ് ആവാറില്ല. അതിനും അവര് ഫീസ് ചോദിച്ചെങ്കിലും തരില്ലെന്ന് തീര്‍ത്ത് പറഞ്ഞു.\nഇന്ന് (17-2 2018) വണ്ടി വീണ്ടും കൊടുത്തു. പെട്രോള് ടാങ്കില് തുരുമ്പാണ് നിലവിലെ പ്രശ്‌നം. കസ്റ്റമര് കെയറില് വിളിച്ച് പരാതി ഒക്കെ പറഞ്ഞിട്ടുണ്ട്. ടാങ്ക് മാറ്റിതരാമെന്ന് അവര് പറഞ്ഞു. 1 ലക്ഷം 27 ആയിരം രൂപ മുടക്കി വണ്ടി വാങ്ങിയ ഒരാളെ ബ്ലൂമൗണ്ടേന് സര്‍വ്വീസ് സെന്ററും റോയ്ല് എന്‍ഫീല്‍ഡും ചേര്‍ന്ന് പറ്റിച്ചതിന്റെ കഥയാണിത്. ഇത് കൂടാതെ ടയറില് അടക്കം ഉണ്ടായ പ്രശ്‌നങ്ങള്‍ക്ക് വേണ്ടി ചെലവാക്കിയ തുക വേറെയുണ്ട്. നിലവില് വണ്ടിക്കായി 15000 രൂപയിലേറെ ഞാന് ഒന്നര വര്‍ഷം കൊണ്ട് ചെലവാക്കേണ്ടിവന്നു. ഇതാണ് ബുള്ളറ്റ് പ്രേമികള്‍ക്കള്ള ഉത്തരം.\nഎന്റെ പരിചയത്തിലുള്ള ബുള്ളറ്റ് പ്രേമികളെ ഞാന് വിലക്കാറുണ്ട്. വണ്ടി വാങ്ങുന്നവരും വാങ്ങിയവരും സര്‍വ്വീസിന് മുന്‍പ്3തവണ ആലോചിക്കുക. നല്ല സര്‍വ്വീസ് സെന്ററില് മാത്രം വണ്ടി കൊടുക്കുക. പറ്റിക്കപ്പെടാന് നിന്ന് കൊടുക്കാതിരിക്കുക. റോയല് എന്‍ഫീല്‍ഡിനോട് ഒരു കാര്യം, പോക്കറ്റ് കാലിയാക്കാനും, സര്‍വ്വീസ് സെന്ററില് കാവലിരിക്കാനും, രാത്രി രോഡരില് കിടക്കാനുമല്ല ഞാന് വണ്ടി വാങ്ങിയത്. വാങ്ങിയ കാശിന് തുണ്ട് പേപ്പറിന്റെ വിലയെങ്കിലും തിരിച്ചു കിട്ടണം. രാജാവ് ഇപ്പോഴും പ്രജകളെ ചൂഷണം ചെയ്ത് തന്നെയാണ് ജീവിക്കുന്നത് എന്ന് ബോധ്യമായി.\n#TAGS : nidhin-sudhakaran bullet-service-cheating


Thiruvananthapuram | ഈവനിംഗ് കേരള | Page 24\nYou Are Here: Home » Thiruvananthapuram (Page 24)\nനിപ വൈറസ്: നിയമസഭയില് അടിയന്തര പ്രമേയത്തിന് അനുമതി\nതിരുവനന്തപുരം: നിപ വൈറസ് പടര്‍ന്നു പിടിച്ച സാഹചര്യത്തില് നിയമസഭയില് അടിയന്തര പ്രമേയത്തിന് അനുമതി നല്‍കി. പ്രതിപക്ഷ ഉപനേതാവ് എംകെ മുനീര് ആണ് നോട്ടീസ് നല്‍കിയിരിക്കുന്നത്. വിഷയത്തിന്റെ ഗൗരവം അനുസരിച്ച് ചര്‍ച്ച നടത്താമെന്നാണ് ആരോഗ്യമന്ത്രി കെ.കെ ശൈലജ അറിയിച്ചിരിക്കുന്നത്.\nപന്ത്രണ്ട് മുതല് രണ്ട് മണിക്കൂറായിരിക്കും ചര്‍ച്ച. ഈ നിയമസഭ ആദ്യമായാണ് അടിയന്തര പ്രമേയത്തിന് അനുമതി നല്‍കിയിരിക്കുന്നത്. പുതിയതായി ആര്‍ക്കും നിപ സ്ഥിരീകരിച്ചിട്ടില്ലെന്നും നിപ രണ്ടാം ഘട്ടം സംബന്ധിച്ച ഭീതിയൊഴിഞ്ഞുവെന്നും ആരോഗ്യമന്ത്രി കെ. കെ. ശൈലജ പറഞ്ഞിരുന്നു. നിപ നിയന്ത്രണ വിധേയമാണെന്ന് അവലോകനയോഗം വിലയിരുത്തി. ആശങ്കപ്പെടേണ്ട സാഹചര്യമില്ലെന്നും ജൂണ് പകുതിയോടെ ആശങ്കകള്‍ക്ക് വിരാമമാകുമെന്നും യോഗം വിലയിരുത്തി.\nനിപ ബാധയുണ്ടെങ്കില് എംഎല്‍എ സഭയില് വരേണ്ടതില്ല: മാസ്‌കും ഗ്ലൗസും ധരിചെത്തിയ കുറ്റ്യാടി എംഎല്‍എക്കെതിരെ ആരോഗ്യമന്ത്രി\nതിരുവനന്തപുരം: നിപ വൈറസ് പടരുന്നതിനിടെ മാസ്‌കും ഗ്ലൗസും ധരിച്ച് കുറ്റ്യാടി എംഎല്‍എ പാറക്കല് അബ്ദുള്ള നിയമസഭയിലെത്തിയതിന് വിമര്‍ശനവുമായി ഭരണപ്രതിപക്ഷം. പാറക്കലിന്റെ നടപടി തീര്‍ത്തും അപഹാസ്യമാണെന്ന് ആരോഗ്യമന്ത്രി കെകെ ശൈലജയും മുഖ്യമന്ത്രി പിണറായി വിജയനും പ്രതികരിച്ചു.\nനിയമസഭാംഗമായി സജി ചെറിയാന് സത്യപ്രതിജ്ഞ ചെയ്തു\nതിരുവനന്തപുരം: നിയമസഭാംഗമായി സജി ചെറിയാന് സത്യപ്രതിജ്ഞ ചെയ്തു. ഇന്ന് രാവിലെ സഭയിലെ ചോദ്യോത്തരവേളയ്ക്കു ശേഷമായിരുന്നു സജി ചെറിയാന്റെ സത്യപ്രതിജ്ഞ നടന്നത്. ചെങ്ങന്നൂര് എംഎല്‍എയായിരുന്ന കെ.കെ. രാമചന്ദ്രന് നായരുടെ നിര്യാണത്തെ തുടര്‍ന്ന് നടന്ന ഉപതെരഞ്ഞെടുപ്പിലൂടെയാണ് സജി ചെറിയാന് നിയമസഭയില് എത്തിയത്.\nഎല്‍ഡിഎഫ് സ്ഥാനാര്‍ഥിയായി ജനവിധി തേടിയ സജി ചെറിയാന് വലിയ ഭൂരിപക്ഷത്തോടെയാണ് വിജയിച്ചത്. യുഡിഎഫ് സ്ഥാനാര്‍ഥി ഡി. വിജയകുമാറും എന്‍ഡിഎ സ്ഥാനാര്‍ഥി പി.എസ്. ശ്രീധരന്‍പിള്ളയുമായിരുന്നു സജി ചെറിയാന്റെ മുഖ്യ എതിരാളികള്\nമരണം വരെ സ്ഥാനമാനങ്ങള് ഉപേക്ഷിക്കില്ലെന്ന നിലപാടില് നിന്ന് നേതാക്കള് മാറണമെന്ന് യുവകോണ്‍ഗ്രസ് നേതാക്കള്\nതിരുവനന്തപുരം: പി.ജെ കുര്യനെ രാജ്യസഭയിലേക്ക് മല്‍സരപ്പിക്കുന്നതിനെ ചൊല്ലി കോണ്‍ഗ്രസില് പ്രശ്‌നങ്ങള് തുടരുന്നു. പി.ജെ കുര്യനെ മല്‍സരിപ്പിക്കുന്നതിനെ വി.ടി ബല്‍റാം, ഷാഫി പറമ്പില്, റോജി.എം.ജോണ്, ഹൈബി ഈഡന്, അനില് അക്കര തുടങ്ങിയ കോണ്‍ഗ്രസിലെ യുവനേതാക്കള് പരസ്യമായി എതിര്‍ക്കുകയാണ്. ഫേസ്ബുക്ക് പോസ്റ്റിലുടെയെല്ലാം എതിര്‍പ്പ് യുവനേതാക്കള് പ്രകടപ്പിച്ച് കഴിഞ്ഞു.\nപി.ജെ കുര്യനെ മാറ്റി പകരം ഷാനിമോള് ഉസ്മാന്, ടി.സിദ്ധിഖ്, മാത്യു കുഴല്‍നാടന്, എം.ലിജു തുടങ്ങിയവരില് ആരെയെങ്കിലും രാജ്യസഭ സ്ഥാനാര്‍ഥിയാക്കണമെന്നാണ് വി.ടി ബല്‍റാം ആവശ്യപ്പെടുന്നത്. കുര്യന് സ്വയം മാറി നില്‍ക്കണമെന്ന് ഷാഫി പറമ്പില് പറഞ്ഞു. രാജ്യസഭയെ വൃദ്ധസദനമാക്കരുതെന്നായിരുന്നു പി.ജെ കുര്യന് വീണ്ടും സ്ഥാനാര്‍ഥിയാവുന്നതിനോട് ഹൈബി ഈഡെന്റ പ്രതികരണം. അറുപത്തിയഞ്ച് വയസ് കഴിഞ്ഞവര് പാര്‍ലമെന്ററി സ്ഥാനങ്ങളില് നിന്ന് മാറി നില്‍ക്കണമെന്നയാവശ്യം അനില് അക്കരയും ഉയര്‍ത്തിയിട്ടുണ്ട്. മരണം വരെ സ്ഥാനമാനങ്ങള് ഉപേക്ഷിക്കില്ലെന്ന നിലപാടില് നിന്ന് നേതാക്കള് മാറണമെന്നായിരുന്നു റോജി എം.ജോണിെന്റ കമന്റ്.\n1980 മുതല് ലോക്‌സഭയിലോ രാജ്യസഭയിലോ അംഗമാണ് കോണ്‍ഗ്രസ് നേതാവ് പി.ജെ കുര്യന്. കുര്യെന്റ രാജ്യസഭയിലെ കാലാവധി ജൂണില് അവസാനിക്കുകയാണ്. വീണ്ടും രാജ്യസഭയിലേക്കെത്താന് കുര്യന് നീക്കങ്ങള് നടത്തുന്നതായി വാര്‍ത്തകള് ഉണ്ടായിരുന്നു. ഇയൊരു പശ്ചാത്തലത്തിലാണ് കുര്യന് മാറി നില്‍ക്കണമെന്ന് കോണ്‍ഗ്രസിലെ യുവനേതാക്കള് ആവശ്യപ്പെടുന്നത്. ചെങ്ങന്നുരിലെ പരാജയത്തിെന്റ പശ്ചാത്തലത്തില് ഇക്കാര്യം അവഗണിക്കാന് കോണ്‍ഗ്രസ് നേതൃത്വത്തിനും ആവില്ലെന്നാണ് രാഷ്ട്രീയ നിരീക്ഷകര് വിലയിരുത്തുന്നത്\nപെട്രോള് വില കുറഞ്ഞു, ഡീസല് വിലയില് മാറ്റമില്ല\nതിരുവനന്തപുരം: സംസ്ഥാനത്ത് പെട്രോള് വിലയില് മാത്രം നേരിയ കുറവ്. പെട്രോളിന് ഇന്ന് ഒന്‍പത് പൈസ കുറഞ്ഞ് 81.26 രൂപയായി. ഡീസല് വിലയില് മാറ്റമില്ല. ഡീസലിന് 73.96 രൂപയിലാണ് വ്യാപാരം പുരോഗമിക്കുന്നത്.


അർമേനിയ അസർബെയ്‌ജാൻ അതിർത്തി സംഘർഷഭീതിയിൽ | World | Deshabhimani | Monday Sep 28, 2020\nഅർമേനിയ അസർബെയ്‌ജാൻ അതിർത്തി സംഘർഷഭീതിയിൽ\nനഗോർണോ–- കരാബഖ് മേഖലയിലെ തർക്കം സംബന്ധിച്ച് അർമേനിയയും അസർബെയ്‌ജാനും തമ്മിലുണ്ടായ ഏറ്റുമുട്ടലിൽ 12 പേർ മരിച്ചു. അർമേനിയയിൽ സ്‌ത്രീയും കുട്ടിയും നഗോർണോ–- കരാബഖ് മേഖലയിലെ പത്ത് സൈനിക ഉദ്യോഗസ്ഥരും കൊല്ലപ്പെട്ടതായാണ് റിപ്പോർട്ട്. ഇത് ഔദ്യോഗികമായി സ്ഥിരീകരിച്ചിട്ടില്ല.\nസംഘർഷാവസ്ഥയെ തുടർന്ന് ഇരുരാജ്യങ്ങളിലും സൈനിക നിയമം പ്രഖ്യാപിച്ചു. അസർബെയ്‌ജാന്റെ മൂന്ന് ടാങ്കുകളും രണ്ട് ഹെലികോപ്‌ടറുകളും മൂന്ന് വ്യോമനിരീക്ഷണ യന്ത്രങ്ങളും വെടിവച്ചിട്ടതായി അർമേനിയയുടെ പ്രതിരോധമന്ത്രാലയം അറിയിച്ചു.\nഎന്നാൽ, അർമേനിയയുടെ വാദം വ്യാജമാണെന്നും പ്രകോപനപരമായി വ്യോമാക്രമണവും വെടിവയ്പും നടത്തിയതിനാലാണ് തിരിച്ചാക്രമിച്ചതെന്ന് അസർബെയ്‌ജാൻ പ്രതികരിച്ചു. ഇരുരാജ്യങ്ങളും വെടിവയ്പ് നിർത്തിവച്ച് സമാധാനപരമായി ചർച്ച നടത്തണമെന്ന് റഷ്യൻ വിദേശമന്ത്രാലയം ആവശ്യപ്പെട്ടു. അസർബെയ്‌ജാനിൽ മുസ്ലിം ജനവിഭാഗവും അർമേനിയയിൽ ക്രിസ്‌ത്യൻ വിഭാഗവുമാണ് ഭൂരിപക്ഷം.\n1994ൽ ഇരുരാജ്യങ്ങളും തമ്മിൽ വെടിനിർത്തൽ കരാർ ഒപ്പിട്ടിരുന്നുവെങ്കിലും നിരന്തരം സംഘർഷമുണ്ടാകാറുണ്ട്.\nഇരുരാജ്യങ്ങൾ തമ്മിലുള്ള ഏറ്റുമുട്ടൽ പാശ്ചാത്യലോകം ആശങ്കയോടെയാണ് നോക്കികാണുന്നത്. ലോകകമ്പോളത്തിലേക്ക് എണ്ണയും വാതകവും ഈ മേഖലയിലൂടെയാണ് കൊണ്ടുപോകുന്നത്. യുദ്ധസമാന സാഹചര്യമുണ്ടാവുകയാണെങ്കിൽ അത് ലോക കമ്പോളത്തെ തന്നെ പ്രതികൂലമായി ബാധിക്കും. 2016ൽ ഇരുരാജ്യങ്ങളും തമ്മിലുണ്ടായ ഏറ്റുമുട്ടലിൽ 200 പേർ കൊല്ലപ്പെട്ടിരുന്നു.


അല്‍ബേനിയയില് ഭൂചലനം; ആറ് പേര് മരിച്ചു, നിരവധി പേര് മണ്ണിനടിയില്\nPublished: Tuesday 26 November 2019 07:30:36 PM\nഅല്‍ബേനിയയില് ഉണ്ടായ ശക്തമായ ഭൂചലനത്തില് ആറ് പേര് മരിച്ചു. നിരവധി പേരെ കാണാതാകുകയും ചെയ്തിട്ടുണ്ട്. തലസ്ഥാനനഗരിയായ തിരാനയിലും പരിസരപ്രദേശങ്ങളിലുമാണ് ശക്തമായ ഭൂചലനമുണ്ടായത്. കെട്ടിടം തകര്‍ന്ന് നിരവധി പേര് മണ്ണിനടിയില്‍പ്പെട്ടതായും റിപ്പോര്‍ട്ടുകളുണ്ട്.\nപ്രാദേശിക സമയം ഇന്ന് പുലര്‍ച്ചെ നാല് മണിയോട് കൂടിയാണ് റിക്ടര്‍സ്‌കെയിലില് 6.4 തീവ്രത രേഖപ്പെടുത്തിയ ഭൂചലനമുണ്ടായത്. തിരാനയില് നിന്ന് 30 കിലോ മീറ്റര് അകലെയുള്ള പ്രദേശമാണ് ഭൂകമ്പത്തിന്റെ പ്രഭവകേന്ദ്രം എന്നാണ് യുഎസ് ജിയോളജിക്കല് സര്‍വേ പുറത്തുവിടുന്ന വിവരം.\nതിരാനയിലും ജനവാസം കൂടുതലുള്ള പരിസരപ്രദേശങ്ങളിലുമാണ് കൂടുതലും നാശനഷ്ടങ്ങള് റിപ്പോര്‍ട്ട് ചെയ്തിരിക്കുന്നത്. ഭൂകമ്പത്തെത്തുടര്‍ന്ന് നിരവധി കെട്ടിടങ്ങള് തകര്‍ന്നു. തിരാനയിലെ തുമെയ്ന് ഗ്രാമത്തില് കെട്ടിടാവശിഷ്ടങ്ങള്‍ക്കിടയില് നിന്ന് രണ്ട് യുവതികളുടെ മൃതദേഹം കണ്ടെടുത്തതായി പ്രതിരോധമന്ത്രാലയവക്താവ് അല്‍ബന വ്യക്തമാക്കി. കുര്‍ബിന് നഗരത്തില് കെട്ടിടത്തില് നിന്ന് ചാടി രക്ഷപ്പെടാന് ശ്രമിച്ച ഒരു യുവാവും മരിച്ചതായി റിപ്പോര്‍ട്ടുകളുണ്ട്.\nപടിഞ്ഞാറന് നഗരമായ ഡ്യൂറസിലാണ് മറ്റു മൂന്ന് പേരുടെ മൃതദേഹം കണ്ടെത്തിയത്. പരുക്കേറ്റ ഏകദേശം 150ഓളം പേരെ തിരാനയിലെയും ഡ്യൂറസിലെയും വിവിധ ആശുപത്രികളില് പ്രവേശിപ്പിച്ചതായി ആരോഗ്യമന്ത്രി അറിയിച്ചു. രണ്ട് മാസത്തിനിടെ അല്‍ബേനിയയിലുണ്ടാകുന്ന രണ്ടാമത്തെ ഭൂചലനമാണിതെന്നാണ് യുഎസ് ജിയോളജിക്കല് സര്‍വേ പുറത്തുവിടുന്ന വിവരം.\nRead more topics: earthquick, albaneya,\nearthquick in albaneya


വിവാഹപൂര്‍വ്വ ലൈംഗിക ബന്ധത്തില് ഏര്‍പ്പെട്ടതിന് ഇന്തോനേഷ്യക്കാരന് 100 ചാട്ടവാര് അടി ശിക്ഷ – Tip of India News\nവിവാഹപൂര്‍വ്വ ലൈംഗിക ബന്ധത്തില് ഏര്‍പ്പെട്ടതിന് ഇന്തോനേഷ്യക്കാരന് 100 ചാട്ടവാര് അടി ശിക്ഷ\nഇന്തോനേഷ്യ: ഇന്തോനേഷ്യയിലെ സുമാത്രയില് വിവാഹപൂര്‍വ്വ ലൈംഗിക ബന്ധത്തില് ഏര്‍പ്പെട്ടതിന് ഇന്തോനേഷ്യക്കാരന് 100 ചാട്ടവാര് അടി ശിക്ഷ. വിവാഹത്തിന് മുന്‍പ് ലൈംഗിക ബന്ധം പുലര്‍ത്തിയെന്ന കുറ്റത്തിന് 22 വയസുള്ള യുവാവിനാണ് വ്യാഴാഴ്ച 100 ചാട്ടവാര് അടി ശിക്ഷ വിധിച്ചത്. ഇന്തോനേഷ്യയിലെ മത നിയമങ്ങള് ശക്തമായി പിന്തുടരുന്ന പ്രദേശമാണ് അക്കെ.\nഅക്കെയില് മുസ്‌ലിം മതനിയമങ്ങള് പ്രാബല്യത്തിലുള്ള ഇവിടെ ചൂതാട്ടവും, മദ്യപാനവും, ഗേ- വിവാഹപൂര്‍വ്വ ലൈംഗിക ബന്ധം എന്നിവയെല്ലാം ശിക്ഷ ലഭിക്കുന്ന കുറ്റമാണ്. പൊതുജന മധ്യത്തില് ശിക്ഷ നടക്കുന്നതിന് ഇടയിലാണ് യുവാവ് ബോധം കെട്ട് വീണത്. യുവാവിന് പ്രാഥമിക ശ്രുശ്രൂഷ നല്‍കിയ ഷരിയാ അധികാരികള് ശിക്ഷ കുറച്ചില്ല. യുവാവ് ബോധം വീണ്ടെടുത്ത ഉടന് ശിക്ഷ തുടരുകയായിരുന്നു അധികൃതര്.\nനൂറ് ചാട്ടവാര് അടി ശിക്ഷ പൂര്‍ത്തിയായപ്പോഴേക്കും യുവാവ് ഗുരുതരാവസ്ഥയില് ആയിരുന്നു. ഇയാളെ അടുത്തുള്ള ആശുപത്രിയില് പ്രവേശിപ്പിച്ചിരിക്കുകയാണ്. ഇയാളുമായി ബന്ധം പുലര്‍ത്തിയ യുവതിക്കും ഇതേ ശിക്ഷയാണ് ലഭിച്ചത്. വന്യമൃഗങ്ങളെ ഉപദ്രവിക്കുന്നതായി കണ്ടെത്തുന്നവര്‍ക്ക് നൂറ് ചാട്ടവാര് അടി നല്‍കുമെന്ന് അധികൃതര് വിശദമാക്കിയിരുന്നു.\nചാട്ടവാര് അടി ശിക്ഷ മനുഷ്യത്വ രഹിതമാണെന്ന് ഇന്തോനേഷ്യയുടെ പ്രസിഡന്റ് അടുത്തിടെ പറഞ്ഞിരുന്നു. ഇത്തരം ശിക്ഷാ നടപടികള് നിര്‍ത്തണമെന്നും അദ്ദേഹം നിര്‍ദേശം നല്‍കിയിരുന്നു. ഇത് മറികടന്നാണ് ശിക്ഷാ നടപടികള് തുടരുന്നത്. അതേസമയം ഇയാള്‍ക്ക് ആവശ്യമായ ശ്രുശ്രൂഷ നല്‍കാതെ ശിക്ഷാ നടപടി തുടര്‍ന്നതില് സംഭവത്തിനെതിരെ രാജ്യാന്തര തലത്തില് വന് വിമര്‍ശനമാണ് ഉയര്‍ന്നത്.


സുരേഷ് ഗോപിക്ക് നോട്ടീസ് നൽകിയ കലക്ടറുടെ നടപടി വിവരക്കേടെന്ന് ബിജെപിയിലെ ഗോപാലകൃഷ്ണൻ; ടി വി അനുപമ ദാസ്യപ്പണി ചെയ്യുന്നു, പ്രശസ്തി നേടാനുള്ള ശ്രമമെന്നും ബിജെപി |\nസുരേഷ് ഗോപിക്ക് നോട്ടീസ് നൽകിയ കലക്ടറുടെ നടപടി വിവരക്കേടെന്ന് ബിജെപിയിലെ ഗോപാലകൃഷ്ണൻ; ടി വി അനുപമ ദാസ്യപ്പണി ചെയ്യുന്നു, പ്രശസ്തി നേടാനുള്ള ശ്രമമെന്നും ബിജെപി\nഅയ്യപ്പന്റെ പേരും പറഞ്ഞ് വോട്ട് ചോദിച്ച തൃശ്ശൂരിലെ എൻ ഡി എ സ്ഥാനാർഥി സുരേഷ് ഗോപിക്ക് നോട്ടീസ് നൽകിയതിന് പിന്നാലെ കലക്ടർ ടി വി അനുപമക്കെതിരെ ബിജെപി നേതാക്കൾ. കലക്ടറുടെ നടപടി വിവരക്കേടെന്ന് ബിജെപിയിലെ ബി ഗോപാലകൃഷ്ണൻ പറഞ്ഞു. കമ്മീഷൻ എതിർത്താലും ശബരിമല വിഷയം ഉയർത്തിക്കാണിക്കുമെന്ന് ഇയാൾ പറയുന്നു\nമതപരമായ ആവശ്യങ്ങളൊന്നും സുരേഷ് ഗോപി പ്രസംഗത്തിൽ ഉന്നയിച്ചിട്ടില്ല. അയ്യപ്പന്റെ പേരോ, ചിത്രമോ കാണിച്ചില്ല, എന്നിട്ടും നടപടിയെടുത്ത കലക്ടറുടെ രീതിയെ ശക്തമായ ഭാഷയിൽ അപലപിക്കുന്നു. അനുപമയുടെ നടപടി സർക്കാരിന്റെ ദാസ്യപ്പണിയാണ്. പ്രശസ്തി നേടാനുള്ള വെമ്പലാണിതെന്നും ഗോപാലകൃഷ്ണൻ ആരോപിച്ചു.\nസുരേഷ് ഗോപിയോട് 48 മണിക്കൂറിനകം വിശദീകരണം നൽകാനാണ് വരണാധികാരി കൂടിയായ ടിവി അനുപമ ആവശ്യപ്പെട്ടിരിക്കുന്നത്.\n← അയ്യപ്പന്റെ പേരും പറഞ്ഞ് വോട്ട് പിടിത്തം: സുരേഷ് ഗോപിക്ക് കലക്ടർ അനുപമയുടെ നോട്ടീസ്; 48 മണിക്കൂറിനുള്ളിൽ വിശദീകരണം നൽകണം\nമധ്യപ്രദേശ് മുഖ്യമന്ത്രി കമൽനാഥിന്റെ വിശ്വസ്തരുടെ വീടുകളിൽ റെയ്ഡ്;9കോടി രൂപ പിടിച്ചെടുത്തു →


കല്‍പ്പറ്റ മൈതാനി മഖാം ഉറൂസ് മാര്‍ച്ച് 28, 29,30 തിയ്യതികളില്. – Newswayanad.in-No.1 news portal of Wayanad\nകല്‍പ്പറ്റ മൈതാനി മഖാം ഉറൂസ് മാര്‍ച്ച് 28, 29,30 തിയ്യതികളില്.\nകല്‍പ്പറ്റ: കല്‍പ്പറ്റ മൈതാനി മഖാം ഉറൂസ് 28, 29,30 തിയ്യതികളില്\nനടത്താന് തിയ്യതികളില് നടത്താന് കല്‍പ്പറ്റ മഹല്ല് കമ്മറ്റി പ്രവര്‍ത്തകസമിതി തീരുമാനിച്ചു. ഭാരവാഹികളായി അറക്കല് സൂപ്പിക്കുട്ടി ചെയര്‍മാനും ചാലില്‍ഹംസ കണ്‍വീനറുംഎന്.പി.ഹുസൈന്‍ഹാജി ട്രഷററായുംകമ്മറ്റിയെ തെരഞ്ഞെടുത്തു. മാര്‍ച്ച് 29ന്4മണിക്ക് മഖാംസിയാറത്ത് 4.30ന് പതാക ഉയര്‍ത്തല് മാര്‍ച്ച് 30ന്7മണിക്ക് പ്രഭാഷണം 7.30 ന് ദിക്‌റ് ദുആ മജ്‌ലിസ്. 31ന് രാവിലെ 8 മണിക്ക് ഖുര്‍ആന് പാരായണം 10ന് മൗലിദ് പാരായണം 11 മണിക്ക് അന്നദാനം എന്നിവ നടക്കും.\nസമ്മതിദാന ബോധവത്കരണം തെരുവ് നാടകം 15-ന് തുടങ്ങും\nസര്‍ട്ടിഫിക്കറ്റ് കോഴ്‌സ് പ്രവേശനത്തിനു അപേക്ഷ ക്ഷണിച്ചു\nവയനാട് ചുരത്തിൽ ബസ്സുകൾ കൂട്ടിയിടിച്ച് അഞ്ച് പേർക്ക് പരിക്ക് 154.00 views per day


വെള്ളി, 26 മാര്‍ച്ച് 2021 (12:30 IST)\nമഞ്ജു വാര്യര്-സണ്ണി വെയ്ന് ടീം ഒന്നിക്കുന്ന ഏറ്റവും പുതിയ ചിത്രമാണ് ചതുര്‍മുഖം. മലയാളത്തിലെ ആദ്യത്തെ ടെക്‌നോ ഹൊറര് ചിത്രം എന്ന വിശേഷണമായാണ് സിനിമ എത്തുന്നത്. ചിത്രത്തിലെ ലൊക്കേഷനില് ഉണ്ടായ വേറിട്ട ഒരു അനുഭവം പങ്കുവെക്കുകയാണ് മഞ്ജു. അവിശ്വസനീയമായ ഒട്ടേറെ കാര്യങ്ങള് നടന്നുവെന്നാണ് നടി പറയുന്നത്.\n'ചതുര്‍മുഖത്തിന്റെ ലൊക്കേഷനില് വിശ്വസിക്കാന് പറ്റാത്ത പല സംഭവങ്ങളും നടന്നു. ആദ്യം അത്ര കാര്യമാക്കിയില്ല. പിന്നീടാണ് സംസാരമുണ്ടായത്. ഹൊറര് സിനിമയായതുകൊണ്ടാണ് ഇത്തരം അനിഷ്ട സംഭവങ്ങള് ഉണ്ടാകുന്നതെന്ന്. അതോടെ ലൊക്കേഷനില് എല്ലാവരിലും ഭയം വര്‍ധിച്ചു തുടങ്ങി. ഒരിക്കല് എന്റെ മൊബൈലും നിലച്ചു. കാരണമറിയാതെ ഭയന്നു. എല്ലാവരും അതോടെ ഉറപ്പിച്ചു. ഹൊറര് സിനിമയായതു കൊണ്ടാണെന്ന്.ഇന്നും ഉത്തരം കിട്ടാത്ത ചോദ്യമായി ആ സംഭവം തുടരുകയാണ്'- സിനിമയുടെ പ്രമോഷനുമായി ബന്ധപ്പെട്ട് മാധ്യമങ്ങളെ കാണുകയായിരുന്നു മഞ്ജു വാര്യര്.\nരഞ്ജിത്ത് കമല ശങ്കറും സലീല് വിയും ചേര്‍ന്ന് സംവിധാനം ചെയ്യുന്ന ചിത്രത്തില് അലന്‍സിയര്, നിരഞ്ജന അനൂപ്, ശ്യാമപ്രസാദ്, ശ്രീകാന്ത് മുരളി, കലാഭവന് പ്രജോദ് എന്നിവരാണ് പ്രധാന വേഷങ്ങളില് എത്തുന്നത്.


അവൾക്കെന്നോട് പരിഭവം, കാരണംകഴിഞ്ഞ ദിവസം അവളെന്റെ മടിയിൽ കിടക്കുമ്പോൾ നമ്മുടെ സ്വകാര്യനിമിഷങ്ങളിലെപ്പോഴോ എന്റെ കൈ അറിയാതെ അവളുടെ മുഖത്തൊന്നു കൊണ്ടു. അത്യാവശ്യം ശക്തിയായി തന്നെ കൊണ്ടു. വെണമെന്നു കരുതിയതല്ല, അറിയാതെ പറ്റിപ്പോയതാണു. പക്ഷേ അതിനവൾ എന്നോടിങ്ങനെ പരിഭവിക്കണോ?...\nപാവം അവൾക്ക് നന്നായി വേദനിച്ചു കാണും, ഞാൻ കുറേ തടവിക്കൊടുത്തു. എന്നിട്ടും അവൾ എന്നൊടൊന്നും മിണ്ടണില്ല, ഞാൻ പറയുന്നതൊന്നും കേൾക്കുന്നുമില്ല. ഇതിനുമുൻപും അവളെന്നോട് പലപ്പോഴും പിണങ്ങിയിറ്റുണ്ട്. അപ്പോഴൊക്കെ ഞാൻ സ്നേഹത്തോടെ ഒന്നു തൊട്ടാൽ അവളുടെ പിണക്കമൊക്കെ മാറും. പക്ഷേ ഇത്തവണ അവൾക്ക് നന്നായി വേദനിച്ചു കാണും. അല്ലെങ്കിൽ എന്നോട് മിണ്ടാതിരിക്കില്ല. കഴിഞ്ഞ അഞ്ച് വർഷമായി എനിക്കറിയാവുന്നതല്ലെ. ദിവസങ്ങൾ കഴിയുംതോറും പ്രശ്നം വഷളായിക്കൊണ്ടിരുന്നു, ഞാൻ എന്റെ ഫ്രണ്ടിനോട് കാര്യം പറഞ്ഞു. അവൻ, അവനു പരിചയമുള്ള ഒരു ഡോക്ടരെ കാണിക്കാമെന്നു പറഞ്ഞു.\nഇപ്പൊ പ്രശ്നം അതല്ല, അവളോടെങ്ങനെ പറയും? ഡോക്ടറെ കാണാനാണെന്നു പറഞ്ഞാൽ അവൾ വരില്ല. അതുകൊണ്ട് ഒരു ദിവസം അവളെ ഉറക്കിക്കിടത്തി, ഞാനും ഫ്രണ്ടും കൂടി ഡൊക്ടറുടെ അടുത്തെത്തി. അവൾ നല്ല ഉറക്കമായിരുന്നതിനാൽ ഡോക്ടർക്ക് പരിശോധിക്കാൻ പറ്റിയില്ല. ഉണരുന്നതു വരെ കാത്തിരുന്നു, ഉണർന്നിട്ടും അവൾ ഒന്നും മിണ്ടണില്ല, പരിശോധിക്കാനൊട്ട് സഹകരിക്കുന്നുമില്ല. ഡോക്ടർ പറഞ്ഞു അഡ്മിറ്റ് ചെയ്യണം, കുറേ ടെസ്റ്റൊക്കെ നടത്തിയാലെ കാര്യമെന്തെന്ന് അറിയാൻ പറ്റുള്ളുവെന്ന്. ഇനി ഉള്ളിൽ വല്ല ക്ഷതവും സംഭവിച്ചിറ്റുണ്ടെങ്കിൽ ഓപ്പറേഷനും വേണ്ടിവരുമെന്ന്, ഞാനാകെ തകർന്നുപോയി. എന്നാലും എന്റെ മുഖത്തുനോക്കി യാതൊരു ദയയുമില്ലാതെ അയാൾക്കെങ്ങനെ അതു പറയാൻ തോന്നി…\nഅവസാനം ഫ്രണ്ടിന്റെ നിർബന്ധത്തിനു വഴങ്ങി ഞാൻ അവളെ അവിടെ അഡ്മിറ്റ് ചെയ്തിട്ട് വീട്ടിലേക്ക് മടങ്ങി. അവൾ പോയതിൽ പിന്നെ എനിക്കൊരു സമാധാനവുമില്ല, മെയിൽ ഒന്നും നോക്കാനും പറ്റണില്ല, ബ്ലോഗൊന്നും വായിക്കാനും പറ്റണില്ല. പുതിയൊരു ഒരെണ്ണം വങ്ങാന്നു വച്ചാൽ, അവൾ കഴിഞ്ഞ അഞ്ച് വർഷമായി എന്റെ കൂടെയുള്ളതല്ലേ, എന്റെ എല്ലാ കാര്യവും അവൾക്കല്ലേ അറിയാവൂ… അവളെ പെട്ടന്നങ്ങ് കളയാനും വയ്യ. പക്ഷേ വീണ്ടും ഡോക്ടറെ വിളിച്ചപ്പൊ, അവളുടെ നില ആകെ ഗുരുതരമാണന്ന് പറഞ്ഞു. മദർബോർഡിനാത്രേ കുഴപ്പം. എന്റെ കൈ തട്ടിയതു കൊണ്ടുണ്ടായ കുഴപ്പമല്ലന്നു കേട്ടപ്പൊ കുറച്ചൊരു ആശ്വാസം. മദർബോർഡ് മാറുന്നതിനേക്കാൾ നല്ലതു പുതിയൊരെണ്ണം വാങ്ങുന്നതാ നല്ലതെന്നും അയാൾ പറഞ്ഞു. അവളെ ചെന്ന് കൂട്ടിക്കൊണ്ട് പൊയ്കോളാൻ ഇനി അവിടെ കിടത്തിയിറ്റ് കാര്യമില്ലന്ന്…\nപുതിയതു വാങ്ങിയാലെ എനിക്കിത് പൊസ്റ്റ് ചെയ്യാനും, നിങ്ങളുടെയൊക്കെ ബ്ലോഗ് വായിക്കാനും പറ്റുകയുള്ളു.\nഅങ്ങനെ ഇന്നലെ പോയി പുതിയ ഒരെണ്ണം വാങ്ങി, ഇവൾ എന്നെ മനസ്സിലാക്കി വരണമെങ്കിൽ കുറച്ചു ദിവസമെടുക്കുമെന്നാ ഞാൻ കരുതിയതു. പക്ഷേ ഇവൾ വേഗം തന്നെ അടുത്തു, എന്റെ കാര്യങ്ങളൊക്കെ മനസ്സിലാക്കി. എനിക്കും ഒത്തിരി ഇഷ്ടമായി…...\nPosted by അന്ന്യൻ at 19:06 59 comments:\nഇന്നുഞാൻ എഴുത്തിനെപ്രണയിച്ചുതുടങ്ങി, എന്റെയാത്രയാരംഭിക്കുന്നു…\nമഴവെള്ളത്തിൽ കടലാസ്സുതോണികൾ ഒഴുക്കിവിടുന്നതുപോലെ,\nപലതും ഇടയ്ക്ക് മുങ്ങിപോകുന്നുവെങ്കിലും, ഞാൻ എഴുത്തു തുടരുന്നു…\nഎന്റെ ബാല്യം എത്രയകലെയാണു, ഇന്നതു ഇന്നെലെകഴിഞ്ഞപോലെ…\nകഥയും കവിതയും ആലോചിച്ചുനടന്നദിനങ്ങൾ…\nകൂട്ടുകാരില്ലാത്ത കുട്ടിക്കതൊരു തനിയെ കളിക്കാവുന്ന വിനോദം…\nമനസ്സിൽ വാക്കുകൾ ഉരുട്ടിക്കളിക്കൽ, കടലാസ്സിൽ എന്തെങ്കിലും കുറിച്ചിടൽ…\nഇന്നു ഞാൻ മനസ്സിൽ തോന്നിയത് എഴുതുന്നു…\nഇപ്പോൾ ഞാൻ സമയത്തെക്കുറിച്ചു ഓർക്കാറില്ല…\nഎഴുതിയത് ചിലതു വെട്ടുന്നു, തിരുത്തുന്നു, മറ്റുചിലതു തുടരുന്നു…\nചിലത് ക്ലേശമായിതോന്നുന്നു, സമയമില്ല തീർക്കുവാൻ…\nചിലത് ഉപേക്ഷിക്കേണ്ടിവരുന്നു, ശരിയല്ലന്ന തോന്നലാൽ…\nഒന്നുമാറ്റിവച്ച് മറ്റൊന്നുതുടരുന്നു, തുടങ്ങിയത് തീർത്തില്ല, പിന്നെയാവാം…\nവേനലിൽ ഉഷ്ണത്തെ ശപിക്കാം, മഴയിലോ?\nമഴയും തണുപ്പും ചേർന്ന അലസത….മനമൊന്നു തെളിയട്ടെ,\nഅപ്പോൾ എകാന്തതയെന്നെ പേടിപ്പെടുത്തുന്നു…\nബാല്യത്തിൽ എഴുത്ത് ഒരു വിനോദം, ഇന്ന് എന്റെ മനസ്സിൽ അതൊരു മല്‍പ്പിടുത്തം...\nചിലത് ഒരുനിമിഷത്തിൽ ശരിയെന്നതോന്നൽ,\nആശ്വാസത്തിന്റെ നിമിഷങ്ങൾ ഞാൻ അകലെ അവ്യക്തമായി കാണുന്നു…\nഎന്റെ ലക്ഷ്യത്തിലേക്കുള്ളതീവ്രയത്നം തുടരുന്നു, ഞാൻ എഴുത്ത് തുടരുന്നു…\nഎന്റെ പ്രണയം മുന്നോട്ട് കുതിക്കുന്നു…\nPosted by അന്ന്യൻ at 22:28 79 comments:


കുട്ടി വായനക്കാര്‍ക്കായി ലൈബ്രറികള് വരുന്നു :: Janmabhumi Daily\nSaturday 23 March 2019 3:26 pm IST\nആലപ്പുഴ : കുഞ്ഞുങ്ങളുടെ വായനശീലം പ്രോത്സാഹിപ്പിക്കാന് ജില്ലയില് കുടുംബശ്രീയുടെ നേതൃത്വത്തില് കുട്ടികള്‍ക്കായി ലൈബ്രറികള് ഒരുങ്ങുന്നു. അവധിക്കാലത്ത് നിലവാരമുള്ള ശാസ്ത്രവും വിജ്ഞാനവും കുസൃതിയും നിറയുന്ന പുസ്തകങ്ങളുടെ ശേഖരമാണ് കുട്ടികളുടെ ലൈബ്രറികള് ഒരുക്കുന്നത്. ജില്ലയിലെ 10 സിഡിഎസുകള് കേന്ദ്രീകരിച്ചാണ് വായനശാലകള്. കുട്ടികള് ഇഷ്ടപ്പെടുന്ന ബാലസാഹിത്യ കൃതികളാകും വായനയ്ക്കായി പ്രധാനമായി നല്‍കുക.\nവായന പ്രോത്സാഹിപ്പിക്കുന്നതിനൊപ്പം സാഹിത്യ- സര്‍ഗാത്മക പ്രവര്‍ത്തനങ്ങളുടെ പോഷണവും വായനശാലയുടെ ലക്ഷ്യമാണ്. കുടുംബശ്രീയുടെ ഫണ്ട് ഉപയോഗിച്ച് സാഹിത്യപ്രവര്‍ത്തക സഹകരണസംഘത്തില്‍നിന്നാണ് ബാലസാഹിത്യങ്ങള് വാങ്ങിയത്. ശാസ്ത്രപുസ്തകങ്ങള് ശാസ്ത്ര സാഹിത്യ പരിഷത്തില്‍നിന്നും വാങ്ങി.\nപുസ്തക അലമാരകളും സജ്ജമായിക്കഴിഞ്ഞു. ഇനി പുസ്തകങ്ങള് അതത് പഞ്ചായത്തുകള്‍ക്ക് കൈമാറിയാല് മാത്രം മതി. 5000 രൂപയുടെ പുസ്തകങ്ങളാണ് ഓരോ ലൈബ്രറികള്‍കക്കും നല്‍കിയിരിക്കുന്നത്. സിഡിഎസുകള്‍ക്കാണ് നേതൃത്വമെങ്കിലും ലൈബ്രറികളുടെ ദൈനംദിന നടത്തിപ്പ് ബാലസഭ റിസോഴ്സ് പേഴ്സണ്‍മാരായിരിക്കും.\nകുട്ടികളെ എത്തിക്കേണ്ടതും പുസ്തകങ്ങള് കൊടുക്കേണ്ടതും ഇവരുടെ ചുമതലയാണ്. നിലവില് കുട്ടികള്‍ക്ക് രജിസ്ട്രേഷന് ഫീസ് ഇല്ല. ബാലസഭാംഗമായ എല്ലാ കുട്ടികള്‍ക്കും ലൈബ്രറികളില്‍നിന്ന് പുസ്തകങ്ങളെടുക്കാം. 10 സിഡിഎസുകള് എന്നത് അധികം വൈകാതെ 20 ആക്കി ഉയര്‍ത്തും.\nഒന്നാംഘട്ടമാണിത്, രണ്ടാംഘട്ടത്തില് പഞ്ചായത്തിന്റെയും പൊതജനങ്ങളുടെയും സഹായത്തോടെ പുസ്തകശേഖരണം സംഘടിപ്പിക്കാന് ഉദ്ദേശിക്കുന്നതായും കുടുംബശ്രീ എഡിഎംസി കെ ബി അജയകുമാര് പറഞ്ഞു. മെയിലാണ് ഔദ്യോഗിക ഉദ്ഘാടനം.\nകുട്ടി കമ്പ്യൂട്ടര് ഹാര്‍ഡ്‌വെയര് എന്‍ജിനീയര്‍മാര് വരുന്നു\nലോറേഞ്ചില് കുട്ടി ഡ്രൈവര്‍മാര് കൂടുന്നു\nനാലു വയസ്സുള്ള കുട്ടി\nകുട്ടി കുറ്റവാളികള് അറസ്റ്റില്


Emalayalee.com - സാരി ഉടുത്ത് തരംഗമായി നടിമാരായ പാര്‍വതിയും അനുശ്രീയും! സോഷ്യല് മീഡിയയില് ചിത്രങ്ങള് വൈറല്\nസാരി ഉടുത്ത് തരംഗമായി നടിമാരായ പാര്‍വതിയും അനുശ്രീയും! സോഷ്യല് മീഡിയയില് ചിത്രങ്ങള് വൈറല്\nഅരുണേട്ടാ സന്തോഷമായില്ലേ' എന്ന ഒറ്റ ഡയലോഗിലൂടെ മലയാള സിനിമാപ്രേമിമകളുടെ മനസില് ഇടംനേടിയ നടിയാണ് അനുശ്രീ. ആദ്യ സിനിമകളില് നാടന്‍പെണ്‍കുട്ടിയുടെ വേഷത്തിലെത്തിയിരുന്ന നടിയിപ്പോള് പുതു പുത്തന് മേക്കോവറിലാണ്. കഴിഞ്ഞ ദിവസം ഫേസ്ബുക്ക് പേജിലൂടെ പുറത്ത് വിട്ട ചില ചിത്രങ്ങളില് അതീവ സുന്ദരിയായിട്ടാണ് അനുശ്രീയെ കാണാന് കഴിയുന്നത്.\nഒരുപാട് ചിത്രങ്ങള് പങ്കുവെക്കാറുണ്ടെങ്കിലും സാരി ഉടുത്ത് നില്‍ക്കുന്നൊരു ചിത്രമായിരുന്നു അനുശ്രീയെ കൂടുതല് സുന്ദരിയാക്കിയിരിക്കുന്നത്. പിങ്ക് നിറമുള്ള ബ്ലൗസും പച്ച കലര്‍ന്നൊരു സാരിയുമായിരുന്നു അനുശ്രീ ധരിച്ചത്. ചിത്രത്തിന് താഴെ നിരവധി ആളുകളാണ് കമന്റുകളുമായി എത്തിയിരിക്കുന്നത്. ഒരുപാട് പേരുടെ സംശയങ്ങള്‍ക്ക് അനുശ്രീ മറുപടിയും കൊടുത്തിട്ടുണ്ട്.\nഅനുശ്രീയുടേത് മാത്രമല്ല നടി പാര്‍വതി തിരുവോത്തും സാരി ഉടുത്ത് നില്‍ക്കുന്ന ചില ചിത്രങ്ങള് സമൂഹ മാധ്യമങ്ങളിലൂടെ വൈറലാവുകയാണ്. കഴിഞ്ഞ ദിവസം നടന്ന വനിത ഫിലിം അവാര്‍ഡ്‌സില് പങ്കെടുക്കാന് ഇളം പച്ചനിറമുള്ള സാരിയും ഡിസൈന് ബ്ലൗസുമായിരുന്നു പാര്‍വതി അണിഞ്ഞത്. ആഭാരണമായി വലിയൊരു കമ്മല് മാത്രമായിരുന്നു ഉണ്ടായിട്ടുള്ളു. ഹെയര്‍സ്‌റ്റൈല് ബോയ്‌സ് ആണെങ്കിലും അതീവ സുന്ദരിയായിട്ടാണ് പാര്‍വതിയെ ചിത്രങ്ങളില് കാണുന്നത്.


സുധാകരന്‍റെ സ്വപ്നം കോൺഗ്രസിന്റെ നാശം !..കോൺഗ്രസിനെ രക്ഷിക്കാൻ ഇനി ആരു വിചാരിച്ചാലും കഴിയില്ല:വിമര്‍ശനവുമായി ബാലന് | Daily Indian Herald\nAugust 29, 2021 7:02 pm By : Indian Herald Staff\nകൊച്ചി : കോൺഗ്രസിനെ രക്ഷിക്കാൻ ഇനി ആരു വിചാരിച്ചാലും കഴിയില്ലെന്ന് പ്രസ്താവനയുമായി മുതിര്‍ന്ന സിപിഎം നേതാവും മുന് മന്ത്രി കൂടിയായ എകെ ബാലൻ .കോൺഗ്രസിനെ രക്ഷിക്കാൻ ഇനി ആരു വിചാരിച്ചാലും കഴിയില്ലെന്നാണ് എകെ ബാലന് ഫേസ്ബുക്കില് കുറിക്കുന്നത്. കെ. സുധാകരൻ്റെ ശൈലി ഉൾക്കൊള്ളാൻ പറ്റുന്ന ഘടനയല്ല ഇന്ന് കോൺഗ്രസിനുള്ളത്. കോൺഗ്രസിൻ്റെ ഉള്ളിൽ ജനാധിപത്യപരമായി ചിന്തിക്കുന്ന നല്ല ഒരു വിഭാഗമുണ്ട്. അവർക്ക് ഉൾക്കൊള്ളാൻ പറ്റുന്ന രീതിയിലല്ല സുധാകരൻ്റെ സമീപനങ്ങളെന്നും അദ്ദേഹം വിമര്‍ശിക്കുന്നു.\nസെമി കേഡർ പാർട്ടി എന്ന് പറഞ്ഞുകൊണ്ട് കോൺഗ്രസിനെ നയിക്കാൻ സാധിക്കില്ല. കാരണം ഗ്രൂപ്പില്ലാതെ കോൺഗ്രസിന് നിലനിൽപ്പില്ല. ഇക്കാര്യം കെ സി ജോസഫ് തന്നെ പറഞ്ഞിട്ടുണ്ട്. ഗ്രൂപ്പില്ലാത്ത കോൺഗ്രസിനെയാണ് സുധാകരൻ സ്വപ്നം കാണുന്നതെങ്കിൽ, ഇനി കോൺഗ്രസുണ്ടാകില്ല; പകരം ഗ്രൂപ്പുകൾ മാത്രമേ ഉണ്ടാകൂ. ഗ്രൂപ്പിന് അതീതമായി കോൺഗ്രസിനെ കേഡർ പാർട്ടി ആക്കി വളർത്താം എന്നത് കേവലം ദിവാസ്വപ്നമാണ്. മുല്ലപ്പള്ളിക്കും സുധീരനും ഉണ്ടായ അനുഭവം സുധാകരനും ഉണ്ടാകും എന്നുള്ള ഓർമ്മപ്പെടുത്തൽ കോൺഗ്രസ് പ്രവർത്തകർ നടത്തിയിരിക്കയാണ്.\nഅഭിപ്രായം പറഞ്ഞതിന് രണ്ട് മുതിർന്ന നേതാക്കൾക്കെതിരെ സസ്പെൻഷൻ നടപടി എടുത്തുകഴിഞ്ഞു. ഈ നടപടി സാമാന്യനീതിക്ക് നിരക്കുന്നതല്ലെന്ന് അവർ തന്നെ പറഞ്ഞിട്ടുണ്ട്. മാത്രമല്ല, ഉമ്മൻചാണ്ടിയെ പ്രകടമായി വെല്ലുവിളിക്കുന്ന സ്ഥിതിയും ഉണ്ടായി. ഉമ്മൻചാണ്ടിയേയും രമേശ് ചെന്നിത്തലയേയും പരുഷമായും പരസ്യമായും ശാസിക്കുകയാണ്. ഇതും കോൺഗ്രസിൻ്റെ ചരിത്രത്തിലില്ലാത്തതാണ്. സി പി ഐ എമ്മിനോടും അതിൻ്റെ നേതാക്കളോടും കാട്ടുന്ന ശത്രുതാപരമായ സമീപനം തന്നെ കോൺഗ്രസിൻ്റെ പാരമ്പര്യമുള്ള നേതാക്കളോടും കെ സുധാകരൻ കാണിക്കുകയാണ്.\nകേരളത്തിലെ കോൺഗ്രസ് നേതൃത്വത്തെ തെരഞ്ഞെടുക്കാൻ പോലും അനുവദിക്കാത്തതു കൊണ്ടാണല്ലോ ഇവിടെയുള്ള കാര്യം ഞങ്ങൾ നോക്കിക്കൊള്ളാമെന്ന് ചെന്നിത്തലയ്ക്ക് പറയേണ്ടി വന്നത്. ആ ചെന്നിത്തലയോട് ശത്രുതാപരമായ സമീപനമാണ് സുധാകരനുള്ളത്. ഇത് കേരളത്തിലെ കോൺഗ്രസ് പ്രവർത്തകർ അംഗീകരിക്കുമെന്ന് തോന്നുന്നില്ല. ഈ നേതാക്കളെ ശാസിക്കുന്നതിനെ അണികൾ ചോദ്യം ചെയ്യുകയാണ്. തെറ്റുണ്ടെങ്കിൽ തിരുത്താമെന്ന സുധാകരൻ്റെ പ്രസ്താവന കുറ്റസമ്മതമാണ്. എന്തിനാണ് അഞ്ച് മാസത്തോളമെടുത്ത ഈ പ്രക്രിയ പൂർത്തീകരിക്കാൻ സോണിയാഗാന്ധിയുടെയടുക്കൽ പോയതെന്നും എകെ ബാലന് ചോദിക്കുന്നു.\nഒരു ജില്ലയിലെ ഭാരവാഹികളെ നിശ്ചയിക്കാൻ ആ ജില്ലയിലുള്ളവർക്കോ സംസ്ഥാനത്തുള്ളവർക്കോ കഴിഞ്ഞില്ലെങ്കിൽ പിന്നെ കോൺഗ്രസിൻ്റെ അസ്തിത്വമെന്താണ്? എന്തിനാണ് ഡൽഹിയിലേക്കോടുന്നത്? ഹൈക്കമാണ്ട് എന്നു പറഞ്ഞാൽ മുമ്പുണ്ടായിരുന്ന വൈകാരിക ബന്ധമൊന്നും അണികൾ ഇപ്പോൾ കൽപ്പിക്കുന്നില്ല. എഐസിസിക്ക് പ്രസിഡണ്ട് പോലും ഇപ്പോഴില്ല. ഇതെല്ലാം സൂചിപ്പിക്കുന്നത് കോൺഗ്രസ് അതിൻ്റെ നാശത്തിലേക്ക് എത്തിയിരിക്കുന്നു എന്നാണ്. അതുകൊണ്ട് പല സ്ഥലത്തും കോൺഗ്രസ് പൊട്ടിത്തെറിക്കാൻ പോവുകയാണ്. അതിൻ്റെ തുടക്കം പാലക്കാട്ടായിരിക്കുമെന്നാണ് തോന്നുന്നതെന്നും എകെ ബാലന് ഫേസ്ബുക്കില് കുറിച്ചു.\nഅതേസമയം കോൺഗ്രസ് വലിയൊരു പൊട്ടിത്തെറിയിലേക്കാണ് പോകുന്നത്. സമീപകാലത്തൊന്നും ഇല്ലാത്ത നിലയിൽ പരസ്യ പ്രതികരണവുമായി ഉമ്മൻചാണ്ടി രംഗത്ത് വന്നത് രാഷ്ട്രീയ കേന്ദ്രങ്ങളെ ഞെട്ടിച്ചിട്ടുണ്ട്. ഡിസിസി അധ്യക്ഷൻമാരെ തീരുമാനിച്ച കാര്യത്തിൽ ഫലപ്രദമായ ചർച്ച നടന്നിട്ടില്ല എന്ന് ഉമ്മൻചാണ്ടി ആരോപിച്ചു. ചർച്ച നടന്നെങ്കിൽ ഇതിനേക്കാൾ മെച്ചപ്പെട്ട ലിസ്റ്റ് ഉണ്ടാക്കാമായിരുന്നു. അനാവശ്യമായി തൻറെ പേര് പലയിടങ്ങളിലും വലിച്ചിഴച്ചതായും ഉമ്മൻചാണ്ടി പരാതിപ്പെടുന്നു. പട്ടിക ആവശ്യപ്പെട്ടതുകൊണ്ടാണ് മൂന്ന് പേരുടെ പേരുകൾ താൻ നൽകിയത് എന്ന് അദ്ദേഹം വ്യക്തമാക്കി. എന്നാൽ ഇക്കാര്യത്തിൽ വ്യക്തമായ ചർച്ച ഉണ്ടായില്ല ഇല്ല എന്നും ഉമ്മൻചാണ്ടി പുതുപ്പള്ളിയിൽ പറഞ്ഞു.\nകോൺഗ്രസ് ഡിസിസി അധ്യക്ഷന്മാരെ പ്രഖ്യാപിച്ചതിന് പിന്നാലെ പാർട്ടിയിൽ വലിയ പൊട്ടിത്തെറി നേതാക്കൾ ഭൂരിഭാഗവും സുധാകരനും സതീശനും എതിരെ രംഗത്ത് എത്തി .പുതിയ പട്ടികയ്‌ക്കെതിരെ മുതിര്‍ന്ന നേതാക്കളായ രമേശ് ചെന്നിത്തലയും ഉമ്മന്‍ചാണ്ടിയും പരസ്യമായി രംഗത്തെത്തിയിരിക്കുകയാണ്. ഇന്നലെ വൈകീട്ടാണ് കോണ്‍ഗ്രസ് ഇടക്കാല അധ്യക്ഷ സോണിയ ഗാന്ധി ഡിസിസി അധ്യക്ഷന്മാരുടെ പേരുകള് പ്രഖ്യാപിച്ചത്. ഡിസിസി അധ്യക്ഷന്മാരെ തിരഞ്ഞെടുക്കുന്നതുമായി ബന്ധപ്പെട്ട് ഫലപ്രദമായ ചര്‍ച്ചകള് കേരളത്തില് നടന്നിട്ടില്ലെന്നാണ് രമേശ് ചെന്നിത്തലയും ഉമ്മന്‍ചാണ്ടിയും ഇപ്പോള് മുന്നോട്ടുവയ്ക്കുന്നത്.\nTags: ak balan, DCC LIST, k sudhakaran kpcc\nബിജെപി നടത്തിയ മാര്‍ച്ച് ജനാധിപത്യ മര്യാദയില്ലാത്തത്!.ആര്‍എസ്എസിനെതിരെ പറഞ്ഞാല് സ്പീക്കറായാലും വീട്ടില് കിടന്നുറങ്ങാന് അനുവദിക്കില്ലെന്ന് ഭീഷണി\nപീഡനാരോപണത്തിൽ പരാതിക്കാരിയുടെ പേരെവിടെ?നാഥനില്ലാത്തതിന് മറുപടിയില്ല!രൂക്ഷമായി പ്രതികരിച്ച് മന്ത്രി ബാലൻ


ഞായര്, 16 ജൂണ് 2019 (13:12 IST)\nഅജാസ് സൗമ്യയെ കൊലപ്പെടുത്താൻ കാരണം വിവാഹാഭ്യർത്ഥന നിരസിച്ചതിലുള്ള മുൻ വൈരാഗ്യമെന്ന് സൗമ്യയുടെ അമ്മ ഇന്ദിര. സൗമ്യയെ അജാസ് മുൻപും കൊലപ്പെടൂത്താൻ ശ്രമിച്ചിരുന്നു എന്നും ഭർത്താവിനെ കൊല്ലുമെന്ന് ഭീഷണിപ്പെടുത്തിയിരുന്നു എന്നും ഇന്ദിര വ്യക്തമാക്കി. ഇക്കാര്യങ്ങൾ വള്ളികുന്ന എസ് ഐയെ ധരിപ്പിച്ചിരുന്നതായും ഇന്ദിര പറഞ്ഞു\nഅജസിൽനിന്നും സൗമ്യ ഒന്നരലക്ഷം രൂപ കടംവാങ്ങിയിരുന്നു. അത് തിരിക്കെ നൽകിയെങ്കിലും വാങ്ങാൻ കൂട്ടാക്കിയില്ല. ഇതോടെ സൗമ്യ അജാസിന്റെ അക്കൗണ്ടിലേക്ക് പനം അയച്ചു. ഇത് അജാസ് വീണ്ടും സൗമ്യയുടെ അക്കൗണ്ടിലേക്ക് തന്നെ തിരികെ അയച്ചു. തുടർന്ന് സൗമ്യയും ഇന്ദിരയും രണ്ടാഴ്ച മുൻപ് ആലുവയിലെത്തി പണം തിരികെ നൽകാൻ ശ്രമിച്ചു എങ്കിലും പണം വാങ്ങാൻ അജാസ് തയ്യാറായില്ല.\nതന്നെ വിവാഹം കഴിക്കണം എന്നതായിരുന്നു അജാസിന്റെ ആവശ്യം. രണ്ട് തവണ വീട്ടിൽ വന്ന് അജാസ് സൗമ്യയെ ശാരീരികമയും മനസികമായും ഉപദ്രവിച്ചിച്ചിരുന്നു എന്നും ഇന്ദിര പറഞ്ഞു. വിവാഹത്തിന് അജാസ് സൗമ്യയെ പലപ്പോഴായി നിർബന്ധിച്ചിരുന്നു എന്നാൽ ഇതിന് തായാറാവാതെ വന്നതിലുള്ള പകയാണ് കൊലപാതകത്തിലേക്ക് നയിച്ചത് എന്ന് പൊലീസ് വ്യക്തമാക്കി.\nഇന്ന് നടക്കാൻ പോകുന്നത് അക്ഷരാർത്ഥത്തിൽ ഇന്ത്യ-പാക് പോരാട്ടം, ആവേശത്തിൽ വികാരം നിറച്ച് ആരാധകരുടെ കാത്തിരിപ്പ്\nഅടുത്ത ലേഖനം ജോസ് കെ മാണി വിളിച്ച യോഗത്തിൽ പങ്കെടുക്കുന്നത് പാർട്ടി വിട്ടുപോകുന്നതിന് തുല്യമെന്ന് പിജെ ജോസഫ്, കെരള കോൺഗ്രസ് പിളർപ്പിന്റെ വക്കിൽ


എടുത്ത് ചാടി, ഒറ്റയടിക്ക് എല്ലാം നടത്തിക്കളയാം എന്ന് കരുതരുത്; രഹന ഫാത്തിമ ശബരിമലയില് പോയതിനെക്കുറിച്ച് കെ അജിത – Azhimukham\nഎടുത്ത് ചാടി, ഒറ്റയടിക്ക് എല്ലാം നടത്തിക്കളയാം എന്ന് കരുതരുത്; രഹന ഫാത്തിമ ശബരിമലയില് പോയതിനെക്കുറിച്ച് കെ അജിത\nആക്ടിവിസ്റ്റുകള് പ്രകോപനപരമായ നിലപാടുകള് സ്വീകരിക്കുന്നതിനോട് യോജിപ്പില്ലെന്നും അജിത\nOct 19 2018 02:15 PM\nആക്ടിവിസ്റ്റുകള് പ്രകോപനപരമായ നിലപാടുകള് സ്വീകരിക്കുന്നതിനോട് യോജിപ്പില്ലെന്ന് സ്ത്രീപ്രവര്‍ത്തകയായ കെ.അജിത. സര്‍ക്കാര് നിലപാട് സ്വാഗതം ചെയ്യുമ്പോള് തന്നെ ഭക്തരായ സ്ത്രീകളാണ് ശബരിമലയിലേക്ക് പോവണ്ടെതെന്നും അജിത അഴിമുഖത്തോട് പ്രതികരിച്ചു.\n‘ചില കാര്യങ്ങള് നമുക്ക് പടിപടിയായേ ചെയ്യാന് കഴിയൂ. എടുത്ത് ചാടി, ഒറ്റയടിക്ക് എല്ലാം നടത്തിക്കളയാം എന്ന് കരുതുന്നത് ശരിയല്ല. ഒറ്റയടിക്ക് അവകാശം നേടിയെടുക്കാം എന്ന രീതിയില് പ്രവര്‍ത്തിക്കുന്നതും ശരിയല്ല. രഹന ഫാത്തിമ ശബരിമലയില് പോയതിനെക്കുറിച്ച് എനിക്കിതാണ് പറയാനുള്ളത്. അത് അതിസാഹസികമായ നടപടിയായി എന്നതില് സംശയമില്ല. തല്‍ക്കാലം നിലനില്‍ക്കുന്ന സാഹചര്യത്തില് ആക്ടിവിസ്റ്റുകള് അത്തരത്തിലൊരു സ്റ്റെപ്പ് എടുക്കുന്നതിനോട് എനിക്ക് യോജിപ്പില്ല. അത് പ്രകോപനമുണ്ടാക്കാനേ സഹായിക്കൂ.\nരഹന ഫാത്തിമയെ എനിക്ക് അറിയാവുന്നിടത്തോളം അവര് പല വിഷയങ്ങളിലും ഇടപെടുകയും പങ്കെടുക്കുകയും ചെയ്യുന്നയാളാണ്. അത്തരത്തിലൊരാള് ഇത്രയും തീവ്രമായ ഒരു സാഹചര്യം നിലനില്‍ക്കുമ്പോല് പ്രകോപനപരമായ നിലപാട് സ്വീകരിക്കുന്നത് ശരിയല്ല. സുപ്രീം കോടതി വിധി നടപ്പാക്കാമെന്ന സര്‍ക്കാര് നിലപാടിനോട് ഞങ്ങള് യോജിപ്പാണ്. എന്നാല് ഭക്തരായ, ആവശ്യക്കാരായ സ്ത്രീകള് അവിടേക്ക് പൊയ്‌ക്കോട്ടെ. ഞങ്ങള് അവിടേക്ക് പോവാന് ആഗ്രഹിക്കുന്നവരല്ല, പോവുകയും വേണ്ട.’\nരഹന ഫാത്തിമ ശബരിമല സന്നിധാനത്തെത്തിയപ്പോള് സമരക്കാര് തടയുകയും ക്ഷേത്രത്തിലെ പൂജാരിമാര് കുത്തിയിരുന്ന് പ്രതിഷേധിക്കുകയും ചെയ്തിരുന്നു. ആക്ടിവിസ്റ്റുകളുടെ ശക്തി തെളിയിക്കാനുള്ളയിടമല്ല ശബരിമലയെന്നും ഭക്തര്‍ക്കുള്ള ഇടമാണെന്നും മന്ത്രി കടകംപള്ളി സുരേന്ദ്രന് പ്രസ്താവിക്കുകയും ചെയ്തു. ഇതിനെതിരെ സ്ത്രീപ്രവര്‍ത്തകര്‍ക്കിടയില് വ്യാപമായ പ്രതിഷേധം രൂപപ്പെട്ടിട്ടുണ്ട്. എന്നാല് ആക്ടിവിസ്റ്റുകള് ശബരിമലയിലേക്ക് എത്തുന്നതിനോട് തനിക്കും അന്വേഷി സംഘടനക്കും യോജിപ്പില്ലെന്ന് കെ.അജിത നേരത്തെ പ്രസ്താവനയിലൂടെ വ്യക്തമാക്കിയിരുന്നു.\nPROFILE: ശബരിമലയില് നിന്ന് തിരിച്ചു പോരേണ്ടി വന്ന രഹന ഫാത്തിമ ആരാണ്?\n“ഞാൻ വരട്ടെ കടകംപള്ളി; ഞാൻ കടുത്ത ഭക്തയാണ്”-ആറ്റുകാലമ്മയെ കുറിച്ചു പുസ്തകമെഴുതിയ ലക്ഷ്മി രാജീവ്\nEXPLAINER: ശബരിമലയില് സര്‍ക്കാരിനും സിപിഎമ്മിനും പിഴച്ചോ?\nആദ്യം നിങ്ങളെങ്ങനെയാണ് വിശ്വാസിയാകുന്നതെന്ന് പറയൂ; രഹന ഫാത്തിമ ചോദിക്കുന്നു\nആരും ചാടി വീഴണ്ട, കുത്തിയോട്ടം തുടരും; ബാലപീഡനമുണ്ടോ എന്ന് പിന്നെ നോക്കാമെന്നും കടകംപള്ളി\nവിയോജിക്കാം, പക്ഷെ ഗ്യാസ് ലൈന് ആയതുകൊണ്ട് എന്ത് ‘ഗ്യാസും’ അടിക്കാം എന്ന് കരുതരുത്\nയുവാക്കള്‍ക്ക് സ്ഥാനമോഹം, കോണ്‍ഗ്രസ് സിപിഎം ആണ് എന്ന് കരുതരുത്: വയലാര് രവി\nജമാ അത്തെ ഇസ്ലാമിയും മാധ്യമം പത്രവും പ്രചരിപ്പിക്കുന്നത് മാത്രമാണ് അസമിലെ കാര്യങ്ങൾ എന്ന് കരുതരുത്


മണ്ണിരകള് കൂട്ടത്തോടെ ചാവുന്നത് ഭൂമിക്കടിയിലെ താപനില വര്‍ധിക്കുന്നതിനാലെന്ന് റിപ്പോര്‍ട്ട്\n01 Jun, 2018 at 12:43 PM\nവയനാട്ടിലെ ചില പ്രദേശങ്ങളില് മണ്ണിരകള് കൂട്ടത്തോടെ ചാവുന്നത് നേരത്തെ മീഡിയവണ് റിപ്പോര്‍ട്ടു ചെയ്തിരുന്നു.\nവയനാട്ടില് മണ്ണിരകള് കൂട്ടത്തോടെ ചാവുന്നത്, ഭൂമിയ്ക്കടിയില് താപനില വര്‍ധിയ്ക്കുന്നതിനാലാണെന്ന് പ്രാഥമിക റിപ്പോര്‍ട്ട്. എപ്പോഴും ഈര്‍പ്പം നില്‍ക്കേണ്ട മണ്ണിലാണ് താപനില 35 ഡിഗ്രി സെല്‍ഷ്യസിലേക്ക് ഉയര്‍ന്നത്. അമ്പലവയല് കാര്‍ഷിക ഗവേഷണ കേന്ദ്രം നടത്തിയ പഠനത്തിലാണ് കണ്ടെത്തല്. വയനാട്ടിലെ ചില പ്രദേശങ്ങളില് മണ്ണിരകള് കൂട്ടത്തോടെ ചാവുന്നത് നേരത്തെ മീഡിയവണ് റിപ്പോര്‍ട്ടു ചെയ്തിരുന്നു.\nപുല്‍പള്ളി മുതല് അമ്പലവയല് വരെയുള്ള പ്രദേശങ്ങളിലാണ് ഈ പ്രതിഭാസം കണ്ടത്. ചുരുങ്ങിയ ദിവസങ്ങള്‍ക്കുള്ളില് ആയിരക്കണക്കിന് മണ്ണിരകളാണ് ചത്തു പൊന്തിയത്. നെന്മേനി പഞ്ചായത്തിലെ കുന്താണി പ്രദേശത്താണ് കാര്‍ഷിക ഗവേഷണ കേന്ദ്രത്തിന്റെ നേതൃത്വത്തില് പഠനം നടത്തിയത്. ഭൂമിയ്ക്കടിയില് 20 സെന്റിമീറ്റര് താഴ്ചയില് വലിയ തോതില് താപനില വ്യത്യാസപ്പെടുന്നുണ്ട്. പകല് സമയങ്ങളിലെ ചൂട് നേരിട്ട് മണ്ണിലേയ്ക്കിറങ്ങുന്ന അവസ്ഥയാണ്.\nഅന്തരീക്ഷ താപനിലയിലും ഈര്‍പ്പത്തിലുമുണ്ടാകുന്ന വലിയ വ്യത്യാസമാണ് ഈ പ്രതിഭാസത്തിനു കാരണമെന്നാണ് കാര്‍ഷിക ഗവേഷണ കേന്ദ്രത്തിന്റെ പ്രാഥമിക റിപ്പോര്‍ട്ടിലുള്ളത്. മണ്ണിരകള് ചാവുന്ന പ്രദേശങ്ങളിലെല്ലാം മണ്ണില് വിള്ളലുള്ളതായും കണ്ടെത്തി.\nസംഭവത്തില് പഠന റിപ്പോര്‍ട്ട് നല്‍കാന് കാര്‍ഷിക സര്‍വകലാശാല വൈസ് ചാന്‍സിലര് ആവശ്യപ്പെട്ടിട്ടുണ്ട്. ഈ റിപ്പോര്‍ട്ട് നല്‍കിയ ശേഷമായിരിയ്ക്കും കൂടുതല് പഠനങ്ങള് ഉണ്ടാകുക. ഭൗമശാസ്ത്ര പഠന സംഘത്തെ കൂടി ഉള്‍പ്പെടുത്തിയാല് മാത്രമേ ഭൂമിയുടെ സ്വഭാവത്തിലുണ്ടായ ഈ വലിയ വ്യത്യാസം കൃത്യമായി മനസിലാക്കാന് സാധിയ്ക്കു.


ശരീരത്തിൽ നിന്ന് ആത്മാവ് വിട്ടു പോകുന്നതല്ല, ജീവിതത്തിൽ നിന്ന് സ്വപ്നങ്ങൾ വിട്ടു പോകുന്നതാണ് മരണം – Boolokam\nArun Radhakrishnan സംവിധാനം ചെയ്ത SANCHARI -THE DREAM CHASER എന്ന ഷോർട്ട് മൂവി പ്രചോദനപ്രദമായ ഒരു സിനിമ എന്നുതന്നെ പറയാം. പേര് സൂചിപ്പിക്കതുപോലെ തന്നെ ഈ ഷോർട്ട് ഫിലിം യാത്രയുമായി ബന്ധപ്പെട്ട ആശയമാണ് പറയുന്നത് . യാത്രകളെ സ്നേഹിക്കുന്ന ഒരു സമൂഹം തന്നെ ലോകത്തുണ്ട്. അവർക്കു യാത്രയൊരു ഭ്രാന്താണ്. കാണാത്ത ഭൂഭാഗങ്ങൾ തേടാനുള്ള മനസിന്റെ അടങ്ങാത്ത വ്യഗ്രതയാണ് അവർ ശരീരം കൊണ്ട് പ്രാവർത്തികമാക്കുന്നത്. യാത്ര അത് നമ്മെ പരുവപ്പെടുത്തുന്നതാണ്. ഒരായിരം പുസ്തകങ്ങളിലെ അറിവുകൾ നമ്മൾ പോലുമറിയാതെ നമ്മിലേക്ക് അനായാസം കുടിയേറിപ്പാർക്കാൻ ഉള്ള അത്രയും മനോഹരമായ പ്രവർത്തിയാണ് യാത്ര. രുചികളും സംസ്കാരങ്ങളും മനുഷ്യജീവിതങ്ങളും പ്രകൃതിയും കാലവും…. അങ്ങനെ അവർ യാത്ര തുടർന്നുകൊണ്ടേയിരിക്കുന്നു. പലപ്പോഴും നമ്മുടെയൊക്കെ ജീവിതം ഒരു ട്രെഡ് മില്ലാണ് . ഒരുമുറിയിൽ കയറി ട്രെഡ് മില്ലിൽ ഓടിയാൽ എന്താണ് സംഭവിക്കുക അല്ലെ ? ദിനരാത്രങ്ങളും കാലവും ജാലകത്തിനപ്പുറത്തു മാറുന്നതുമാത്രം അറിയുന്ന യന്ത്രങ്ങൾ ആണ് പലരും. അവിടെയാണ് യാത്രകൾ ഹരമാക്കിയ രണ്ടു മനുഷ്യർ ഈ മൂവിയിലൂടെ നിങ്ങളോടു സംവദിക്കുന്നത് നിങ്ങൾ കണ്ടുമനസിലാക്കണം എന്ന് പറയേണ്ടിവരുന്നത്.\nVote for sanchari\nഅച്ഛന്റെ ഓർമ്മകൾ പേറുന്ന പഴയ ബജാജ് സ്‌കൂട്ടറിൽ നാടുചുറ്റുന്ന യുവാവ് ഒരു തട്ടുകടയിൽ വച്ച് മറ്റൊരു സഞ്ചാരിയെ പരിചയപ്പെടുന്നു. അവർ യാത്രയെ കുറിച്ച് വാതോരാതെ സംസാരിക്കുന്നു. സഞ്ചാരികളോട് എന്നല്ല പുരോഗമനപരമായ ആശയങ്ങൾ പിന്തുടരുന്നവരോട് സമൂഹം വച്ചുപുലർത്തുന്ന അറുപിന്തിരിപ്പൻ കാഴ്ചപ്പാടുകളും യാത്രയുടെ ചില ഹരങ്ങളും എല്ലാം. സമൂഹത്തിനും അയൽക്കാർക്കും സഞ്ചാരികൾ ജോലിയുംകൂലിയുമില്ലാതെ കറങ്ങുന്നവർ ആണ്. അവരെ തിരുത്താൻ പോകാതെ അത്രയും ദൂരം യാത്ര ചെയ്യുന്നതാണ് നല്ലത്.\nബജാജ് സ്‌കൂട്ടറുകാരൻ ഇപ്പോൾ പോകുന്നത് ധനുഷ്കോടിയിലേക്കാണ്. ആ സ്ഥലപ്പേര് കേട്ടപ്പോൾ മറ്റേയാൾ ഒരു ദീർഘനിശ്വാസത്തോടെ തനിക്കു അവിടെവച്ചു സംഭവിച്ച അപകടത്തെ കുറിച്ചോർക്കുന്നു. നിലത്തുവീണ തന്റെ വാക്കിങ് സ്റ്റിക്ക് എടുത്തുകൊണ്ടു അയാൾ പറയുന്നുണ്ട് , “ശരീരത്തിൽ നിന്ന് ആത്മാവ് വിട്ടു പോകുന്നതല്ല, ജീവിതത്തിൽ നിന്ന് സ്വപ്നങ്ങൾ വിട്ടു പോകുന്നതാണ് മരണം” . ശരിക്കും അതുതന്നെയാണ് മരണം .\nഅവർ തമ്മിൽ പിരിയുമ്പോൾ അയാൾ മാർട്ടിൻ ലൂഥർ കിങ്ങിന്റെ ആ വിഖ്യാതമായ ക്വാട്ട് പറയുന്നുണ്ട്\n‘If you can’t fly then run, if you can’t run then walk, if you can’t walk then crawl, but whatever you do you have to keep moving forward’.\n(നിങ്ങൾക്ക് പറക്കാൻ കഴിയുന്നില്ലെങ്കിൽ ഓടുക, ഓടാൻ കഴിയുന്നില്ലെങ്കിൽ നടക്കുക, നടക്കാൻ കഴിയുന്നില്ലെങ്കിൽ ഇഴയുക, നിങ്ങൾ എന്ത് ചെയ്താലും മുന്നോട്ട് തന്നെ പോകണം.)\nയാത്രകളെ സ്നേഹിക്കുന്ന എല്ലാരും ഈ ഷോർട്ട് മൂവി കാണണം..അത്രത്തോളം പ്രചോദനപ്രദമാണ് ഇത്. ഇത് തികച്ചും ഒരു ഫീൽ ഗുഡ് മൂവിയാണ് .\nSANCHARI -THE DREAM CHASER സംവിധായകൻ Arun Radhakrishnan ബൂലോകം ടീവിയോട് സംസാരിക്കുന്നു\nഞാൻ മൂവി മേഖലയിൽ തന്നെയാണ് വർക്ക് ചെയുന്നത്. തത്കാലം ചേട്ടന്റെ ഷോപ്പിൽ ചേട്ടനെ സഹായിച്ചു അവിടെ നിൽക്കുകയാണ്. പ്രൊഫഷണലി നോക്കുന്നത് സിനിമാ തന്നെയാണ്. സഞ്ചാരി (SANCHARI -THE DREAM CHASER) എന്റെ ആദ്യത്തെ വർക്ക് ആണ്. എനിക്കും സഞ്ചാരം ഇഷ്ടമാണ് യാത്ര ഇഷ്ടപ്പെടാത്തവർ കാണില്ലല്ലോ.\nBoolokamTV InterviewArun Radhakrishnan\n<iframe src='https://boolokam.com?action=embed_zoomsounds&type=player&margs=eyJjb25maWciOiJzYW1wbGUtLXNraW4td2F2ZS1zaW1wbGUiLCJzb3VyY2UiOiJodHRwczpcL1wvYm9vbG9rYW0uY29tXC93cC1jb250ZW50XC91cGxvYWRzXC8yMDIxXC8xMVwvc2FuY2hhcmlpaWkubXAzIiwidGh1bWIiOiJodHRwczpcL1wvYm9vbG9rYW0uY29tXC93cC1jb250ZW50XC91cGxvYWRzXC8yMDIxXC8xMFwvQm9vbG9rYW1GYXZpY29uLXdoLnBuZyIsImFydGlzdG5hbWUiOiJCb29sb2thbVRWIEludGVydmlldyIsInNvbmduYW1lIjoiPHN0cm9uZz5BcnVuIFJhZGhha3Jpc2huYW48XC9zdHJvbmc%2BIiwiZHpzYXBfbWV0YV9zb3VyY2VfYXR0YWNobWVudF9pZCI6IjMyMzE2NCIsInBsYXlfaW5fZm9vdGVyX3BsYXllciI6ImRlZmF1bHQiLCJlbmFibGVfZG93bmxvYWRfYnV0dG9uIjoib2ZmIiwiZG93bmxvYWRfY3VzdG9tX2xpbmtfZW5hYmxlIjoib2ZmIiwib3Blbl9pbl91bHRpYm94Ijoib2ZmIn0%3D' style='overflow:hidden; transition: height 0.3s ease-out;' width='100%' height='180' scrolling='no' frameborder='0'></iframe>\nSANCHARI -THE DREAM CHASER മൂവിയെ കുറിച്ച്\nസ്വപ്‌നങ്ങൾക്കു പിറകെ സഞ്ചരിക്കുന്നവർ..അതാണ് SANCHARI -THE DREAM CHASER . അതാണ് നമ്മൾ ഉദ്ദേശിക്കുന്നതും. എല്ലാർക്കും ഓരോ സ്വപ്‌നങ്ങൾ കാണും. അതിനെ നേടാൻ ശ്രമിക്കുക. അത് നേടിയെടുക്കാൻ എന്ത് തടസങ്ങൾ നേരിട്ടാലും അത് നേടിയെടുക്കാൻ മുന്നോട്ടു പോകുക. അതിനാണ് ട്രാവൽ എന്ന വിഷയം കൊണ്ടുവന്നത്. കാരണം എല്ലാര്ക്കും എളുപ്പത്തിൽ കൺവെ ചെയ്യാൻ പറ്റിയ ഒന്നാണ് ട്രാവൽ.\nഇതിലെ അഭിനേതാക്കൾ സ്വാഭാവിക അഭിനയമായിരുന്നു. അവർ ഇതിലേക്ക് വന്നത് എങ്ങനെ ?\nഅതിൽ ബജാജ് സ്‌കൂട്ടറിൽ യാത്ര ചെയ്ത ആൾ ANANDHU SREEKUMAR എന്റെ കസിൻ തന്നെയാണ്. ഞങ്ങളെല്ലാരും ഫിലിം ഫീൽഡിൽ പോകണം എന്ന് ആഗ്രഹിച്ചു നടക്കുന്നവർ ആണ്. അവനു കൂടുതൽ താത്പര്യം ആക്റ്റിങ് ആണ്. അപ്പൊ അങ്ങനെയൊരു കാരക്റ്റർ വന്നപ്പോ ഫസ്റ്റ് പ്രിഫർ ചെയ്തത് അവനെയാണ്. പിന്നെ അവന്റെ പരിചയത്തിൽ കൂടിയാണ് റോഷൻ ചേട്ടനെ (ROSHIN T MATHEW) കിട്ടിയത്. പുള്ളി അത്യാവശ്യം മിമിക്രിയും പ്രോഗ്രാമുകളും ഒക്കെ ചെയുന്ന ആളാണ്. ഫ്‌ളവേഴ്‌സ് ടീവിയിൽ കോമഡി ഉത്സവ് പരിപാടിയിൽ രണ്ടുമൂന്നുതവണ പങ്കെടുത്തിട്ടുണ്ട്. അങ്ങനെയാണ് പുള്ളിയെ കോൺടാക്റ്റ് ചെയുന്നത്.\nഇതിൽ റോഷൻ ചോദിച്ചതുപോലെ.. എല്ലാരും ബുള്ളറ്റിലും ഡ്യൂക്കിലും ഒക്കെയാണ് യാത്രപോകുന്നത് .ഇതിലൊരു ബജാജ് ചേതക് ആണ്. ആ സ്‌കൂട്ടർ ഇതിലെങ്ങനെ എത്തി ? എന്തെങ്കിലും സ്‌കൂട്ടറനുഭവങ്ങൾ ?\nഎന്റെ അച്ഛന് ഫസ്റ്റ് ഉണ്ടായിരുന്നത് ഒരു സ്‌കൂട്ടർ ആണ്. എല്ലാര്ക്കും ട്രാവൽ എന്നത് മനസ്സിൽ വരുന്നത്..ഒരു ബുള്ളറ്റിൽ ബാഗ് ഒക്കെ കെട്ടിവച്ചു ഒരു റൈഡ് പോകുന്ന ഒരാളെയാകും മനസ്സിൽ വരിക. ആ ഒരു രീതിയൊന്നു മാറ്റിപ്പിടിക്കണമെന്നു തോന്നി. നമുക്ക് ട്രാവൽ ചെയ്യാൻ ഇഷ്ടമുണ്ടെങ്കിൽ നമുക്ക് എന്തിൽ വേണമെങ്കിലും പോകാം എന്നാണു ഞാൻ ഉദ്ദേശിച്ചത്. അതിപ്പോൾ ഒരു കെ എസ് ആർ ടി സി ബസിൽ ആണെങ്കിലും നമുക്ക് യാത്രപോകാം.\nസംവിധാനതാത്പര്യം മനസ്സിൽ വന്നത് ?\nസിനിമ ഭയങ്കര ഇഷ്ടമാണ്, സിനിമ എപ്പോഴും കാണും. നമ്മൾ ലാംഗ്വേജ് നോക്കാതെ സിനിമ കാണുന്ന ആളാണ്. അപ്പൊൾ സിനിമ കണ്ടുകണ്ടു അതിലെ കാര്യങ്ങൾ ശ്രദ്ധിക്കാൻ തുടങ്ങിയപ്പോൾ സാധാരണ ഒരാൾ കാണുന്നതിനേക്കാൾ വ്യത്യസ്തമായ ഒരു ആംഗിളിൽ ഞാൻ കാണുന്നു എന്ന് തിരിച്ചറിഞ്ഞ നിമിഷമാണ് ഒരു ടേർണിങ് പോയിന്റ് ആയി തോന്നിയത്. അതായതു ഒരു സ്റ്റോറി, ഒരു നായകൻ, ഒരു വില്ലൻ..അതിനേക്കാളുപരി ടെക്നിക്കൽ വശങ്ങളാണ് ഞാൻ കൂടുതൽ കാണുന്നത്. അല്ലാതെ ഡയറക്ഷൻ പഠിച്ചിട്ടൊന്നും ഇല്ല. നമ്മുടെ മനസ്സിൽ വരുന്നൊരു കഥ വിഷ്വലി അതെ രീതിയിൽ എടുക്കുക .\nഅടുത്ത പ്രോജക്റ്റ് ആലോചിച്ചിട്ടുണ്ടോ ?\nഅടുത്ത പ്രോജക്റ്റ് ഏകദേശം ഫൈനൽ ആയിരിക്കുകയാണ്. ഷൂട്ടിങ് ഈ മാസം അവസാനത്തോടെ ചിലപ്പോൾ കാണും. ഫീൽഗുഡ്, ഡ്രാമ, കോമഡി… അങ്ങനെ എല്ലാം കാണും. കാണുന്നവർക്ക് സന്തോഷം കൊടുക്കുന്നൊരു സിനിമ ആയിരിക്കും.\nട്രിവാൻഡ്രം ഷോർട്കമൂവി ഫെസ്റ്റിൽ ബെസ്റ്റ് കോൺസപ്റ്റ് ഷോർട്ട് മൂവിക്കുള്ള അവാർഡ് ലഭിച്ചിരുന്നു. പിന്നെ കൊച്ചിൻ ഫിലിം ഫെസ്റ്റിൽ സെലക്ഷൻ കിട്ടിയിട്ടുണ്ടായിരുന്നു.\nSANCHARI THE DREAM CHASER\nShort Film Description: SANCHARI -The Dream Chaser\n“SANCHARI” is an inspirational Short Film For Dream Chasers.\nProducers (,): SIMPLE SURESH\nDirectors (,): Arun Radhakrishnan\nEditors (,): Sudheesh ( Media Crews Thiruvalla)\nMusic Credits (,): Jithin Eapen Chacko (Alicia Studio Chengannur)\nCast Names (,): ROSHIN T MATHEW(EDAYARANMULA )\nANANDHU SREEKUMAR(CHENGANNUR )\nGenres (,): SHORT MOVIE\nYear of Completion: 2019-09-02\nRelated Topics:reviewSANCHARI -THE DREAM CHASERshort movie\nഈ മനുഷ്യൻ സിനിമ സംവിധായകനായത് നന്നായി, ഇല്ലെങ്കിൽ ലോകത്തിനു ഭീഷണിയായ ഒരു ക്രിമിനലായി മാറിയേനെ\nലോജിക്കൽ മിസ്റ്റേക്സിനും ക്ലൈമാക്സിലെ ട്വിസ്റ്റിനും നേരെ കണ്ണടച്ചു കൊണ്ട് ഈ ചിത്രം ആസ്വദിക്കാം\nജീത്തു ജോസഫ് മൂന്നാമതും മോഹൻലാലിനൊപ്പം മോശമാക്കിയില്ല


Aug 11, 2020, 07:03 am IST\nJul 5, 2020, 02:11 pm IST\nകൊല്ലം : കൊട്ടാരക്കര കെഎസ്ആര്‍ടിസി ഡിപ്പോ അടച്ചു. കണ്ടെയ്ന്‍മെന്റ് സോണില് പെട്ടതിനാലാണ് ഡിപ്പോ അടച്ചത്. ഇവിടെ നിന്നുള‌ള എല്ലാ സര്‍വീസുകളും നിറുത്തി വച്ചിരിക്കുകയാണ്. മറ്റിടങ്ങളില് നിന്നെത്തുന്ന ബസുകള് ഡിപ്പോയില് കയറാതെയാണ് പോകുന്നത്. ഒരാഴ്ചകഴിഞ്ഞ് സ്ഥിതിഗതികള് വിലയിരുത്തിയശേഷമേ പ്രത്യേക ഇളവ് നല്‍കി സര്‍വീസ് അനുവദിക്കൂ.\nജില്ലയില് ഉറവിടം കണ്ടെത്താന് കഴിയാത്ത രണ്ട് കേസുകള് പുതുതായി സ്ഥിരീകരിച്ചതിനാല് കൊല്ലം കോര്‍പ്പറേഷനിലെ ഡിവിഷന് 54, കൊട്ടാരക്കര മുനിസിപ്പാലിറ്റിയിലെ വാര്‍ഡ് 2,4,6,7,8 മേലില ഗ്രാമപഞ്ചായത്തിലെ പതിനഞ്ചാം വാര്‍ഡ് എന്നിവിടങ്ങള് കണ്ടെയ്ന്‍മെന്റ് സോണായി പ്രഖ്യാപിച്ചിട്ടുണ്ട്.


വരമൊഴിയുടെ ഒരു ചെറിയ ചരിത്രരേഖ ഇവിടെ . കൂടാതെ, വരമൊഴി, മൊഴി, കീമാന് എന്നിവയെപറ്റി സംസാരിക്കുമ്പോള് അത് എന്താണ് എന്ന് വിവരിക്കുന്നതില് പരിചയമുള്ളവര്‍പോലും തെറ്റുകള് വരുത്തുന്നതായി കാണുന്നു. പ്രശ്നം പേരിടലിന്റേതാണെങ്കിലും അതിനി മാറ്റാന് പറ്റില്ലല്ലോ. അതുകൊണ്ട് ഈ ഒരു ചെറിയ ഇന്‍ഡക്സ് കൂടികാണുക. തിരുത്തേണ്ടത് ധൈര്യസമേതം തിരുത്തുക.\nPosted by Cibu at 7/14/2006 06:06:00 PM\nതികച്ചും പുതിയ ഒരറിവാണ്:\nLater Rachana wanted to create their own Malayalam Unicode font asked Kevin to discontinue creating Anjali using Rachana files.\nഅഞ്ജലീതാതാ, എപ്പോഴത്തെയും പോലെ, ഇന്നുമിതാ വണങ്ങുന്നു.\n7/14/2006 06:42:00 PM\nഞാന് വൈകിവന്നവന്, ഇവനീ അല്‍ഭുതം കണ്ടു മിഴിച്ചിരുന്നു, സന്തോഷം കൊണ്ടു മതിമറന്നു.. അപ്പൊഴാണീ ചരിത്രം കൂടിയറിയുന്നത്.\nസിബു - ആ പേരൊര്‍മ്മിക്കപ്പെടും . ഒരുപാടു മലയാളികളിലൂടെ - മറ്റ് പൂര്‍വ്വസൂരികളും.\nശ്ശൊ! എനിക്ക് സിബു ചേട്ടന്റെ പേരു മാറ്റി എന്റെ പേരിടാന് തോന്നുവാ അവിടെ..\nL.G was my inspiration എന്നെങ്കിലും ഇടൂ..ഹിഹിഹി..:)\nചരിത്രരേഖയുടെ ആദ്യ പാരഗ്രാഫിലൊരു തെറ്റുകണ്ടാരുന്നു. ആരോ തിരുത്തി എന്നു തൊന്നുന്നു.\nഎല്‍ജിയേ, L.G was my inspiration എന്നെഴുതാന് L.G ഇപ്പോ ഇല്ലെ?\n7/14/2006 08:09:00 PM\nതമാശയല്ലാത്തത്: ബോണ്‍ജി, ആയുരാരോഗ്യ സന്താന സൌഭാഗ്യങ്ങളോടെ അനേകം വര്‍ഷങ്ങള് ബ്ലോഗുവാന് ഈശ്വരന് ഇടവരുത്തട്ടേ.\n7/14/2006 08:13:00 PM\nപരേതയും യശശ്ശരീരയുമായ എല്‍ജിയുടെ നഷ്ടം വരമൊഴിയ്ക്കു് നികത്താനാവാത്ത ഒരു വിടവാണു് എന്നോ മറ്റോ ഒന്നു ചേര്‍ത്തേക്കൂ, പ്ലീസ്...\nടച്ച് വുഡ് (ശ്ശോ... തെറ്റിപ്പോയി. തെറ്റാതിരിക്കാനാ അതു്, അല്ലേ?\nഅയ്യോ ഞാന് ഇനി എന്തു ചെയ്യും?)\nഏവൂരാന് അനുഗ്രഹിച്ചു. ഇനി ദൈവം തമ്പുരാന് വിചാരിച്ചാലും രക്ഷയില്ല :-)\nഹൊ! നിങ്ങളെ കൊണ്ട് തോറ്റു..\nL.G was my inspiration while I was developing this application. She send me Sardarji jokes when I was stressed out...എന്നൊക്കെ എഴുതിയാല് ഞാന് എങ്ങിനെയാ ചാവണെ..എന്നെ ഒന്ന് കൊല്ലാന് എന്തൊരു ഉത്സാഹം..ഇവിടെ ഈ ചെക്കന്മാര്‍ക്ക്!! :-)\nഏവൂരാന് ചേട്ടന് ...നന്ദീണ്ട്..ഗദ് ഗദ്!\nഏവൂരാന് ചേട്ടന്റെ ആത്മകഥ -\n“ഒരു അഡ്മിന്റെ ആത്മ നൊമ്പരങ്ങള്”\n“സെര്‍വറും പിന്നെ ഞാനും”\n“ഒരു അഡ്മിന്റെ അഞ്ചു തിരുമുറിവുകള്”\nഞാന് ഇവിടത്തെ ചിലതൊക്കെ വായിച്ചപ്പൊ തോന്നിയതാണെ...തമാശയാണെ..:)\nഏതാ‍ണ്ട് 2000-2001 കാലഘട്ടത്തില് ഈ അച്ചായന്‍സ് ഗ്രൂപ്പിലും, പുഴ.കോം, മാധുരിയുമൊക്കെ ഞാന് ഉപയോഗിച്ചിരുന്നു. പക്ഷേ അന്ന് മാധുരി വെറും ഗ്രീറ്റിങ്ങ് കാ‍ര്‍ഡൊക്കെ ഉണ്ടാക്കാനേ ഉപകരിച്ചിരുന്നുള്ളൂ. പിന്നീട് കുറെ വര്‍ഷങ്ങള് എനിക്ക് ഇന്റെര്‍നെറ്റ് ഉപയോഗിക്കാന് സാഹചര്യമുണ്ടായിരുന്നില്ല. ഒടുവില് ഈ 2006-ല് വീണ്ടും ഞാന് ഈ ലോകത്തേക്ക് തിരിച്ച് വന്നപ്പോള് വരമൊഴിയെ കണ്ടു. പഴയ മാധുരിയോട് ഒട്ടേറെ സാമ്യം തോന്നിയെങ്കിലും, വരമൊഴി ഉപയോഗിക്കുവാന് വളരെ എളുപ്പവും, എല്ലാം എഴുതുവാനും പറ്റുന്നതുമാണെന്ന് കണ്ടു. മാധുരിയില് എല്ലാ വാക്കുകളും എഴുതുവാന് കഴിയുമായിരുന്നില്ല. വരമൊഴിയുടെ സ്രിഷ്ടാവായ സിബുവിന് എന്റെ നമോവാകം.\n7/15/2006 10:57:00 AM\nആശാനൊരു ആശാന് തന്നെ\nആശാന് കഴിവുകള് പുറത്തെടുക്കു\nഅതു മനസിലാക്കി കിളികള് ചിലക്കട്ടെ\nഏവൂരാരന്റെ വണക്കം ഇങ്ങ്ങോട്ട് കട്ടിങ്ങും ഷേവിങ്ങും ചെയ്യട്ടെ.\nഎപ്പോഴത്തെയും പോലെ, ഇന്നുമിതാ വണങ്ങുന്നു.\n7/16/2006 03:50:00 AM\nസിബു ചേട്ടന് ഒരു പ്രണാമം ബാക്കിയുണ്ട്. അതിനു പറ്റിയ സ്ഥലം ഇപ്പൊഴാ കണ്ടത്.\nകൂടുതലൊന്നും എഴുതാന് പറ്റുന്നില്ല. പിന്നീടൊരിക്കലാവാം.\n7/16/2006 12:53:00 PM


ഗോഡ്‌സെ ഭ്രാന്തനായിരുന്നെന്ന് ഉമാ ഭാരതി • ഇ വാർത്ത | evartha\nഗോഡ്‌സെ ഭ്രാന്തനായിരുന്നെന്ന് ഉമാ ഭാരതി\nന്യൂഡല്‍ഹി: നാഥുറാം ഗോഡ്‌സെ ഭ്രാന്തനായിരുന്നെന്ന് കേന്ദ്രമന്ത്രി ഉമാ ഭാരതി. ഗംഗാ ശുചീകരണവുമായി ബന്ധപ്പെട്ട പരിപാടിയിലാണ് ഗോഡ്‌സയെ പേരെടുത്ത് പറയാതെ ഭ്രാന്തനെന്ന് വിശേഷിപ്പിച്ചത്. ഗാന്ധിജി ജീവിച്ചിരിക്കുന്നില്ലെങ്കിലും അദ്ദേഹത്തിന്റെ സന്ദേശങ്ങള് എന്നും ജീവിക്കുമെന്നും ഉമാ ഭാരതി പറഞ്ഞു.\nഇതിനിടെ ഗോഡ്‌സയെ കുറിച്ച് പുസ്‌തകമിറക്കാനുള്ള ഗോവയിലെ ബി.ജെ.പി സര്‍ക്കാര് നീക്കത്തിനെതിരെ കോണ്‍ഗ്രസ് നേതാവ് ദിഗ്‌വിജയ് സിംഗ് രംഗത്തെത്തി. ഗാന്ധിജിയുടെ ഘാതകനെ മഹത്വവല്‍ക്കരിക്കാനുള്ള ശ്രമം നിര്‍ഭാഗ്യകരമാണെന്ന് ദിഗ്‌വിജയ് സിങ് ചൂണ്ടിക്കാട്ടി.


the man to walk with: പതിനഞ്ചു മിനിറ്റ്\nPosted by the man to walk with at 3:32 AM\nക്ലോക്ക് നോക്കി ജീവിച്ചു ക്ലോക്കിനൊപ്പം ഓടിയെത്താന്\nപെടാപ്പാട് പെടുക എന്നിട്ടോ ജീവിതത്തെ തോല്പിച്ച്\nക്ലോക്ക് മുന്നോട്ടെത്തുന്നു ജീവിതത്തിന്റെ തന്നെ നീളം വെട്ടി കുറച്ച്..എന്നാലും പിറകോട്ട് തിരിഞ്ഞു നോക്കി തീരെ സമയമില്ലന്ന് വിളിച്ചു കൂവി മനുഷ്യന് ഓടുന്നു....\n"ഒരു കാളവണ്ടികാരന് ഒരു കേട്ട് പുല്ലു കാളയുടെ മുന്നിലേക്ക് നീട്ടി കെട്ടി വച്ച ഒരു കഥ ഓര്‍മവരും ..ഒരിക്കലും ഓടി എത്താത്ത ദൂരം ..."\n..ഒരിക്കലും ഓടി എത്താത്ത ദൂരം ...\nഈ രചനക്ക് "Don't walk in front of me; I may not follow. Don't walk behind me; I may not lead. Just walk beside me and be my friend.”\nഈ വാകുകളെ കാള് കൂടുതല് ഒന്നും പറയാന് ഇല്ല\nനന്നായി പറയാന് ശ്രമിച്ചു.... അഭിനന്ദനങ്ങള്....\neshtaayittou....nannayi paranju...eniyum..eniyum nalla kadhakal pirakkate..\nആദ്യത്തെ പേരഗ്രാഫ് ഒരു കവിതപോലെ സുന്ദരം........... അതുമാത്രമായിരുന്നെങ്കിലും ഞാന് ആസ്വദിച്ചേനെ..................:)\nനന്നായി പറയാന് ശമിച്ചു.\nഅക്ഷരങ്ങള് അല്പം വലിപ്പം കൂടിയോ എന്ന് എനിക്ക് തോന്നി.\nNalla Kadha..Keep up the good work..Thx for stopping by kothiyavunu and lending me to ur lovely space..:)\nസിദ്ധാർത്ഥന്റെ തിരക്ക്, സമയമില്ലായ്മ, ബയോപ്സി-മനുഷ്യകഥയുണ്ടിതിൽ-തിരക്കിയും,സാവധാനത്തിലും പോകുന്നവരൊക്കെ നമ്മിലൂടെ കടന്നു പോകുന്നു, നന്നായിട്ടുണ്ട്! പതിനഞ്ചു മിനിട്ട് വൈകി പോസ്റ്റ് ചെയ്തോളൂ, അക്ഷരത്തെറ്റ് ഉണ്ടോ എന്ന് ഒന്നു കൂടി നോക്കി!\nമണിക്കുറുകള് ചിലപ്പോള് വെറുതെ കളയും ..........\nപക്ഷെ നഷ്ട്ടപെടുത്തുന്ന മിനുട്ടുകള് ഒരിക്കലും തിരിച്ചു വരില്ല.......\nചില വരികളൊക്കെ അസാധാരണമായ നിരീക്ഷണത്താൽ തീക്ഷ്ണമാണ്.\nപിന്നെ അക്ഷരത്തെറ്റ് വരുത്താതെ ശ്രദ്ധിയ്ക്കുമല്ലോ.\nനന്നായിരിക്കുന്നു.നല്ല ആശയം-ഞാന് എപ്പോഴും ക്ലോക്കിലെ സമയം 10 മിനിട്ട് കൂട്ടി വെയ്ക്കും-സമയത്തിനെത്താന്!!\nസമയവുമായി ചേര്‍ന്ന് നിന്ന് ജീവിത ചര്യകള്.\nആശങ്കയും പ്രത്യാശയും സമയ സൂചിക്കൊപ്പം.\nകീ കൊടുക്കാതെ തന്നെ സൂചി ചലിക്കുന്നു,\nവളരെ നല്ല കഥ....സമയത്തിന്റെ വില മനസ്സിലായി വരുമ്പോഴേക്കും സമയം തീരാറാകും അല്ലെ....\nഎവിടെപ്പോയി ആ പതിനഞ്ചു മിനിറ്റ്?\nനന്നായിരിക്കുന്നു, സമയത്തിനു മുന്‍പേയുള്ള ഓട്ടം.\nleelamchandra snehitha said...\nസമയം ആരേയും കാത്തു നിൽക്കുന്നില്ല...\nഅതോടൊപ്പം നാം ഓടുക തന്നെ വേണം...\nമനുഷ്യന്റെ സമയക്കുറവും..തികയാത്ത സമയത്തിനെ കുറിച്ചുള്ള പരാതിയും..എല്ലാം..\nഒടുവില് ഈ സമയം കടന്നു നമ്മള് പോകുന്നതും..\nഎന്ത് കൊണ്ടോ അവരെല്ലാം എന്നിലൂടെ കടന്നു പോവുന്നത് പോലെ തോന്നി\nഎന്റെ ക്ലോക്കിൽ എപ്പോഴും എട്ട് മിനിട്ടാണ് ഫാസ്റ്റ്, അത് നേരെയാക്കിയാൽ പിന്നെ അന്നത്തെ ദിവസം പോക്കാ,,\nകഥ നന്നായി,അതു പോട്ടെ. ഞാനൊരു കാര്യം പറയാം. വീട്ടില് കാണുന്നിടത്തൊക്കെ ഓരോ ക്ലോക്കു വെക്കുന്നതു നല്ലതാ. ഞാന് ചെയ്തിട്ടുണ്ട് .ഇപ്പോ ക്ലോക്കിനൊന്നും അത്ര വിലയില്ല,എന്നാല് സമയത്തിനോ വലിയ വിലയാണു താനും. ബാത്ത് റൂമിലുമുണ്ടായിരുന്നു ഒരെണ്ണം! ഈയിടെ കേടു വന്നു.\nനന്നായി പറയാൻ ശ്രമിച്ചിട്ടുണ്ട്...എവിടെ എന്നിട്ടാകാൽ മണീക്കൂറ്?\nമതി, ഇങ്ങനെ മതി. ഇനിയും ഇതുപോലെ ഞങ്ങളെ പഠിപ്പിക്കൂ.\n(സമയക്കുറവു കാരണം കഴിഞ്ഞ ലക്കം "കല്ലിവല്ലി" ഇതേവരെ ഇറങ്ങിയിട്ടില്ല. സമയത്തിനൊക്കെ ഇപ്പൊ എന്താ വില!)\nഗൌരവമുള്ള എഴുത്ത്. ഇഷ്ടപ്പെട്ടു.\nമുന്പേ ഓടുന്ന സമയം\nഒരിക്കലും ഓടിയെത്താന് കഴിയാത്ത, സമയത്തോടൊപ്പം എത്തിപ്പെടാന് പാടുപെടുന്ന ജീവിതത്തിന്റെ കഥ. നന്നായി പറഞ്ഞു.\nആർക്കുവേണ്ടിയും കാത്തു നില്ക്കാത്ത സമയം...അത് ഓടികൊണ്ടേയിരിക്കുന്നു.\nവിലപ്പെട്ട സമയങ്ങള് ജീവിതത്തില് ഒരുപാട് അര്‍ത്ഥങ്ങള് കൂട്ടി ചേര്‍ക്കുന്നു\nനന്നായി. നല്ല എഴുത്ത്.\nഎഴുതിയ കഥകളില് വെച്ച് ഒരു പാട് ഇഷ്ടം തോന്നി ഈ കഥ വായിച്ചപ്പോള്..ലളിതമായത് കൊണ്ടാണോ എന്നറിയില്ല..പറയാതെ ഒരു പാട് കാര്യങ്ങള് പറഞ്ഞു തന്നു...നന്ദി !!\nസമയം ആരേയും കാത്തിരിക്കില്ല .. അതു ഓടിക്കൊണ്ടേയിരിക്കും .. നമ്മുടെ ആയുസ്സ് തീരുന്നതു നമ്മൾ അറിയണമെങ്കിൽ സമയത്തിന്റെ പ്രാധാന്യം നാം മനസിലാക്കണം.. ചിന്തിപ്പിക്കുന്ന പോസ്റ്റ് വളരെ നന്നായി പറഞിരിക്കുന്നു.. ഭാവുകങ്ങൾ...\n“നാഴിക മണിയുടെ സ്പന്ദനഗാനം, ഈ വിശ്വ ചൈതന്യഗാനം..” എന്ന് ശ്രീകുമാരൻ തമ്പി വിലയിരുത്തിയത് ഇക്കഥ വായിച്ചപ്പോൽ മനസ്സിൽ വന്നു. പിടി തരാതിരുന്ന, അല്ലെങ്കിൽ പിടിയിലൊതുങ്ങാതിരുന്ന പതിനഞ്ച് മിനിട്ട് രണ്ടു ജീവിതങ്ങളെ അട്ടിമറിച്ചത് അസാധാരണമായ വിധത്തിൽ ആവിഷ്ക്കരിച്ചിരിക്കുന്നു. പ്രമേയവും പ്രതിപാദനവും എനിയ്ക്ക് വളരെ ഹ്ര്‌ദ്യമായനുഭവപ്പെട്ടു. അഭിനന്ദനങ്ങൾ. മൌലികതയുള്ള രചന. ആശംസകൾ\nക്ലോക്കിനൊപ്പമുള്ള ജീവിതം ചിലപ്പോള് മടുപ്പിക്കും അല്ലേ? പക്ഷേ ക്ലോക്ക് നോക്കാതിരിക്കാനും പറ്റില്ലല്ലോ. അങ്ങനെയായാല് സമയം നമ്മളെ തോല്‍പ്പിച്ചു എന്നും വരാം. കഥ ഇഷ്ടപ്പെട്ടു.\nക്ലോക്ക് നിനക്ക് വിട ഇനി വാച്ച് മതി\n..ഒരിക്കലും ഓടി എത്താത്ത ദൂരം ..\nഒരു കാളവണ്ടികാരന് ഒരു കേട്ട് പുല്ലു കാളയുടെ മുന്നിലേക്ക് നീട്ടി കെട്ടി വച്ച ഒരു കഥ ഓര്‍മവരും ..ഒരിക്കലും ഓടി എത്താത്ത ദൂരം ...\nകഥ വളരെ വളരെ ഇഷ്ടപ്പെട്ടു. ആശംസകള്...\nഏതോ ഒരു മഹന് പറഞ്ഞ ഒരു quote ഓര്മ വന്നു.\n"നമുക്ക് ഏറ്റവും അത്യാവശ്യം സമയമാണ് നമ്മള് ഏറ്റവും കൂടുതല് പഴക്കുന്നതും അത് തന്നെ."\nഇതൊക്കെ പഠിച്ചിട്ടേ ഇവിടുന്നു പോകുന്നുള്ളൂ.\nവളരെ നന്നായി..എന്‍റെ വീട്ടിലും ക്ലോക്ക് പതിനഞ്ചു മിനിട്ട് ഫാസ്റ്റ് ആണ്..ഇല്ലെങ്കില് മോളുടെ സ്കൂള് ടൈം തെറ്റും...പതിവായി നടക്കുന്ന കാര്യങ്ങള് വളരെ നന്നായിത്തന്നെ പറഞ്ഞു.......\nഹഹ...അപ്പൊ എല്ലാരെ വീട്ടിലുമിങ്ങിനെ സമയം കൂട്ടി വെക്കാറുണ്ടല്ലെ? എന്റെ അമ്മ പണ്ട് ഇങ്ങിനെ കൂട്ടി വെക്കും എന്നിട്ട് പറയും സമയം എട്ട് എന്നാണെങ്കിലും എട്ടാവാന് ഇനീം അഞ്ച് മിനിട്ട് ഉണ്ട് എന്ന്..കൂട്ടി വെക്കും എന്നിട്ട് കുറച്ച് സമയം കൃത്യമായി കണക്കാക്കി പറയും..പിന്നെന്തിനാ കൂട്ടി വെക്കുന്നെ എന്ന് ചോദിച്ച് ഞങ്ങള് കളിയാക്കും..\nഎല്ലായിടത്തുമുള്ള ഈ സമയം കൂട്ടല് പരിപാടി വളരെ നല്ല രീതിയില് നല്ല ലാളിത്യത്തോടെ മനോഹരമായ ഒരു കഥയാക്കിയിരിക്കുന്നു..ആശംസ്കള് കേട്ടൊ..നന്നായിരിക്കുന്നു...\nChristmas Love Quoteslove quotes for her


അണ്ണന്റെ ലോകം-പിള്ളേച്ചന് കഥകള്/പ്രണയകഥകൾ: വെടിക്കെട്ട് രാമൻ നായർ\nനല്ല ഉയരമുള്ള കറുത്തതടിച്ച പ്രകൃതമാണ് രാമൻ നായർക്ക്.കാവിലെ ഭഗവതിയ്ക്ക് കഥനവെടിവഴിപ്പാടാണ് രാമൻ നായരുടെ പണി.\nഅതുകൊണ്ടാകാം രാമൻ നായരെ വെടിനായരെ എന്ന് നാട്ടിലെ പിള്ളേര് വിളിക്കണെ.\nനനഞ്ഞപടക്കമാണ് രാമൻ നായരുടെ വെടി.ചിലപ്പോ അതുപൊട്ടില്ല.\nഅമ്പലത്തിൽ നല്ല കാണാൻ ചന്തമുള്ള പെൺപിള്ളേരു വന്നാൽ (കാണാൻ കൊള്ളാവുന്ന മുത്തശ്ശിയായാലും) രാമൻ നായര് വെളുക്കനെ ചിരിച്ചു നില്ക്കും.നന്നായി മുറുക്കുന്ന ചുണ്ടുകളും കഴുത്തിന് ഒട്ടും യോജിക്കാത്ത വിധത്തിലുള്ള ഭീമൻ തലയും കണ്ടാൽ ഒരു സൂര്യ നമ്പൂതിരിപ്പാടാണെന്ന് തോന്നും.\nനാട്ടിലെ പിള്ളെരെയെല്ലാം പിടിച്ചിരുത്തി കൊച്ചുകഥകൾ പറഞ്ഞ് രസിപ്പിക്കുന്ന ഒരരസികൻ കൂടിയാണ് രാമൻ നായര്.കൊച്ചുകഥകൾ എന്ന് പറയുമ്പോൾ നാട്ടിലെ ആകെയുള്ള പൊതുമുതൽ മീനാക്ഷിയേടത്തിയുടെയും നാട്ടിലെ പല ആളുകൾക്ക് സാമ്യം നല്കിയ ചരിത്രപുരുഷൻ വള്ളിനായരുടെയും ഒക്കെ കഥകൾ.\nരാമൻ നായരുടെ കൂടെ കൂടിയ പിള്ളെര് നന്നായി വായ്നോക്കാനും കുളിപ്പൂരേല് കയറി ഉളിഞ്ഞൂനോക്കാനും പഠിച്ചത് ഒരു ചരിത്രം.\nചെറിയ കുട്ടികളെ കണ്ടാലും രാമൻ നായര് വെറുതെ വിടില്ല.അവരെ പിടിച്ച് ഇക്കിളിയിടും അങ്ങനെ രാമൻ നായർക്ക് ഇക്കിളിനായര് എന്നൊരു പേരു കൂടി ഇടക്കാലത്ത് വന്നു.\nവെടിയ്ക്ക് തീകൊളുത്തുന്ന ലാഘവത്തോടെയാണ് രാമൻ നായര് നുണ പറയുന്നത്.\nനാട്ടിൽ ഉണ്ടാകാത്ത കാര്യങ്ങൾ പോലും ഉണ്ടായി എന്നു പറയാൻ രാമൻ നായർക്ക് ഒരു മടിയുമില്ല.\nപറഞ്ഞാൽ വിശ്വസിപ്പിച്ചു കളയുന്ന കഥകൾ.\nഅതാണ് രാമൻ നായര്.\nഒരിക്കൽ രാമൻ നായര് വെറ്റിലയുമായി തൊട്ടടുത്തുള്ള പട്ടണത്തിൽ പോകുവാണ്. ബസ്സിലാണ് യാത്ര.നാട്ടിലെ ചിലയിടങ്ങളിൽ വെറ്റില കൃഷിയുണ്ട് രാമൻ നായരാണ് അതു വാങ്ങുന്നത്.\nരാമൻ നായര് വെറ്റില കെട്ടുമായി ബസ്സിന്റെ മുകളിലേയ്ക്ക് കയറുകയാണ്.ബസ്സിന്റെ മുകളിലും താഴയുമല്ലാത്ത ഒരു അവസ്ഥ എത്തിയപ്പോൾ രാമന്നായരുടെ ഉടുമുണ്ട് ഉരിഞ്ഞ് താഴെ വീണൂ.കവലയിൽ നല്ല ആളുള്ള സമയം പോരാത്തതിന് സുകൂൾ വിട്ട സമയവും.രാമൻ നായരുടെ നില്പ് കണ്ടിട്ട് കവലയിൽ നിന്ന സകലമാനം ജനങ്ങളും ആർത്തു ചിരിച്ചു.\nരാമൻ നായർക്ക് ഉണ്ടോ കൂസല്.\nആയ്യാൾ നഗ്നനായി തന്നെ മുകളിൽ കയറി കെട്ടു വച്ചു. എന്നിട്ട് അവിടെ നിന്ന് പറഞ്ഞു എല്ലാവരും കാണാനുള്ളതു കണ്ടില്ലെ ഇനി ഈ കെട്ട് കെട്ടിട്ടേ ഞാൻ താഴെയിറങ്ങുന്നുള്ളൂ.\nകുറിപ്പ്:പത്തുവർഷം മുമ്പ് മരിച്ച ഒരു മൂവ്വാറ്റുപുഴകാരന്റെ ഓർമ്മയ്ക്ക്\nPosted by Anoop S kothanalloor at 11:01\nരാമന് നായര് ആളു കൊള്ളാമല്ലോ. കാണാനുള്ളത് കണ്ടുകഴിഞ്ഞാല് പിന്നെ പണി പൂര്‍ത്തിയാക്കി വരുന്നത് തന്നെ ഭംഗി.\nഅക്ഷരങ്ങള് വായിക്കാന് അല്പം പ്രയാസം തോന്നുന്നുണ്ട്.\nകൊള്ളാം! എന്നാലും വായിക്കാന് വളരെ പാടാ ഈ കളര് കോംബ്\nരാമന് നായര് കൊള്ളാം !\nരാമന് നായരു പറഞ്ഞതും ശരി തന്നെ :)\nമൂപ്പരുടെ തൊലിക്കട്ടി കൊള്ളാം.


ടി20 പരമ്പരയില് രണ്ടാമത്തെ മത്സരം സഞ്ജുവിന്റെ ജന്മനാടായ തിരുവനന്തപുരത്ത് വെച്ചാണ് നടക്കുക. സ്വന്തം നാട്ടുകാര്‍ക്ക് മുന്നില് സഞ്ജുവിന് കളിക്കാന് അവസരം ലഭിക്കുമോ എന്നും കാത്തിരുന്ന് കാണാം...\n27 Nov, 2019 at 06:37 AM\nവെസ്റ്റ് ഇന്‍ഡീസിനെതിരായ ടി20 പരമ്പരക്കുള്ള ടീമില് നിന്നും ഓപണര് ശിഖര് ധവാന് പുറത്ത്. പരിക്ക് ഭേദമാകാത്തതാണ് ധവാന് തിരിച്ചടിയായത്. ധവാന് പകരക്കാരനായി സഞ്ജു സാംസണ് ടീമിലെത്തുമെന്നാണ് സൂചന. ഡിസംബര് ആറിന് ഹൈദരാബാദിലാണ് വിന്‍ഡീസിനെതിരായ ആദ്യ ടി20 മത്സരം.\nസയ്യിദ് മുഷ്താഖ് അലി ട്രോഫിയില് ഡല്‍ഹിക്കുവേണ്ടി കളിക്കുമ്പോഴാണ് ധവാന് ഇടത്തേ കാല്‍മുട്ടിന് പരിക്കേറ്റത്. മഹാരാഷ്ട്രക്കെതിരായ മത്സരത്തിനിടെ ക്രീസിലെത്താന് നടത്തിയ മുഴുനീള ഡൈവിനിടെ ബാറ്റിന്റെ ഒരു ഭാഗം പൊട്ടി കാല് മുട്ടില് തറക്കുകയായിരുന്നു. പിന്നീട് മുട്ടിന് തുന്നലിടേണ്ടി വന്നിരുന്നു. പരിക്ക് ഭേദമാകാന് സമയമെടുക്കുമെന്ന് വ്യക്തമായതോടെയാണ് ധവാന്റെ പകരക്കാരനെ സെലക്ടര്‍മാര് തേടിയത്.\nബംഗ്ലാദേശിനെതിരായ ടി20 പരമ്പരയില് നാല് വര്‍ഷത്തിന് ശേഷം സഞ്ജു സാംസണ് ഇടം നേടിയിരുന്നു. എന്നാല് ഒരു കളി പോലും കളിക്കാന് അവസരം ലഭിച്ചില്ല. പിന്നാലെ വന്ന വെസ്റ്റ് ഇന്‍ഡീസ് പരമ്പരയില് നിന്നും പുറത്താക്കുകയും ചെയ്തു. കളിക്കാന് അവസരം കൊടുക്കാതെ ടീമില് നിന്നും പുറത്താക്കിയത് വലിയ വിമര്‍ശനങ്ങള്‍ക്കിടയാക്കിയിരുന്നു.\nവിജയ് ഹസാരെ ട്രോഫിയില് ഗോവക്കെതിരെ കേരളത്തിന് വേണ്ടി ഇരട്ട സെഞ്ചുറി നേടിയതോടെയാണ് സഞ്ജുവിന്റെ ഇന്ത്യന് ടീമിലേക്കുള്ള വഴി തെളിഞ്ഞത്. 2015ല് 21 വയസുള്ളപ്പോഴാണ് സഞ്ജു ആദ്യമായി ഇന്ത്യയുടെ ടി 20 ടീമിലെത്തുന്നത്. അന്ന് ഒരു മത്സരത്തില് നിന്നും 19 റണ് നേടിയ സഞ്ജുവിന് പിന്നീട് അവസരം ലഭിക്കുന്നത് ഇപ്പോഴാണ്.\n“അവര് പരീക്ഷിക്കുന്നത് അയാളുടെ ഹൃദയത്തെയോ?”; സഞ്ജുവിനെ തഴഞ്ഞതിനെതിരെ ഹര്‍ഭജന്\nമൂന്ന് മത്സര പരമ്പരയില് രണ്ടാമത്തെ മത്സരം സഞ്ജുവിന്റെ ജന്മനാടായ തിരുവനന്തപുരത്ത് വെച്ചാണ് നടക്കുക. സ്വന്തം നാട്ടുകാര്‍ക്ക് മുന്നില് സഞ്ജുവിന് കളിക്കാന് അവസരം ലഭിക്കുമോ എന്നും കാത്തിരുന്ന് കാണാം. ഡിസംബര് 15 മുതലാണ് ഏകദിന പരമ്പര ആരംഭിക്കുക.\nT20Shikhar DhawanSanju Samson


പരീക്ഷണയോട്ടം നടത്തി മഹീന്ദ്ര ബിഎസ് VI TUV300; വിപണിയിലേക്ക് ഉടന് - Malayalam DriveSpark\nമഹീന്ദ്രയില് നിന്നും നിരവധി മോഡലുകളാണ് വിപണിയില് എത്താനിരിക്കുന്നത്. മിക്ക വാഹനങ്ങളുടെയും പരീക്ഷണയോട്ടം നരത്തുകളില് സജീവമാണുതാനും.\nമഹീന്ദ്ര TUV300 ആണ് ഇപ്പോള് വീണ്ടും ക്യമാറയില് കുടുങ്ങിയിരിക്കുന്നത്. അധികം വൈകാതെ തന്നെ പുതിയ വാഹനം വിപണിയില് എത്തുമെന്നാണ് സൂചന. മോട്ടോര്‍ബീം ആണ് TUV300 -യുടെ പരീക്ഷണയോട്ടത്തിന്റെ ഏറ്റവും പുതിയ ചിത്രങ്ങള് പങ്കുവെച്ചിരിക്കുന്നത്.\nഅടുത്തിടെ മഹീന്ദ്ര, TUV300 -യെ കമ്പനിയുടെ ഔദ്യോഗിക വെബ്‌സൈറ്റില് നിന്നും നീക്കം ചെയ്തിരുന്നു. ഇതോടെ വാഹനം വിപണിയില് നിന്നും പിന്‍വലിച്ചു എന്ന് വാര്‍ത്തകള് വന്നിരുന്നു.\nഎന്നാല് പുതിയ ചിത്രങ്ങള് വെളിപ്പെടുത്തുന്നത് വാഹനത്തെ നിര്‍മ്മാതാക്കള് പിന്‍വലിച്ചിട്ടില്ലെന്ന സൂചനയാണ് നല്‍കുന്നത്. ബിഎസ് IV പതിപ്പിനെ നീക്കം ചെയ്ത്, ആ സ്ഥാനത്ത് ബിഎസ് VI പതിപ്പിനെ മാറ്റി സ്ഥാപിക്കുമെന്നാണ് കമ്പനി അറിയിച്ചിരിക്കുന്നത്.\nപൂനെ നിരത്തുകളില് പരീക്ഷണയോട്ടത്തിനിടെയാണ് വാഹനം ക്യാമറയില്‍പ്പെട്ടിരിക്കുന്നത്. ഭാഗികമായി മൂടിക്കെട്ടിയായിരുന്നു പരീക്ഷണയോട്ടം. പുതിയ എഞ്ചിനൊപ്പം ഏതാനും കുറച്ച് നവീകരണങ്ങളും വാഹനത്തില് പ്രതീക്ഷിക്കാം.\nപുതിയ പതിപ്പിന്റെ മുന്‍വശത്തെ ഏതാനും ഫീച്ചറുകള് വ്യക്തമാക്കുന്ന ചിത്രങ്ങളാണ് പുറത്തുവന്നിരിക്കുന്നത്. പുതുക്കിയ ബമ്പര്, ഹെഡ്‌ലാമ്പുകള്, ഫോഗ് ലാമ്പ് ഹൗസിംഗ്, റേഡിയേറ്റര് ഗ്രില് എന്നിവയെല്ലാം ചിത്രത്തില് കാണാം.\nMOST READ: സ്കോഡ റാപ്പിഡ് ടിഎസ്ഐ ഓട്ടോമാറ്റിക് സെപ്റ്റംബർ 17-ന് ഇന്ത്യൻ വിപണിയിൽ എത്തും\nനിലവില് വിപണിയില് ഉള്ള ബിഎസ് IV പതിപ്പുകള്‍ക്ക് കരുത്ത് നല്‍കുന്നത് 1.5 ലിറ്റര് ത്രീ സിലിണ്ടര് ടര്‍ബോചാര്‍ജ്ഡ് ഡീസല് എഞ്ചിനാണ്. ഈ എഞ്ചിന് 3,750 rpm -ല് 100 bhp കരുത്തും 1,600-2,800 rpm -ല് 240 Nm torque ഉം ആണ് സൃഷ്ടിക്കുന്നത്. അഞ്ച് സ്പീഡ് മാനുവല്, അഞ്ച് സ്പീഡ് എഎംടിയാണ് ഗിയര്‍ബോക്‌സ്.\n2015 -ലാണ് ബോക്സി രൂപകല്‍പ്പയുള്ള കോംപാക്ട് എസ്‌യുവിയെ നിര്‍മ്മാതാക്കള് ഇന്ത്യന് വിപണിയില് അവതരിപ്പിക്കുന്നത്. പിന്നീട് 2019 -ല് വാഹനത്തിന് കമ്പനി നവീകരണം നടത്തി. അതില് നിരവധി പുതിയ കോസ്‌മെറ്റിക് പരിഷ്‌ക്കരണങ്ങളും മഹീന്ദ്ര സമ്മാനിച്ചു.\nBS6 Mahindra TUV300 Spotted On Test, Launch Soon. Read in Malayalam.\nStory first published: Friday, September 11, 2020, 18:45 [IST]


സ്വകാര്യ സ്ഥാപനങ്ങളെ ആശ്രയിച്ചായിരുന്നു ഇതു വരെ അറ്റസ്റ്റേഷന് നടത്തിയിരുന്നത്. സംസ്ഥാനത്ത് നോര്‍ക്ക റൂട്ട്സിന്റെ മൂന്നു ഓഫീസുകളില് സേവനം ലഭ്യമാകും.\n17 Dec, 2018 at 11:39 AM\nസൗദി എംബസി അറ്റസ്റ്റേഷന് സേവനം ഇന്നു മതുല് നോര്‍ക്ക റൂട്ട്‌സില് ലഭ്യമാകും. സ്വകാര്യ സ്ഥാപനങ്ങളെ ആശ്രയിച്ചായിരുന്നു ഇതു വരെ അറ്റസ്റ്റേഷന് നടത്തിയിരുന്നത്. സംസ്ഥാനത്ത് നോര്‍ക്ക റൂട്ട്സിന്റെ മൂന്നു ഓഫീസുകളില് സേവനം ലഭ്യമാകും.\nപ്രവാസികള്‍ക്ക് സുരക്ഷിതത്വം ഉറപ്പുവരുത്തുക എന്ന ലക്ഷ്യത്തോടെയാണ് നോര്‍ക്ക റൂട്ട്സ് പ്രവര്‍ത്തിക്കുന്നത്. ഇതിന്റെ ഭാഗമായാണ് സൗദി അറേബ്യയിലേയ്ക്ക് പോകുന്ന കേരളത്തില് നിന്നുള്ള ഉദ്യോഗാര്‍ഥികള്‍ക്കായി സൗദി എംബസി സാക്ഷ്യപ്പെടുത്തല് സേവനം ആരംഭിക്കുന്നത്. നോര്‍ക്ക റൂട്ട്സിന്റെ തിരുവനന്തപുരം, എറണാകുളം, കോഴിക്കോട് മേഖലാ ഓഫീസുകളിലായിരിക്കും ഈ സേവനം ലഭ്യമാകുക.\nഒരു സര്‍ട്ടിഫിക്കറ്റിന് 5,000 രൂപയാണ് ഫീസായി ഈടാക്കുക. കൂടാതെ, അതതു സര്‍വ്വകലാശാലകളുടെ പരിശോധനാഫീസും നോര്‍ക്ക റൂട്ട്‌സിന്റെ സര്‍വീസ് ചാര്‍ജ്ജും നല്‍കണം. കേരളത്തിലെ സര്‍വ്വകലാശാലകള് നല്‍കിയ വിദ്യാഭ്യാസ സര്‍ട്ടിഫിക്കറ്റുകളാണ് സാക്ഷ്യപ്പെടുത്തി നല്‍കുന്നത്. കൂടുതല് വിവരങ്ങള് നോര്‍ക്ക റൂട്സിന്റെ വെബ്‌സൈറ്റില് ലഭ്യമാകും. യു.എ.ഇ , ഒമാന് , എന്നീ രാജ്യങ്ങളുടെ എംബസി അറ്റസ്റ്റേഷന് സൌകര്യമാണ് ആദ്യം ഏര്‍പ്പെടുത്തിയിരുന്നത്. എന്നാല് ഈ വര്‍ഷം ഖത്തര്, ബഹ്റൈന്, കുവൈത്ത് എന്നീ രാജ്യങ്ങളെ കൂടി ഉള്‍പ്പെടുത്തിയിരുന്നു.\nnorka rootsSaudi Arabia Embassy Documents Attestation service


ദൈവം ചുമതലപ്പെടുത്തിയ അമാനത്താണ് ഇസ്ലാം – Islamiseasy\nദൈവം ചുമതലപ്പെടുത്തിയ അമാനത്താണ് ഇസ്ലാം\nanvar aljundi Fundamentals, Islam Leaveacomment 432 Views\nഅല്ലാഹുവിന്റെ ദീന് ഒന്ന് മാത്രമാണുള്ളത്. എന്നാല് ദൈവദൂതന്മാര് കൊണ്ട് വന്ന നിയമസംഹിതയില് വ്യത്യസ്തമാണ്. വളരെ സൂക്ഷ്മതയോട് കൂടി ഗ്രഹിക്കേണ്ട യാഥാര്‍ത്ഥ്യമാണിത്. തൗറാത്തിലും ഇഞ്ചീലിലും വന്ന നിയമങ്ങള്‍ക്ക് സമാനമാണ് വിശുദ്ധ ഖുര്‍ആന്റെ കല്‍പനാ-നിരോധനങ്ങളെന്നും, ഖുര്‍ആന് അവയില് നിന്ന് കടമെടുത്തതാണെന്നും ഓറിയന്റലിസ്റ്റുകള് ആരോപണമുന്നയിക്കാറുണ്ട്.\nതൗറാത്തും ഇഞ്ചീലും ഖുര്‍ആനും ഒരേയൊരു ഉറവിടത്തില് നിന്ന് അവതരിച്ചതാണെന്ന യാഥാര്‍ത്ഥ്യത്തിലേക്കാണ് ഈ സാമ്യത വിരല്‍ചൂണ്ടുന്നത്. അല്ലാഹു അവതരിപ്പിച്ച വേദഗ്രന്ഥങ്ങളാണ് ഇവ മൂന്നും. എന്നാല് തൗറാത്തും ഇഞ്ചീലും സംരക്ഷിക്കാന് അതിന്റെ അനുയായികള്‍ക്ക് സാധിച്ചില്ല എന്ന് മാത്രമല്ല അവയില് കൈകടത്തലുകള് നടത്തുകയാണ് അവര് ചെയ്തത്.\nഇസ്ലാമിന് മുമ്പുള്ള ദൈവികമതങ്ങള് പ്രത്യേകമായ സാഹചര്യത്തെയും കാലഘട്ടത്തെയുമാണ് അഭിസംബോധന ചെയ്തത്. അവ പ്രതിനിധീകരിച്ചിരുന്ന കാലത്തെ ജനങ്ങളുടെ പുരോഗതിയും ഉന്നമനവുമാണ് പ്രസ്തുത വേദങ്ങള് ലക്ഷ്യമാക്കിയിരുന്നത്. കാലഘട്ടത്തിന്റെയും സാഹചര്യത്തിന്റെയും വ്യത്യാസമനുസരിച്ച് സ്വാഭാവികമായും പ്രസ്തുത വിധികള് ദുര്‍ബലപ്പെടേണ്ടതുണ്ട്. അതിനാലാണ് ഒന്നിന് ശേഷം മറ്റൊന്ന് എന്ന നിലയില് അല്ലാഹു വേദഗ്രന്ഥങ്ങള് അവതരിപ്പിച്ചത്. പ്രസ്തുത വേദങ്ങളൊക്കെയും ഏകദൈവ വിശ്വാസത്തിലേക്കായിരുന്നു ജനങ്ങളെ ക്ഷണിച്ചിരുന്നത്. അവസാനമായി വരാനിരിക്കുന്ന പ്രവാചകനെയും വേദഗ്രന്ഥത്തെയും കുറിച്ച് മുന്‍കാല വേദങ്ങളില് വ്യക്തവും പരോക്ഷവുമായ സൂചനകളുണ്ടായിരുന്നുവെന്ന് മാത്രമല്ല പ്രസ്തുത പ്രവാചകനിലും വേദത്തിലും വിശ്വസിക്കണമെന്ന നിര്‍ദേശം കൂടി അവയുടെ അനുയായികള്‍ക്ക് നല്‍കപ്പെട്ടിരുന്നു. എന്നാല് ഓരോ സമൂഹവും തങ്ങള്‍ക്ക് ശേഷം വന്ന പ്രവാചകനെയും വേദത്തെയും നിഷേധിക്കുകയും കളവാക്കുകയുമാണ് ചെയ്തത്. ജൂതന്മാര് ക്രൈസ്തവതയെ നിരാകരിക്കുകയും അവരുടെ വേദത്തെ തള്ളിപ്പറയുകയും ചെയ്തു. ക്രൈസ്തവര് ഇസ്ലാമിനെ നിഷേധിക്കുകയും വിശുദ്ധ ഖുര്‍ആനെ കളവാക്കുകയും ചെയ്തു.\nബുദ്ധിപരമായി യാതൊരു വിധത്തിലും ഉള്‍ക്കൊള്ളാനാവാത്ത വിശ്വാസ സങ്കല്‍പമാണ് ത്രിയേകത്വം. അചഞ്ചലമായ വിശ്വാസത്തിന് മുന്നില് ത്രിയേകത്വം വിഘ്‌നം സൃഷ്ടിക്കുകയാണ് ചെയ്തത്. അതിനാലാണ് ക്രൈസ്തവര്‍ക്കിടയില് പോലും പലരും ത്രിത്വത്തെ നിരാകരിച്ചും, നിഷേധിച്ചും രംഗത്തെത്തിയത്. എന്നാല് മനുഷ്യ പ്രകൃതിയോട് പൂര്‍ണമായി ഇണങ്ങുന്ന വിശ്വാസമാണ് ഇസ്ലാം സമര്‍പിച്ചത്. ഏകദൈവവിശ്വാസത്തില് അധിഷ്ഠിതമായ വിശ്വാസദര്‍ശനമാണ് ഇസ്ലാമിന്റെ കാതല്.\nലോകത്തിന്റെ നേതൃത്വം അല്ലാഹു ഇസ്രയേല് സന്തതികളെയായിരുന്നു ചുമതലപ്പെടുത്തിയിരുന്നത്. എന്നാല് അല്ലാഹുവിന്റെ പരീക്ഷണം ഏറ്റെടുത്ത് നിര്‍വഹിക്കുന്നതില് ഇസ്രയേല് സന്തതികള് വീഴ്ച വരുത്തി. തല്‍ഫലമായി അല്ലാഹു അവരില് നിന്ന് അധികാരവും പ്രവാചകത്വവും എടുത്തുമാറ്റി അവ ഇസ്മാഈല് സന്തതികള്‍ക്ക് നല്‍കി. ഇസ്രയേല് സന്തതികള് ദൈവിക അമാനത്ത് ഏറ്റെടുത്തില്ലെന്നും, ഭൂമിയില് കുഴപ്പമുണ്ടാക്കിയെന്നും ലോകത്തിന് മുന്നില് തുറന്നുകാണിച്ചു.\nദൈവം തന്റെ സന്ദേശം അറബ് സമൂഹത്തെയാണ് ഏല്‍പിച്ചത്. അല്ലാഹുവിന്റെ നിയമങ്ങള് കരുണയോടും നീതിയോടും കൂടി നടപ്പാക്കുക, ജീവനും സമ്പത്തും ബലിയര്‍പിച്ച് ദൈവിക സന്ദേശത്തെ ഏറ്റെടുക്കുക തുടങ്ങിയ ഉത്തരവാദിത്തങ്ങളാണ് അല്ലാഹു അവരെ ഏല്‍പിച്ചത്. പ്രസ്തുത ഉത്തരവാദിത്തമാണ് നിലവില് ലോകമുസ്ലിംകള് നിര്‍വഹിച്ച് പോരുന്നത്. അല്ലാഹു ഈ ലോകം അനന്തരമെടുക്കുന്നത് വരെ മുസ്ലിം ഉമ്മത്ത് ഈ ഉത്തരവാദിത്വ നിര്‍വഹണത്തില് തന്നെ തുടരുന്നതാണ്. ലോകത്ത് ഏതെങ്കിലും ഒരു പ്രദേശത്ത് മറ്റുള്ളവര് മുസ്ലിംകളുടെ നാട് അധിനിവേശം ചെയ്തുവെന്നത് ഈ അധികാരത്തിന് തടസ്സമല്ല. ഇസ്ലാം ലോകത്ത് സ്ഥാപിതമാകുകയും ശക്തിയായി നിലകൊള്ളുകയും ചെയ്ത് നൂറ്റാണ്ടുകള്‍ക്ക് ശേഷമാണ് അത്. മാത്രമല്ല, കേവലം താല്‍ക്കാലികമായ പ്രതിഭാസം മാത്രമാണിത്. വിശ്വാസികള് ലോകം അതിജയിക്കുകയും ലോകത്തിന്റെ കടിഞ്ഞാണ് തിരിച്ചുപിടിക്കുകയും ചെയ്യുന്നതാണ്.\nവിശ്വാസ സ്വാതന്ത്ര്യത്തെക്കുറിച്ച് പാശ്ചാത്യരില് നിന്ന് ഭിന്നമായ സമീപനമാണ് ഇസ്ലാമിനുള്ളത്. ഇസ്ലാമില് നിന്നു തന്നെ നിരീശ്വരത്വത്തിലേക്കോ, മാര്‍ക്‌സിസത്തിലേക്കോ, ബഹായിസത്തിലേക്കോ മറ്റ് ഇസ്ലാം വിരുദ്ധമായ പ്രത്യയശാസ്ത്രത്തിലേക്കോ ജനങ്ങളെ വിളിക്കാന് ഇസ്ലാം അതിന്റെ അനുയായികളെ അനുവദിക്കുന്നില്ല.\nPrevious കമ്യൂണിസത്തിന് മുസ്ലിം നാടുകളിലേക്ക് വഴിയൊരുക്കിയത്\nNext വിശ്വാസികള്‍ക്ക് പ്രതാപം നല്‍കിയ ദര്‍ശനമാണ് ഇസ്ലാം\nലോകം ആട്ടിയകറ്റിയ കമ്യൂണിസ്റ്റ് മതം


സൈക്കിളുമായി കൂട്ടിയിടിച്ച് കാറിന്റെ മുന്‍ഭാഗം തകര്‍ന്നു; അമ്പരപ്പ്: വീഡിയോ • ഇ വാർത്ത | evartha\nevartha Desk January 4, 2019, 4:57 pm January 4, 2019\nസൗത്ത് ചൈനയിലെ ഷെന്‍ഷെന്നിലാണ് സൈക്കിളുമായി കൂട്ടിയിടിച്ച് കാറിന്റെ മുന്‍ഭാഗം തകര്‍ന്നത്. സംഭവത്തിന്റെ ചിത്രം ചൈനീസ് സമൂഹമാധ്യമങ്ങളില് വ്യാപകമായി പ്രചരിക്കുകയാണ്. ചിത്രം കണ്ട് ആശ്ചര്യപ്പെട്ടിരിക്കുകയാണ് പലരും. ചിത്രത്തെ അനുകൂലിച്ചും പ്രതികൂലിച്ചും ഇതിനോടകം നിരവധി പേര് രംഗത്തെത്തി കഴിഞ്ഞു.\nചിത്രം കണ്ട പലരും വ്യാജമാണെന്നാണ് ആദ്യം കരുതിയത്. എന്നാല് സംഗതി സത്യമാണെന്ന് പൊലീസ് സ്ഥിരീകരിച്ചു. സംഭവസ്ഥലത്ത് നിന്നുള്ള വീഡിയോയും അവര് പുറത്തുവിട്ടിട്ടുണ്ട്. അപകടത്തില് ആര്‍ക്കും ഗുരുതരമായ പരിക്കുകളൊന്നും ഇല്ലെന്നും സൈക്കിള് യാത്രക്കാരന് ചെറിയ പരുക്കുകളുണ്ടെന്നും പൊലീസ് അറിയിച്ചു.


Rahul Gandhi on farm laws| കാര്‍ഷിക നിയമങ്ങള് പിന്‍വലിക്കല് : മോദിയുടെ പ്രഖ്യാപനം ജനം വിശ്വസിക്കില്ലെന്ന് രാഹുല് ഗാന്ധി\nHOME/ BHARAT/PEOPLE NOT READY TO BELIEVE PM RAHUL GANDHI ON FARM LAWS REPEAL\nPublished on: Nov 21, 2021, 7:52 PM IST\nരാഹുലിന്‍റെ പ്രതികരണം കാര്‍ഷിക നിയമങ്ങള്‍ക്കെതിരായ സമരം തുടരുമെന്ന (farmers to continue protest) കര്‍ഷക സംഘടനകളുടെ പ്രഖ്യാപനത്തിന് പിന്നാലെ (Rahul Gandhi on farm laws)\nന്യൂഡല്‍ഹി: കാര്‍ഷിക നിയമങ്ങള് (farm laws) പിന്‍വലിക്കുമെന്ന പ്രധാനമന്ത്രിയുടെ പ്രഖ്യാപനം ജനങ്ങള് വിശ്വസിക്കില്ലെന്ന് കോണ്‍ഗ്രസ് നേതാവ് രാഹുല് ഗാന്ധി (Rahul Gandhi on farm laws).കാര്‍ഷിക നിയമവുമായി ബന്ധപ്പെട്ട് ബുദ്ധിമുട്ടുകള് നേരിട്ടവര് ആരും പ്രധാനമന്ത്രിയുടെ പ്രഖ്യാപനം വിശ്വസിക്കാന് തയ്യാറല്ലെന്ന് രാഹുല് ട്വീറ്റ് ചെയ്‌തു (Rahul Gandhi tweet on farm laws). കര്‍ഷക സമരം തുടരാനുള്ള കര്‍ഷക സംഘടനകളുടെ തീരുമാനത്തിന് (farmers to continue protest) പിന്നാലെയാണ് മുന് കോണ്‍ഗ്രസ് അധ്യക്ഷന്‍റെ പ്രതികരണം.\n'ബുദ്ധിമുട്ടുകള് അനുഭവിച്ച ആരും തന്നെ പ്രധാനമന്ത്രിയുടെ വാക്കുകള് വിശ്വസിക്കാന് തയ്യാറല്ല. കര്‍ഷകരുടെ സത്യാഗ്രഹം തുടരും,' രാഹുല് ഗാന്ധി ട്വിറ്ററില് കുറിച്ചു. കര്‍ഷക സമരം തുടരുമെന്ന ഹാഷ്‌ടാഗോടെയായിരുന്നു ട്വീറ്റ് (#FarmersProtest continues).\nഗുരുനാനാക്ക് ജയന്തി ദിനത്തിൽ രാജ്യത്തെ അഭിസംബോധന ചെയ്യവെയാണ് പ്രധാനമന്ത്രി നരേന്ദ്രമോദി കാർഷിക നിയമങ്ങൾ പിൻവലിക്കുകയാണെന്ന് പ്രഖ്യാപിച്ചത്. ശൈത്യകാല പാർലമെന്‍റ് സമ്മേളനത്തിൽ നിയമങ്ങൾ പിൻവലിക്കുമെന്നായിരുന്നു പ്രഖ്യാപനം. എന്നാൽ പാർലമെന്‍റിൽ നിയമം പിൻവലിക്കാതെ സമരത്തിൽ നിന്ന് പിൻമാറില്ലെന്നും പ്രധാനമന്ത്രിയുടെ പ്രസ്‌താവന വിശ്വസിക്കുന്നില്ലെന്നും കർഷക നേതാക്കൾ പ്രതികരിച്ചിരുന്നു.\nമൂന്ന് കാർഷിക നിയമങ്ങൾ പിൻവലിക്കണമെന്ന് ആവശ്യപ്പെട്ട് പഞ്ചാബ്, ഹരിയാന, ഉത്തർപ്രദേശ് സംസ്ഥാനങ്ങളിൽ നിന്നുള്ള ആയിരക്കണക്കിന് കർഷകരാണ് ഡല്‍ഹി അതിർത്തികളില് പ്രതിഷേധ സമരം നടത്തുന്നത്.


Malayalam News - എന്താണ് മുഖ്യമന്ത്രി പറഞ്ഞ കയിലു കുത്തി നടക്കൽ? | what is the meaning of kayilu kuthi nadakkal | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nCM PIinarayi Vijayan | അതു ശരി. നിങ്ങള് കുറച്ചുകാലമായല്ലോ ഈ കയിലും കുത്തി നടക്കുന്നത്. ഇപ്പോ പുതുതായി വന്നതല്ലാല്ലോ. ഞാനും കുറച്ചുകാലമായി ഈ കയിലും കുത്തി നില്‍ക്കുന്നുണ്ട്. നമ്മള് തമ്മില് ആദ്യമായി കാണുകയല്ല. കുറേക്കാലമായി കണ്ടു കൊണ്ടിരിക്കുന്നുണ്ടല്ലോ.\nUpdated: May 19, 2020, 10:29 PM IST\nLast Updated: May 19, 2020, 10:29 PM IST\n'നിങ്ങള് കുറച്ചുകാലമായല്ലോ ഈ കയിലും കുത്തി നടക്കുന്നത്. ഇപ്പോ പുതുതായി വന്നതല്ലല്ലോ. ഞാനും കുറച്ചുകാലമായി ഈ കയിലും കുത്തി നില്‍ക്കുന്നുണ്ട്.' - വാർത്താസമ്മേളനത്തിന് പിന്നിൽ പിആർ ഏജൻസിയാണെന്ന പ്രതിപക്ഷ ആരോപണത്തെക്കുറിച്ച് മാധ്യമപ്രവർത്തകർ ചോദിച്ചപ്പോഴാണ് മുഖ്യമന്ത്രി പിണറായി വിജയൻ ഇങ്ങനെ പറഞ്ഞത്. എന്നാൽ, മുഖ്യമന്ത്രി പറഞ്ഞ ഈ കയിലു കുത്തി നടക്കൽ എന്താണ് സംഭവം ?\nമുഖ്യമന്ത്രിയോട് ഇന്ന് മാധ്യമപ്രവർത്തകർ ചോദിച്ചത്\nഎല്ലാ പ്രതിപക്ഷ നേതാക്കളും ഉന്നയിച്ചിട്ടുള്ള ഒരു കാര്യമാണ് മുഖ്യമന്ത്രി ഇപ്പോൾ വാര്‍ത്താസമ്മേളനം നടത്തുന്നത് പ്രതിച്ഛായ നിര്‍മിതിയുടെ ഭാഗമാണെന്ന്. അതിന് പി ആർ ഏജൻസിയെ ചുമതലപ്പെടുത്തിയിട്ടുണ്ടെന്നും ആ ഏജൻസി പറയുന്നത് അനുസരിച്ചാണ് മുഖ്യമന്ത്രി എപ്പോൾ ചിരിക്കണമെന്നു പോലും തീരുമാനിക്കുന്നത്. ഇതൊക്കെയാണ് പ്രതിപക്ഷ നേതാക്കള് ആവര്‍ത്തിച്ച് പറയുന്നത്. അങ്ങനെ പ്രതിച്ഛായ വര്‍ധനയ്ക്ക് ആരെയെങ്കിലും നിയോഗിച്ചുണ്ടെങ്കില് അതിന്റെ വിശദാംശങ്ങള് പുറത്തുവിട്ടാല് നന്നായിരുന്നു. തെരഞ്ഞെടുപ്പൊക്കെ വരുന്ന ഘട്ടത്തില് മറ്റുള്ളവര്‍ക്കും അത് പ്രയോജനമാകും അതുകൊണ്ടാണ് ഈ ചോദ്യം?\nമുഖ്യമന്ത്രി നൽകിയ മറുപടി ഇങ്ങനെ\nഅതു ശരി. നിങ്ങള് കുറച്ചുകാലമായല്ലോ ഈ കയിലും കുത്തി നടക്കുന്നത്. ഇപ്പോ പുതുതായി വന്നതല്ലാല്ലോ. ഞാനും കുറച്ചുകാലമായി ഈ കയിലും കുത്തി നില്‍ക്കുന്നുണ്ട്. നമ്മള് തമ്മില് ആദ്യമായി കാണുകയല്ല. കുറേക്കാലമായി കണ്ടു കൊണ്ടിരിക്കുന്നുണ്ടല്ലോ. നമ്മള് തമ്മില് എങ്ങനെയാണ് സംസാരിക്കേണ്ടത് എന്നതിന് മറ്റാരുടെയെങ്കിലും പെട്ടെന്ന് ഉപദേശം തേടി മറുപടി പറയുക എന്ന ശീലമാണ് എനിക്ക് ഉള്ളത് എന്ന്, അത് സാമാന്യ ബുദ്ധിയുള്ള ഒരാളും പറയില്ല കെട്ടോ. നിങ്ങള് ഒരുപാട് ചോദ്യം ചോദിക്കുന്നില്ലേ. ഞാന് ആ പിആര് ഏജന്‍സിയെ ബന്ധപ്പെട്ടാണോ നിങ്ങളുടെ ചെവിയില് ചിലപ്പോള് സാധനങ്ങള് വെക്കാറുണ്ട്. അങ്ങനെയൊന്നും എന്റെ ചെവിടിൽ ഇല്ലല്ലോ. നിങ്ങള്‍ക്ക് എന്ത് ചോദിക്കണം എന്ന് ചിലപ്പോള് നിര്‍ദേശങ്ങള് വരാറുണ്ടല്ലോ. ആ നിര്‍ദേശം വരാനുള്ള ഒരു സാധനവും എന്റെ കയ്യില് ഇല്ലല്ലോ. ഞാന് ഫ്രീയായിട്ട് നില്‍ക്കുയല്ലേ, നിങ്ങള് ഫ്രീയായിട്ട് ചോദിക്കുകയല്ലേ. ഏതെങ്കിലും ചോദ്യത്തിന് ഞാന് മറുപടി പറയാതെ നില്‍ക്കുന്നുണ്ടോ. ഏതെങ്കിലും പിആര്\nഏജന്‍സിയുടെ നിര്‍ദേശത്തിന് കാത്തു നിൽക്കുകയാണോ ഞാന്. എന്നെ ഈ നാടിന് അറിയില്ലേ. മറ്റ് കൂടുതല് ഞാന് അതിലേക്ക് പറയുന്നില്ല. ഇതെല്ലാം അതിന്റെ ഭാഗമായിട്ട് പറയുകയാണ്. പിന്നെ നിങ്ങള്, അത്തരത്തിലൊരു കാര്യം പറഞ്ഞാൽ നിങ്ങള് ഏറ്റെടുത്ത് പറയാന് തയ്യാറാകുന്നല്ലോ എന്ന ദൗര്‍ഭാഗ്യം മാത്രമേയുള്ളൂ. അതുകൊണ്ടാണ് ഇത് പറയേണ്ടി വന്നത്.\nമുഖ്യമന്ത്രി പറഞ്ഞ കയിലും കുത്തി നടക്കൽ എന്താണ്?\nവടക്കേ മലബാറിലെ സംസാരത്തിലുള്ള ഒരു ശൈലീപ്രയോഗമാണ് കയിലും കുത്തി നടക്കുക എന്നുള്ളത്. ഇതുകൊണ്ട്, അർത്ഥമാക്കുന്നത് ജോലി ചെയ്യുക എന്നാണ്. "നിങ്ങള് കുറച്ചുകാലമായല്ലോ ഈ കയിലും കുത്തി നടക്കുന്നത്. ഇപ്പോ പുതുതായി വന്നതല്ലാല്ലോ. ഞാനും കുറച്ചുകാലമായി ഈ കയിലും കുത്തി നില്‍ക്കുന്നുണ്ട്. നമ്മള് തമ്മില് ആദ്യമായി കാണുകയല്ല." - മുഖ്യമന്ത്രി ഇന്ന് പറഞ്ഞത് ഇങ്ങനെ. മുഖ്യമന്ത്രി അർത്ഥമാക്കിയത്, "നിങ്ങള് കുറച്ചുകാലമായല്ലോ ഈ ജോലിയുമായി നടക്കുന്നത്. ഇപ്പോ പുതുതായി വന്നതല്ലാല്ലോ. ഞാനും കുറച്ചുകാലമായി ഈ ജോലിയുമായി നില്‍ക്കുന്നുണ്ട്. നമ്മള് തമ്മില് ആദ്യമായി കാണുകയല്ല."\nശരിക്കും കയിലു കുത്തൽ എന്ന് പറഞ്ഞാൽ എന്താണ് ?\nകയിലു കുത്തുക എന്നുള്ളത് ആശാരിമാരുടെ ജോലിയാണ്. ഒരു ആശാരി ആദ്യമായി ചെയ്യുന്ന ജോലിയാണ് അത്. ചിരട്ട തവിക്കാണ് കയില് എന്നു പറയുക. ചിരട്ടയിൽ രണ്ട് തുളകളിട്ട് അതിൽ പിടിക്കാനുള്ള കൈ പിടിപ്പിക്കുന്ന ജോലിക്കാണ് കയിലു കുത്തുക എന്നു പറയുന്നത്. ആശാരി ആയി ജോലി തുടങ്ങുന്നയാൾ ആദ്യമായി ചെയ്യുന്ന ജോലിയാണ് അത്. കാരണം, എളുപ്പത്തിൽ പഠിക്കാമെന്നതിനാൽ. മാത്രമല്ല, ഒരു ആശാരി അവസാനമായി ചെയ്യുന്ന ജോലിയുമാണത്. കാരണം, പ്രായത്തിന്റെ അവശതകൾ ബാധിക്കുമ്പോൾ അവർക്ക് വലിയ അദ്ധ്വാനമില്ലാതെ ചെയ്യാവുന്ന ജോലിയാണ് അത് എന്നതിനാലാണ് ഇത്.\nകയിലു കുത്തലിനെ ഫേമസാക്കിയത് 'നീലക്കുയിലും' ഭാസ്ക്കരൻ മാഷും\nനീലക്കുയിൽ എന്ന സിനിമയിലെ പ്രശസ്തമായ ഗാനമാണ് 'കായലരികത്ത് വലയെറിഞ്ഞപ്പോൾ\nവള കിലുക്കിയ സുന്ദരീ'. പി ഭാസ്ക്കരൻ എഴുതിയ ഈ വരികളിൽ ഒന്നിൽ 'കയിലും കുത്തി നടക്കണ്' എന്നുണ്ട്.\nകയിലും കുത്തി നടക്കണ്'\nഈ വരിയാണ് മലബാറും കടന്ന് മലയാളികളുടെ ഇടയിലേക്ക് ഈ ശൈലീപ്രയോഗത്തെ വ്യാപിപ്പിച്ചത്.\nFirst published: May 19, 2020, 10:28 PM IST


പ്രപഞ്ചം മുഴുവന് നിശ്ശബ്ദമായിരുന്ന രാവിലാണ് ജിബ്രീല് ഖുര്‍ആന്റെ ആദ്യ വരികള് പ്രവാചകന്റെ കാതുകളില് പകര്‍ന്നത്. പ്രപഞ്ചത്തെ മുഴുവന് വശീകരിക്കുന്ന, ഏത് കഠിന ഹൃദയവും ലോലമാക്കുന്ന മാസ്മരികതയായിരുന്നു ആ വരികള്‍ക്ക്. അജ്ഞതയിലും അന്ധകാരത്തിലുമായിരുന്ന ഒരു സമൂഹത്തെ വെളിച്ചത്തിലേക്ക് നയിച്ചു ആ വരികള്. എഴുത്തും വായനയുമറിയാത്ത പ്രവാചകനാണ് അനീതിക്കും അധര്‍മത്തിനുമെതിരെ വെളിച്ചത്തെ നയിച്ചത്. ഖുര്‍ആന് പകര്‍ന്ന അറിവാണ് ഇരുട്ടില് വീണുപോയ സമൂഹത്തിന് വഴി കാട്ടിയത്. കാലം പോയി, അത്യാധുനിക സൌകര്യങ്ങളും മറ്റും കൂടിയപ്പോള് പ്രവാചകന്റെ വെളിച്ചമെത്തേണ്ട സമുദായത്തിന്റെ വലിയൊരു ശതമാനം ഇരുട്ടിലേക്ക് വഴി മാറിപ്പോയി. വീട്ടില് പ്രായമായവര്‍ക്കു വേണ്ടി മാത്രം മാറ്റി വെക്കപ്പെട്ട ഗ്രന്ഥമായി പലര്‍ക്കും വിശുദ്ധ ഖുര്‍ആന്. എന്നാല് ഇരുട്ടിലേക്ക് പതിച്ചു കൊണ്ടിരിക്കുന്ന സമുദായത്തെ കുറിച്ച ആശങ്കയിലേക്ക് പ്രതീക്ഷയുടെ ഇത്തിരി പൊന്‍വെയില് വീശുന്നതായിരുന്നു ഗേള്‍സ് ഇസ്ലാമിക് ഓര്‍ഗനൈസേഷന് പെണ്‍കുട്ടികള്‍ക്കായി സംഘടിപ്പിച്ച ഖുര്‍ആന് പാരായണ മത്സരം 'തര്‍തീല് 12'. കേരളത്തില് ആദ്യമായാണ് പെണ്‍കുട്ടികള്‍ക്കായി ഖുര്‍ആന് പാരായണ മത്സരം നടത്തുന്നത്. മാധുര്യം കൊണ്ടും ഭംഗി കൊണ്ടും പെണ്‍കുട്ടികള് ശ്രോതാക്കളുടെ ഹൃദയം കീഴടക്കി. നിശബ്ദതയില് പിറന്ന വരികള് സദസ്സിനെ നിശബ്ദമാക്കിയെന്ന് തന്നെ പറയാം.\nനൂഹ അബ്ദുല് റഹീം (എറണാകുളം) നെയാണ് മികച്ച ഖാരിഅയായി തെരഞ്ഞെടുത്തത്. വി.ഐ സുമയ്യ (എറണാകുളം) രണ്ടാം സ്ഥാനവും റഫീഹ അബ്ദുല് ഖാദര് (കണ്ണൂര്) മൂന്നാം സ്ഥാനവും കരസ്ഥമാക്കി. സെക്കന്ററിതല വിജയികളായ 34 പേരാണ് ഫൈനലില് മാറ്റുരച്ചത്. ഇതില് ജേതാക്കളായ പത്തു പേരില് നിന്നാണ് മൂന്ന് സ്ഥാനക്കാരെയും തെരഞ്ഞെടുത്തത്. നിരാശയേക്കാളേറെ പ്രതീക്ഷയുണര്‍ത്തുന്നതായിരുന്നു മത്സരമെന്നാണ് നുഹയുടെയും സുമയ്യയുടെയും അഭിപ്രായം.\nഅല്‍ഐനില് പള്ളിയില് ഇമാമായ അബ്ദുല് റഹീം ഇസ്ഹാഖിന്റെ അഞ്ച് മക്കളില് മൂന്നാമത്തെയാളാണ് നൂഹ. പേരിനെ അന്വര്‍ഥമാക്കുന്നു നൂഹയുടെ ജീവിതം. ഉപ്പയുടെ ശ്രുതി മധുരമായ ഖുര്‍ആന് പാരായണം കേട്ടു വളര്‍ന്ന നൂഹക്ക് ജീവിതത്തില് ഏറ്റവും പ്രധാനം ഖുര്‍ആന് തന്നെ. പന്ത്രണ്ടാം ക്ളാസു വരെ അല്‍ഐനിലാണ് പഠിച്ചത്. തിരുവനന്തപുരത്തു നിന്ന് ബിരുദവും തൊടുപുഴയില് എം. എസ്സി ബയോ കെമിസ്ട്രിയും കഴിഞ്ഞു. ഖുര്‍ആന് പ്രത്യേക കോഴ്സായി പഠിച്ചിട്ടില്ല. പഠിക്കണമെന്ന വല്ലാത്തൊരാശ മനസ്സിലുണ്ടായിരുന്നു. അതിനിടെ ഉപ്പയുടെ സുഹൃത്തില് നിന്നും കുറച്ചു കാലം തജ്വീദ് പരിശീലിക്കാന് കഴിഞ്ഞു. ഖുര്‍ആനിനെക്കുറിച്ച് കിട്ടുന്നേടത്തോളം പുസ്തകങ്ങള് വായിക്കും. വ്യത്യസ്ത ഖാരിഉകളുടെ പാരായണം കേള്‍ക്കും. ഇതിന്റെയൊക്കെ ശേഖരം തന്നെയുണ്ട് നുഹയുടെ കൈയില്.\nവീട്ടിലെപ്പോഴും ഖുര്‍ആന്റെതായ അന്തരീക്ഷമാണ്. ഉമ്മയും സഹോദരങ്ങളുമെല്ലാം അതിഷ്ടപ്പെടുന്നു. സംഗീതം ഹറാമാണെന്ന് വിശ്വസിക്കുന്ന നൂഹ മുഴുവന് സമയവും ഖുര്‍ആനാണ് കേള്‍ക്കുന്നത്. കഴിഞ്ഞ ഡിസംബറിലായിരുന്നു നുഹയുടെ വിവാഹം. തന്റെ നല്ലപാതിയും ഇതേ അഭിപ്രായക്കാരനായത് നുഹയെ ഏറെ സന്തോഷിപ്പിക്കുന്നു. എറണാകുളത്ത് എഞ്ചിനീയറായി ജോലി നോക്കുന്ന ലെസിന് അക്ബര് ഖുര്‍ആന് പഠിക്കാനായി ഈജിപ്തില് വരെ പോയിട്ടുണ്ട്. തന്നെക്കാള് മനോഹരമായി ഖുര്‍ആന് പാരായണം ചെയ്യുന്നത് ലെസിന് ആണെന്നാണ് നുഹയുടെ പക്ഷം. മൂന്ന് ജുസ്അ് മനഃപാഠമാക്കിയ ഇവര്‍ക്ക് ഹാഫിളാകണമെന്നാണ് ആഗ്രഹം.\nദുബൈയില് നിന്നും മത്സരങ്ങളില് പങ്കെടുത്തിട്ടുണ്ട്. എങ്കിലും ഇത്രയധികം മത്സരാര്‍ഥികളുള്ള വേദിയില് ആദ്യമായാണ്. വിധികര്‍ത്താക്കളുടെ വിലയിരുത്തല് ഏറെ ഉപകാരപ്രദമായെന്നും നുഹ. അറിവിന്റെ വിശാലമായ ലോകം കുട്ടികള്‍ക്ക് മുന്നില് തുറന്നിടാന് മത്സരിക്കുന്ന രക്ഷിതാക്കളോട് ആദ്യം അവരുടെ മനസ്സില് വെളിച്ചം നിറക്കൂ എന്നാണ് നുഹക്ക് പറയാനുള്ളത്.\n'വായിക്കാനുണര്‍ത്തി ലോകത്തിന്റെ ഇരുട്ടകറ്റിയ ഖുര്‍ആന് പഠിക്കാതെ ഒരു പഠനവും പൂര്‍ണമാവില്ല. ഓതാനറിയാം എന്നതല്ല, ഖുര്‍ആന് ഓതുന്ന രീതി, ഹര്‍ക്കത്തുകള്, നിയമങ്ങള് എല്ലാം പാലിച്ച് ഓതാന് പഠിക്കണം. ഖുര്‍ആന് പഠിച്ചവരില് നിന്നും പഠിക്കണം. കൊച്ചു കുട്ടിയാവുമ്പോള് തന്നെ പഠിക്കണം. ശൂന്യമായ കുഞ്ഞു മനസ്സില് ആദ്യം വെളിച്ചമെത്തട്ടെ. പ്രകാശപൂരിതമായ മനസ്സില് പിന്നീട് എല്ലാം വ്യക്തമാവും.' തന്റെയുള്ളില് വളരുന്ന കുരുന്നും ഖുര്‍ആന്റെ മാസ്മരികത അനുഭവിച്ചറിയുന്നുണ്ടെന്ന് അവള് വിശ്വസിക്കുന്നു.\nജമാഅത്തെ ഇസ്ലാമി എറണാകുളം ജില്ലാ പ്രസിഡണ്ട് വി.എ ഇബ്രാഹിം കുട്ടിയുടെ അഞ്ചു മക്കളില് നാലാമത്തെവളാണ് രണ്ടാം സ്ഥാനക്കാരി സുമയ്യ. ബി.എ അഫ്സല് അല് ഉലമ കഴിഞ്ഞു. തജ്വീദ് കോഴ്സായി പഠിച്ചിട്ടില്ല. ഉപ്പയുടെ കൂടെ ചെറുപ്പത്തിലേ ഖുര്‍ആന് കേട്ടിരിക്കും. ഓതും. പിഴവുകള് തിരുത്തി മുന്നോട്ട് നടത്തിയതും ഉപ്പ തന്നെ. പാടാനുള്ള കഴിവുണ്ടായിരുന്നു. അല്ലാഹു ഇത്രയും മനോഹരമായ ശബ്ദം തന്നിട്ട് അത് ഖുര്‍ആന് പാരായണത്തിന് ഉപയോഗിച്ചില്ലെങ്കില് അത് അവനോടുള്ള നന്ദികേടാവുമെന്ന ചിന്തയാണ് ഖുര്‍ആന് പഠനത്തിലേക്ക് നയിച്ചത്. പഠിപ്പിച്ച അധ്യാപകര് സഹായിച്ചു. ഒത്തിരി സി.ഡികള് കേട്ടു. ഒരിക്കല് കോളേജില് ജൂനിയറായ കുട്ടികളെ തജ്വീദ് പഠിപ്പിക്കാന് അവസരം കിട്ടി. അതിനായി തജ്വീദ് പഠിച്ചു. രണ്ട് പെണ്‍കുട്ടികളുടെ ഉമ്മയാണ് നൂഹ. ആറു വയസ്സുകാരി ഫാത്വിമ നെഹ്റയും മൂന്നര വയസ്സുകാരി ഹയ ഹംദാനും. ഇരുവര്‍ക്കും ഉമ്മായുടെ ഓത്ത് കേള്‍ക്കാന് ഒരുപാടിഷ്ടം.\nജീവിതത്തില് താങ്ങും പ്രോത്സാഹനവുമായിരുന്ന നല്ലപാതി കഴിഞ്ഞ വര്‍ഷം ഒരു ബൈക്കപകടത്തില് മരിച്ചു. പ്രസ്ഥാന പ്രവര്‍ത്തകനായിരുന്ന അദ്ദേഹമായിരുന്നു സുമയ്യയുടെ പാരായണത്തിന്റെ ഏറ്റവും നല്ല ശ്രോതാവ്. മധുരമായി പാരായണം ചെയ്യുന്നത് കേട്ട് മണിക്കൂറുകളോളം അദ്ദേഹം തന്റെ അരികിലിരിക്കാറുണ്ടായിരുന്നെന്ന് സുമയ്യ.\nമുസ്ലിം സമുദായം ഇപ്പോള് ഒരുപാട് മുന്നിലാണ്. എന്നാല് അടിസ്ഥാനപരമായി അവര്‍ക്കുണ്ടാവേണ്ടുന്ന പലതും ഇപ്പോള് നഷ്ടമായിരിക്കുന്നു. അര്‍ഥമറിയാത്തവരെയും വശീകരിക്കുന്നതാണ് ഖുര്‍ആന്റെ വരികള്. ആരെയും മയക്കുന്ന മാസ്മരികതയാണതിന്. വൃത്തിയായും ഭംഗിയായും ഓതാന് പഠിക്കുകയാണ് വേണ്ടത്. അര്‍ഥം പഠിക്കുന്നതു പോലെത്തന്നെ പ്രധാനമാണ് മധുരമായി ഓതാന് പഠിക്കുകയെന്നതും. അതിനവസരമൊരുക്കാന് ബന്ധപ്പെട്ടവര് ശ്രദ്ധിക്കണമെന്നും സുമയ്യ നിര്‍ദ്ദേശിച്ചു. ഉമ്മയുടെ താരാട്ടിനൊപ്പം ഖുര്‍ആന്റെ വരികള് കേട്ടു വളര്‍ന്നതാണീ പെണ്‍കുട്ടികള്. അഭൌമ സുന്ദരമായ ആ വരികള് കേട്ടുറങ്ങുകയും ഉണരുകയും ചെയ്യുന്ന കുരുന്നു മനസ്സുകള് ഒരിക്കലും വഴി തെറ്റിപ്പോവില്ലെന്നതാണ് സത്യം. ഇവര്‍ക്ക് ഉമ്മമാരോട് പറയാനുള്ളതും ഇതുതന്നെ.


ഇന്ത്യ തോല്‍ക്കാന് വേണ്ടി കളിച്ചെന്ന് പറഞ്ഞിട്ടില്ല; ആരോപണങ്ങള്‍ക്ക് മറുപടിയുമായി സ്റ്റോക്‌സ് | ben stokes says Never said India lost to England deliberately in 2019 World Cup\nഏകദിന ലോകകപ്പില് ഇംഗ്ലണ്ടിനെതിരായ മത്സരത്തില് ഇന്ത്യ തോല്‍ക്കാന് വേണ്ടി കളിച്ചെന്ന് പറഞ്ഞിട്ടില്ലെന്ന് ബെന് സ്‌റ്റോക്‌സ്. ഓണ് ഫയറെന്ന സ്‌റ്റോക്‌സിന്റെ പുസ്തകത്തിലാണ് ഇത്തരത്തില് ഒരു ആരോപണമുണ്ടെന്ന വാര്‍ത്തകള് വന്നത്.\nLondon, First Published May 29, 2020, 2:25 PM IST\nലണ്ടന്: ഏകദിന ലോകകപ്പില് ഇംഗ്ലണ്ടിനെതിരായ മത്സരത്തില് ഇന്ത്യ തോല്‍ക്കാന് വേണ്ടി കളിച്ചെന്ന് പറഞ്ഞിട്ടില്ലെന്ന് ബെന് സ്‌റ്റോക്‌സ്. ഓണ് ഫയറെന്ന സ്‌റ്റോക്‌സിന്റെ പുസ്തകത്തിലാണ് ഇത്തരത്തില് ഒരു ആരോപണമുണ്ടെന്ന വാര്‍ത്തകള് വന്നത്. എംഎസ് ധോണി ടീമിനെ ജയിപ്പിക്കാന് വേണ്ടി കളിച്ചില്ലെന്നായിരുന്നു പ്രധാന ആരോപണം. ഇതോടൊപ്പം രോഹിത് ശര്‍മ- വിരാട് കോലി സഖ്യത്തിന്റെ ബാറ്റിങ്ങില് ദുരൂഹത തോന്നിയതായും സ്‌റ്റോക്‌സ് പുസ്തകത്തില് പറഞ്ഞതായി വാര്‍ത്തകളുണ്ടായിരുന്നു.\nഇതേറ്റുപിടിച്ച മുന് പാകിസ്ഥാന് താരം സികന്ദര് ഭക്ത് ഇന്ത്യന് ടീമിനെതിരെ കടുത്ത വിമര്‍ശനങ്ങള് ഉന്നയിച്ചു. പാകിസ്ഥാനെ പുറത്താക്കാന് ഇന്ത്യ ഇംഗ്ലണ്ടിനോട് മനപൂര്‍വം തോല്‍ക്കുകയായിരുന്നുവെന്നാണ് ഭക്ത് പറഞ്ഞത്. ഇക്കാര്യം നേരത്തേ പ്രവചിച്ചിരുന്നു എന്നും ഭക്ത് ട്വീറ്റ് ചെയ്തു. ഇതോടെ കാര്യങ്ങള് കൈവിട്ട് പോയി. ഇപ്പോഴിതാ ഇതിന് മറുപടിയുമായി വന്നിരിക്കുകയാണ് സ്‌റ്റോക്‌സ്.\nഇന്ത്യ മനപൂര്‍വം തോല്‍വി സമ്മതിക്കുകയായിരുന്നുവെന്നു താന് പറഞ്ഞിട്ടില്ലെന്നു സ്റ്റോക്സ് വ്യക്തമാക്കി. ട്വിറ്ററിലാണ് ഇംഗ്ലീഷ് ഓള്‍റൗണ്ടര് ഇക്കാര്യം വ്യക്തമാക്കിയത്. അദ്ദേഹത്തിന്റെ വാക്കുകളിങ്ങനെ... ''ഇന്ത്യ മനപൂര്‍വം തോല്‍വി സമ്മതിക്കുകയായിരുന്നുവെന്ന് താന് പറഞ്ഞതായി നിങ്ങള്‍ക്കു പുസ്‌കത്തില് എവിടെയും കാണാന് കഴിയില്ല. കാരണം താന് അങ്ങനെയൊരിക്കലും പറഞ്ഞിട്ടില്ല. നിങ്ങള് വാക്കുകള് വളച്ചൊടിക്കുകയാണ്.'' സ്‌റ്റോക്‌സ് കുറിച്ചിട്ടു.\nനേരത്തെ സ്‌റ്റോക്‌സ് പുസ്തത്തില് വിവരിച്ച് ഇങ്ങനെയായിരുന്നു... ''ധോണി ക്രീസിലെത്തുമ്പോള് 11 ഓവറില് 112 റണ്‍സാണ് അവര്‍ക്ക് ജയിക്കാന് വേണ്ടിയിരുന്നത്. എന്നാല് വലിയ ഷോട്ടുകള് കളിക്കേണ്ടതിന് പകരം ഒന്നും രണ്ട് റണ്‍സുകള് നേടാന് ധോണി ശ്രമിച്ചത്. വലിയ ഷോട്ടുകള്‍ക്ക് ശ്രമിച്ചിരുന്നെങ്കില് ഇന്ത്യക്ക് ജയിക്കാമായിരുന്നു. എന്നാല് ധോണിയും ക്രീസിലുണ്ടായിരുന്ന കേദാര് ജാദവോ വലിയ ഷോട്ടുകള് കളിക്കാന് മുതിര്‍ന്നില്ല.'' ഇന്ത്യന് ക്രിക്കറ്റ് താരങ്ങളാരും ഇതിരിനെതിരെ പ്രതികരിച്ചിട്ടില്ല.\nLast Updated May 29, 2020, 2:25 PM IST